ഐക്യു ടെസ്റ്റില് ഐന്‍സ്റ്റീനെയും സ്റ്റീഫന് ഹോക്കിങിനെയും പിന്തള്ളി പത്തുവയസ്സുകാരനായ ഇന്ത്യന് ബാലന്-\nഐക്യു ടെസ്റ്റില് ഐന്‍സ്റ്റീനെയും സ്റ്റീഫന് ഹോക്കിങിനെയും പിന്തള്ളി പത്തുവയസ്സുകാരനായ ഇന്ത്യന് ബാലന്\nJanuary 27, 2018, 07:05:00 am\nലണ്ടന്: ഇന്ത്യന് വംശജനായ പത്തു വയസ്സുകാരന് മെഹുല് ഗാര്‍ഗാണ് ഇപ്പോള് ലണ്ടനിലെ ശാസ്ത്ര ലോകത്തെ താരം. വിഖ്യാതമായ മെന്‍സ ഐക്യു ടെസ്റ്റില് സാക്ഷാല് ആല്‍ബര്‍ട്ട് ഐന്‍സ്റ്റീന്, സ്റ്റീഫന് ഹോക്കിങ് എന്നിവരെ പിന്നിലാക്കിയതോടെയാണ് മെഹുല് ശ്രദ്ധ നേടിയത്.\nമെന്‍സയിലെ ഹൈ ഐക്യു സൊസൈറ്റി സംഘടിപ്പിക്കുന്ന ടെസ്റ്റില് 162 മാര്‍ക്കും നേടിയാണ് മെഹുല് ശ്രദ്ധേയനായത്. നേരത്തെ, മെഹുലിന്റെ മൂത്ത സഹോദരന് ധ്രുവ് ഗാര്‍ഗും ഈ പരീക്ഷയില് മുഴുവന് മാര്‍ക്കും നേടിയിരുന്നു. കഴിഞ്ഞ വര്‍ഷമായിരുന്നു ധ്രുവിന്റെ നേട്ടം.\nCould Mehul and Dhruv Garg be the most intelligent siblings of all time? https://t.co/xe5qB0fOlX\nഐന്‍സ്റ്റീനെക്കാളും ഹോക്കിങിനെക്കാളും രണ്ട് പോയിന്റ് കൂടുതലാണ് മെഹുലിന്. ഭാഷാപരമായ കഴിവുകള്, ലോജിക് തുടങ്ങിയ കാര്യങ്ങളെല്ലാം ടെസ്റ്റില് പരിശോധിക്കപ്പെടുന്നുണ്ട്.\nഐക്യു ടെസ്റ്റില് ഗംഭീര പ്രകടനം കാഴ്ച വെച്ചെങ്കിലും മെഹുലിന്റെ പാഷന് ക്രിക്കറ്റിനോടും ഐസ് സ്‌കേറ്റിങിനോടുമാണ്. സ്‌കൂളില് ഇഷ്ട വിഷയം കണക്ക്. ഗൂഗ്ള് പോലെ വലിയ ടെക് കമ്പനികളില് ജോലി നേടണം എന്നാണ് ആഗ്രഹം.\nചാനല് 4ന്റെ ചൈല്‍ഡ് ജീനിയസ് 2018 പട്ടികയില് മെഹുല് ഇടംപിടിച്ചിട്ടുണ്ട്. അവസാന നൂറു പേരില് നിന്ന് കുട്ടിപ്രതിഭയെ ചാനല് വൈകാതെ പ്രഖ്യാപിക്കും.\nദിവ്യ ഗാര്‍ഗാണ് അമ്മ. അച്ഛന് ഗൗരവ് ഗാര്‍ഗ്.\nജെ.എന്.യു ഇടത് സഖ്യം തൂത്തുവാരി; നാലു സീറ്റിലും ജയം; എ.ബി.വി.പിക്ക് തിരിച്ചടി\nഎസ്എസ്എല്‍സി ബുക്കില് സഹകരണ സംഘത്തിന്റെ സീല്\nകൂട്ട ജയിപ്പിക്കല് ഇനിയുണ്ടാകില്ല ;അഞ്ചിലും എട്ടിലും തോല്‍വിയറിയും\nജെഎന്‍യുവില് പട്ടാള ടാങ്ക് സ്ഥാപിക്കണമെന്ന് വൈസ് ചാന്‍സലര്\nഎയിംസ് എം.ബി.ബി.എസ് പരീക്ഷാ ഫലം പ്രഖ്യാപിച്ചു\nതലശ്ശേരി ബ്രണ്ണന് കോളേജിലെ മാഗസിന് വിവാദമാകുന്നു\nകാശ്മീരിലെ ഒമ്പത് വിദ്യാര്‍ത്ഥികള്‍ക്ക് സൈന്യത്തിന്റെ കോച്ചിങ്ങിലൂടെ എന്‍ട്രന്‍സില് മികച്ച വിജയം\nനീറ്റ് ഫലം പ്രഖ്യാപിക്കാമെന്ന് സുപ്രീം കോടതി


കരകൗശലരംഗത്തെ തൊഴിലാളികളുടെ ക്ഷേമം ഉറപ്പാക്കും: വ്യവസായമന്ത്രി എ.സി. മൊയ്തീന്\nകരകൗശല രംഗത്തെ തൊഴിലാളികളുടെ ക്ഷേമം ഉറപ്പാക്കുന്നതിന് കൂടുതല് പദ്ധതികള് സര്‍ക്കാര് ആവിഷ്‌കരിക്കുമെന്ന് വ്യവസായ, കായിക വകുപ്പ് മന്ത്രി എ.സി. മൊയ്തീന് പറഞ്ഞു. സംസ്ഥാന സര്‍ക്കാരിന്റെ പ്രഥമ കരകൗശല അവാര്‍ഡുദാനച്ചടങ്ങ് ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nസംസ്ഥാന കരകൗശല അവാര്‍ഡുകള്‍ക്കര്‍ഹരായ പി. മോഹനന് (ദാരുശില്‍പം), ദയാലു കെ.ഡി. (ചിരട്ടയും തേങ്ങയുടെ അനുബന്ധ വസ്തുക്കളും ഉപയോഗിച്ചുള്ള ശില്‍പങ്ങള്), വി. വി. സുരേഷ് കുമാര് (സമ്മിശ്ര ശില്‍പങ്ങള്) എന്നിവര്‍ക്ക് ശില്‍പവും പ്രശസ്തി പത്രവും അമ്പതിനായിരം രൂപയുടെ ക്യാഷ് അവാര്‍ഡും മന്ത്രി സമ്മാനിച്ചു. കെ.ആര്. മോഹനന്, വി.എന് ഉണ്ണികൃഷ്ണന്, മുരളി കെ.ബി., ശശികല സി.പി., എന്നിവര് മെരിറ്റ് അവാര്‍ഡ് നേടി. സംസ്ഥാന അവാര്‍ഡ് ജേതാക്കളെ കെ. മുരളീധരന് എം.എല്.എയും ദേശീയ അവാര്‍ഡ് നേടിയ കരകൗശല കലാകാരന്‍മാരെ വ്യവസായമന്ത്രിയും പൊന്നാടയണിയിച്ച് ആദരിച്ചു.\nകെ. മുരളീധരന് എം.എല്.എ അധ്യക്ഷത വഹിച്ച യോഗത്തില് വ്യവസായ വകുപ്പ് അഡീഷണല് ചീഫ് സെക്രട്ടറി പോള് ആന്റണി, വ്യവസായ-വാണിജ്യ വകുപ്പ് ഡയറക്ടര് പി.എം. ഫ്രാന്‍സിസ്, സുരഭി പ്രസിഡന്റ് അഹമ്മദ് കണ്ണ്, എച്ച്ഡിസികെ ചെയര്‍മാന് കെ.എസ്. സുനില്‍കുമാര്, കാഡ്‌കോ ചെയര്‍മാന് നെടുവത്തൂര് സുന്ദരേശന്, ഹാന്റി ക്രാഫ്റ്റ്‌സ് ഡെവലപ്‌മെന്റ് കമ്മീഷണര് എല്. ബാലു, വ്യവസായ വാണിജ്യ വകുപ്പ് അഡീഷണല് ഡയറക്ടര് എസ്. സുരേഷ് എന്നിവര് പ്രസംഗിച്ചു.


കുവൈത്തിലെ ഡ്രൈവര്‍മാരുടെ ശ്രദ്ധക്ക്... ഇഖാമ കാലാവധി കഴിഞ്ഞാല് ല...\nകുവൈത്തിലെ ഡ്രൈവര്‍മാരുടെ ശ്രദ്ധക്ക്... ഇഖാമ കാലാവധി കഴിഞ്ഞാല് ലൈസന്‍സും റദ്ദാകും ?\nലൈസൻസ് വിതരണം ഇലക്ട്രോണിക്സ് കിയോസ്കുകൾ വഴിയാക്കിയതിനു പിന്നാലെയാണ് ഗതാഗതവകുപ്പ് പുതിയ പരിഷ്കരണത്തിനൊരുങ്ങുന്നത്.\n25 Nov, 2019 at 07:23 PM\nകുവൈത്തില് വിദേശികളുടെ ഡ്രൈവിങ് ലൈസൻസ് ഇഖാമയുമായി ബന്ധിപ്പിക്കാൻ ഗതാഗത വകുപ്പ് നീക്കം തുടങ്ങി. ഇഖാമ കാലാവധി കഴിഞ്ഞാൽ ലൈസൻസും സ്വാഭാവികമായി റദ്ദാവുന്ന രീതിയിലാണ് പരിഷ്കരണം ആലോചിക്കുന്നത്. ലൈസൻസ് വിതരണം ഇലക്ട്രോണിക്സ് കിയോസ്കുകൾ വഴിയാക്കിയതിനു പിന്നാലെയാണ് ഗതാഗതവകുപ്പ് പുതിയ പരിഷ്കരണത്തിനൊരുങ്ങുന്നത്.\nഗതാഗത വകുപ്പ് ആക്ടിങ് അണ്ടർ സെക്രട്ടറി മേജർ ജനറൽ ജമാൽ അൽ സായിഗ് ആണ് ഇതുസംബന്ധിച്ച സൂചന നൽകിയത്. ഡ്രൈവിങ് ലൈസന്‍സിന്റെയും ഇഖാമയുടെയും കാലാവധി തമ്മിൽ ബന്ധിപ്പിക്കുന്നത് സംബന്ധിച്ച് പഠനം നടത്താൻ മുതിർന്ന ഉദ്യോഗസ്ഥർക്ക് അദ്ദേഹം നിർദേശം നൽകി. ഇഖാമ കാലാവധി കഴിഞ്ഞാൽ ലൈസൻസും സ്വാഭാവികമായി റദ്ദാവുന്ന രീതിയിലാണ് പരിഷ്കരണം ആലോചിക്കുന്നത്. വിദേശികളുടെ ലൈസൻസ് കാലവധി അഞ്ചുവർഷമാക്കാനും പദ്ധതിയുണ്ട്. ഇതിനിടയിൽ ഇഖാമ കാലാവധി അവസാനിച്ചാൽ ലൈസൻസും റദ്ദാകും.\nഗതാഗത നിയമലംഘനങ്ങൾക്ക് പിഴയുണ്ടെങ്കിൽ അടച്ചുതീർക്കാതെ ഇഖാമ പുതുക്കാനും കഴിയില്ല. ഡ്രൈവിങ് ലൈസൻസ് അപേക്ഷയും പുതുക്കലും ഓൺലൈൻ വഴിയാക്കി ഒരു മാസം തികയും മുമ്പാണ് ലൈസൻസുമായി ബന്ധപ്പെട്ട മറ്റൊരു സുപ്രധാന പരിഷ്കരണത്തിനു കളമൊരുങ്ങുന്നത്. സെൽഫ് സർവീസ് കിയോസ്കുകൾ വഴി ഉപയോക്താക്കൾക്ക് ഡ്രൈവിങ് ലൈസൻസ് ലഭ്യമാക്കുന്ന ഓട്ടോമേറ്റഡ് സംവിധാനം ഈ മാസം 18 മുതലാണ് പ്രാബല്യത്തിലായത്.\niqamaKuwait driving licence


ashes cricket test:melbourn test060മെല്‍ബണ് ടെസ്റ്റ്\nമെല്‍ബണ് ടെസ്റ്റ്: ഇംഗ്ലണ്ടിന് 346 റണ്‍സ് ലീഡ്\nMonday 27th December 2010 2:44pm\nമെല്‍ബണ്: ആഷസ് പരമ്പരയിലെ നാലാംടെസ്റ്റില് ഇംഗ്ലണ്ടിന് മേല്‍ക്കൈ. ആസ്‌ട്രേലിയയുടെ ആദ്യ ഇന്നിംഗ്‌സ് സ്‌കോറായ 98ന് മറുപടിയായി കളി നിര്‍ത്തുമ്പോള് ഇംഗ്ലണ്ട് അഞ്ചു വിക്കറ്റ് നഷ്ടത്തില് 444 റണ്‍സൈടുത്തിട്ടുണ്ട്.\nഇംഗ്ലണ്ടിനായി ക്യാപ്റ്റന് സ്ട്രൗസ് (69), അലിസ്റ്റര് കുക്ക് (82), പീറ്റേഴ്‌സണ് (51) എന്നിവര് മികച്ച ബാറ്റിംഗ് കാഴ്ച്ചവെച്ചു. കളി നിര്‍ത്തുമ്പോള് സെഞ്ച്വറിയുമായി ട്രോട്ടും (141*) പ്രയറുമാണ് (75) ക്രീസിലുള്ളത്. ആസ്‌ട്രേലിയക്കായി പീറ്റര് സിഡില് മൂന്നും മിച്ചല് ജോണ്‍സണ് രണ്ടും വിക്കറ്റെടുത്തു.


രോഹിതിനെ പുറത്താക്കി അശ്വിൻ, നിരാശയായ റിതികയെ ഓടിയെത്തി ആശ്വസിപ്പിച്ച് അശ്വിൻ്റെ ഭാര്യ, വീഡിയോ കാണാം - Crickerala\nരോഹിതിനെ പുറത്താക്കി അശ്വിൻ, നിരാശയായ റിതികയെ ഓടിയെത്തി ആശ്വസിപ്പിച്ച് അശ്വിൻ്റെ ഭാര്യ, വീഡിയോ കാണാം\nBy Crickerala Staff\t Last updated May 1, 2022\nഈ ഐ പി എൽ സീസണിലെ തൻ്റെ മോശം ഫോം തുടരുകയാണ് മുംബൈ ഇന്ത്യൻസ് ക്യാപ്റ്റൻ രോഹിത് ശർമ്മ. ബർത്ത്ഡേയിൽ ഹിറ്റ്മാനിൽ നിന്നും മികച്ച പ്രകടനം ഉണ്ടാകുമെന്ന് ആരാധകർ പ്രതീക്ഷിച്ചിരുന്നു. എന്നാൽ രാജസ്ഥാൻ റോയൽസിനെതിരായ മത്സരത്തിൽ2റൺസ് മാത്രം നേടി ഹിറ്റ്മാൻ പുറത്താവുകയായിരുന്നു.\nഇന്ത്യൻ ടീമിലെ സഹതാരം രവിചന്ദ്രൻ അശ്വിനാണ് മുംബൈ ഇന്ത്യൻസ് ക്യാപ്റ്റനെ പുറത്താക്കിയത്. രോഹിത് ശർമ്മയുടെ വിക്കറ്റ് അശ്വിൻ ആഘോഷിച്ചപ്പോൾ ഗ്യാലറിയിലുണ്ടായിരുന്ന അശ്വിൻ്റെ ഭാര്യ പ്രീതി വിക്കറ്റ് സെലിബ്രേറ്റ് ചെയ്തില്ല. പകരം രോഹിത് ശർമ്മയുടെ വിക്കറ്റിൽ നിരാശയായി വിഷമിച്ചിരുന്ന രോഹിത് ശർമ്മയുടെ ഭാര്യ റിതികയ്ക്കരികിലേക്ക് ഓടിയെത്തിയ പ്രീതി കെട്ടിപിടിച്ച് റിതികയെ ആശ്വസിപ്പിച്ചു.\nCom’on ASh 😍 pic.twitter.com/3k7hyS3XsJ\nസീസണിൽ9മത്സരങ്ങളിൽ നിന്നും 17.22 ശരാശരിയിൽ 155 റൺസ് മാത്രമാണ് രോഹിത് ശർമ്മ നേടിയിട്ടുള്ളത്. രോഹിത് ശർമ്മയുടെ ഫോം മുംബൈ ഇന്ത്യൻസിന് മാത്രമല്ല ഇന്ത്യൻ ടീമിനും ആശങ്കയുയർത്തുന്നുണ്ട്. വൈകാതെ തന്നെ ഹിറ്റ്മാൻ ഫോമിൽ തിരിച്ചെത്തുമെന്ന പ്രതീക്ഷയിലാണ് ആരാധകർ.\nമത്സരത്തിൽ ആദ്യം ബാറ്റ് ചെയ്ത രാജസ്ഥാൻ റോയൽസ് നിശ്ചിത 20 ഓവറിൽ6വിക്കറ്റ് നഷ്ടത്തിൽ 158 റൺസ് നേടി. 52 പന്തിൽ 67 റൺസ് നേടിയ ജോസ് ബട്ട്ലറും9പന്തിൽ 21 റൺസ് നേടിയ രവിചന്ദ്രൻ അശ്വിനുമാണ് രാജസ്ഥാൻ റോയൽസിന് വേണ്ടി തിളങ്ങിയത്. സഞ്ജു സാംസൺ7പന്തിൽ 16 റൺസ് നേടി പുറത്തായി.


സ്വന്തം ലേഖകൻ May 15, 2019 10:23 PM IST\nഒരാഴ്ചയേയുള്ളു ഫലം അറിയാന്. എത്രകൂട്ടിക്കിഴിച്ചാലും കണക്കില് മാറ്റങ്ങള് സാധ്യമാവാത്തതാണ് സ്ഥാനാര്‍ഥികളെ കുഴക്കുന്നത്. അവരുടെ പെടാപടാന്നടിക്കുന്ന നെഞ്ചിനൊപ്പം നിന്ന് ഇന്നത്തെ തിരുവാ എതിര്‍വാ ആരംഭിക്കുന്നു.\nതൃശൂരിനെ സുരേഷ് ഗോപി എടുക്കുമോ ഇല്ലയോ എന്നതാണ് കേരളം ഉറ്റുനോക്കുന്നത്. കേരളത്തിന്‍റെ തിരഞ്ഞെടുപ്പ് രാഷ്ട്രീയ ചരിത്രത്തില് മുന്‍പൊന്നും ഒരു സ്ഥാനാര്‍ഥിയും ആഗ്രഹിക്കാത്തതും പ്രകടിപ്പിക്കാത്തതുമായി കാര്യമാണ് ഈ മണ്ഡലത്തെ അങ്ങെടുത്തുകൊണ്ടുപോകുന്നത്.\nസുരേഷ് ഗോപി ഇങ്ങനെ തൃശൂര് മണ്ഡലത്തെയാകെ എടുത്തുകൊണ്ട് എങ്ങോട്ട് പോയാലും ആ നാടിനൊപ്പം അവിടുത്തെ യുഡിഎഫ് എല്‍ഡിഎഫ് സ്ഥാനാര്‍ഥിമാരും സുരേഷ് ഗോപിയുടെ ആ എടുക്കലില് പെട്ടുപോവുമെന്ന ഒരു ആശ്വാസമുണ്ട്. കാരണം സുരേഷ് ഗോപി അങ്ങ് എടുക്കുമ്പോള് ടി.എന്. പ്രതാപനേയും രാജാജി മാത്യു തോമസിനേയും കൂട്ടത്തില് ചുമക്കേണ്ടിയും വരും.\nഅതുകൊണ്ട് ആരും അനാഥരാവില്ല. ഒക്കെ ഗോപിച്ചേട്ടന് സ്റ്റൈലില് കൂടെ നിന്നുകൊടുത്താമാത്രം മതി. എങ്കിലും മണ്ഡലത്തില് കാര്യങ്ങള് അത്ര പന്തിയല്ലെന്ന് പ്രതാപന് തോന്നിയിട്ടുണ്ട്. പ്രതാപന് അത് കെപിസിസി യോഗത്തില് അറിയിച്ചു എന്നാണ് അറിവ്. പക്ഷേ എന്തുകൊണ്ടോ പ്രതാപന് മാത്രം ആ അറിയിച്ച കാര്യം അറിഞ്ഞിട്ടില്ല.\nതൃശൂര് കോണ്‍ഗ്രസ് ജില്ലാ കമ്മറ്റി പ്രസിഡന്‍റുകൂടിയാണല്ലോ ശ്രീമാന് പ്രതാപന്. അതുകൊണ്ട് മണ്ഡലകാര്യങ്ങളൊക്കെ റിപ്പോര്‍ട്ട് ചെയ്യേണ്ടതുമുണ്ട്. കാര്യങ്ങള് വിശദീകരിക്കുന്ന കൂട്ടത്തിലാണ് എല്ലാ കാര്യങ്ങളും പറഞ്ഞുപോയത്. തൃശൂരിലാണെങ്കില് കുറച്ച് ഭാഗം ആലത്തൂര് മണ്ഡലത്തിലും ബാക്കി കുറച്ച് ചാലക്കുടിയിലും കിടക്കുന്നുണ്ട്. അതുകൊണ്ട് ആലത്തൂരിലും ചാലക്കുടിയിലും പ്രതാപന്‍റെ പ്രതാപത്തിനനുസരിച്ച് വോട്ട് കൂടണം. ഒപ്പം തൃശൂരില് സ്വന്തം നിലയ്ക്ക് ജയിക്കുകയും വേണം. ചില്ലറ കാര്യമല്ല പ്രതാപന് നോക്കേണ്ടത്. അതിനിടയിലാണ് ഒക്കെയങ്ങ് വാരിക്കോരി എടുക്കാന് സുരേഷ് ഗോപിയുടെ വരവ്.\nസുരേഷ് ഗോപിയേപൊലെയല്ല പ്രതാപന്. ആളൊരു ജനകീയനാണ്. സ്നേഹം കൊണ്ട് കീഴടക്കി വോട്ടുപിടിക്കും എന്ന് അനുചരന്‍മാര് പാടിയും പറഞ്ഞും നടക്കുന്ന നേരത്താണ് ആക്ഷന് ഹീറോ സ്റ്റൈലില് മാത്രം ജനങ്ങളോട് സംസാരിച്ച് സുരേഷ് ഗോപി എത്തിയത്. സാധാരണ സിനിമയില് കണ്ടുപരിചയിച്ച നടന്‍മാരെ നേരില് കാണുമ്പോലെയല്ല സുരേഷ് ഗോപിയുെട കാര്യത്തില്. മറ്റ് നടന്‍മാര് കഥാപാത്രങ്ങളെപോലെ സിനിമയ്ക്ക് പുറത്ത് ജീവിക്കാറില്ല.\nഅതുകൊണ്ട് ആളുകള് വ്യത്യാസം അനുഭവപ്പെടും. എന്നാല് സുരേഷ് ഗോപിയുടെ കാര്യത്തിലാണെങ്കില് ഭരത് ചന്ദ്രനും ലാല് കൃഷ്ണ വീരാഡിയാരും ചാക്കോച്ചിയുമൊക്കെയായിട്ടാണ് നടപ്പ്. ശരിക്കുമുള്ള സുരേഷ് ഗോപിയില്ല പകരം നിങ്ങള് ഓരോ സിനിമകളിലും കണ്ട സുരേഷ് ഗോപിയാണ് യഥാര്‍ഥ സുരേഷ് ഗോപിയെന്ന് നേരില് കാണുമ്പോള് വിശ്വസിക്കേണ്ടിവരും. അതുകൊണ്ട് സിനിമ കണ്ട് ആരാധനമൂത്തവര്‍ക്കും അല്ലാത്തവര്‍ക്കും മറിച്ചൊന്ന് ചിന്തിക്കേണ്ടകാര്യമേയില്ല. പ്രതാപന്‍റെ പേടിയും അതാണ്.\nവോട്ടെടുപ്പ് കഴിഞ്ഞ് ഫലം വരുന്നതുവരെയുള്ള നേരത്ത് സ്ഥാനാര്‍ഥികളെല്ലാം സ്വപ്നാടകരാണ്. ഒന്നാമത് ആഗ്രഹം. പിന്നെ പ്രതീക്ഷ. അതിലുമപ്പുറം സ്വയം നല്‍കുന്ന ആത്മവിശ്വാസം. അത് വഴി അണികള്‍ക്കും പാര്‍ട്ടിക്കും ഒരാശ്വാസം. എന്തുവന്നാലും എതിരാളികള് സന്തോഷിക്കാന് പാടില്ല. അത്രയേയുള്ളു.\nപ്രവചനം എന്നു പറഞ്ഞാല് ഇതൊന്നും അല്ല. അത് പി.സി. ജോര്‍ജിന്‍റേതാണ്. കഴിഞ്ഞ നിയമസഭാ തിരഞ്ഞെടുപ്പ് കാലം തൊട്ട് പി.സി.പ്രവചനം ഉഷാറാക്കിയ ആളാണ്. ഒറ്റയ്ക്ക് മല്‍സരിക്കാനൊക്കെ തുടങ്ങിയതില് പിന്നെ രണ്ടാമതൊന്ന് ആലോചിക്കേണ്ടി വരാറില്ല. ഇത്തവണ പക്ഷേ ബിജെപിക്കൊപ്പം നിന്നതുകൊണ്ട് രണ്ട് സീറ്റ് ബിജെപിക്ക് ഉറപ്പിച്ചുവച്ചിട്ടുണ്ട് കക്ഷി. പറയുന്നതൊക്കെ എഴുതിവക്കണമെന്നാണ് ജോര്‍ജച്ചായന്‍റെ ഏക അഭ്യര്‍ഥന. അതുകൊണ്ട് പറയുന്നതൊക്കെ എഴുതിവയ്ക്കണം. മെയ് 23നുശേഷവും നമ്മുളും പി.സി.ജോര്‍ജും ഇവിടെയൊക്കെ തന്നെ കാണുമല്ലോ.\nഇതിനിടെ ആരു ജയിച്ചാലും തോറ്റാലും അതൊന്നും ബാധിക്കാതെ നടക്കുന്ന ഒരു പാര്‍ട്ടിയേ കേരളത്തില് നിലവില് ഉള്ളു. അത് കേരള കോണ്‍ഗ്രസാണ്. കെ.എം.മാണി ഇല്ലാത്ത മാണി കോണ്‍ഗ്രസ്. അവിടെ പാര്‍ട്ടിക്കുള്ളിലാണ് പിടിവലി. ആരാകും അടുത്ത പാര്‍ട്ടി ചെയര്‍മാന് എന്ന പ്രശ്നം മാത്രമേ നിലവില് അവരെ അലട്ടുന്നുള്ളു.\nതോമസ് ചാഴിക്കാടന്‍റെ വിജയപരാജയ സാധ്യതകള് പോലും അവര് ഓര്‍ക്കുന്നുമില്ല ചര്‍ച്ച ചെയ്യുന്നുമില്ല. അതേസമയം പാര്‍ട്ടി പത്രമായ പ്രതിച്ഛായവഴി ചിലരുടെയൊക്കെ പ്രതിച്ഛായ മോശമാക്കി വെടക്കാക്കി തനിക്കാക്കാന് ചിലരൊക്കെ ഇറങ്ങിപ്പുറപ്പെട്ടിട്ടുമുണ്ട്. മാണി കോണ്‍ഗ്രസ് ജോസഫ് കോണ്‍ഗ്രസ് ആകുമോ അതോ ജോസ് കോണ്‍ഗ്രസ് ആകുമോ എന്നതാണ് മോദി തുടരുമോ രാഹുല് വരുമോ എന്നതിനേക്കാള് വലിയ ചോദ്യം.\nമാണി കോണ്‍ഗ്രസില് മാണി ജോസ് കെ മാണിയെ പിന്‍ഗാമിയായി വാഴിക്കാന് പോകുന്ന് എന്ന് പറഞ്ഞ് കുടുംബവാഴ്ചക്കെതിരെ പോരാടിയാണ് പി.സി. പാര്‍ട്ടി വിട്ടതെന്നാണ് അദ്ദേഹം സ്വയം കരുതുന്നതും നാട്ടുകാരോട് പറയുന്നതും. പക്ഷേ പാലായിലെ ഉപതിരഞ്ഞെടുപ്പില് മകന് ഷോണ് ജോര്‍ജിനുവേണ്ടി എന്‍ഡിഎ സീറ്റ് കിട്ടാന് ശ്രമിച്ച് കാലത്തോട് നീതി പുലര്‍ത്തുന്നുണ്ട് പി.സി. ജോര്‍ജ്.\nഇനിയൊരു കഥയാണ്. ക്ഷമയോടെ കേള്‍ക്കണം. സംഭവം നടക്കുന്നത് എഴുപതുകളുടെ തുടക്കത്തിലാണ്. കെ.എം.മാണി മാണിസാറായ കഥ. കഥ ആവിഷ്കാരം പി.സി. ജോര്‍ജ്.\nഎം.എം. ഹസന് തലസ്ഥാനത്തുണ്ട്. കെപിസിസി താല്‍ക്കാലിക പ്രസിഡന്‍റ് സ്ഥാനം ഒഴിവായശേഷം വളരെ താല്‍ക്കാലികമായി മാത്രമേ രാജ്യത്തെ അഭിസംബോധന ചെയ്യാന് മൈക്കിനു മുന്നില് വരാറുള്ളു. ഇതിപ്പോ കഴിഞ്ഞ ദിവസം തിരുവനന്തപുരം യൂണിവേഴ്സിറ്റി കോളജില് കെ.എസ്.യുവിന്‍റെ സമരം നടക്കുന്നു. ഉപവാസ സമരം ഒക്കെയാണ്. ഹസന്‍ജി എത്തി. കുട്ടികോണ്‍ഗ്രസുകാരെ രോമാഞ്ചം കൊള്ളിച്ചു.\nഈ കലിപ്പിന് പിന്നില് വെറും രാഷ്ട്രീയ പ്രശ്നങ്ങളല്ല. ചില അനുഭവങ്ങളാണ്. അല്ലെങ്കിലും നേരില് കണ്ടും കേട്ടും അറിഞ്ഞതിലപ്പുറമുള്ള വേറെന്തു അനുഭവമാണ് അനുഭവമാകുന്നത്. സംഗതി തമാശയായിട്ടാണ് ഹസന്‍ജി പറയുന്നതെങ്കിലും ആ വാക്കുകളില് നിന്നും മുഖഭാവങ്ങളില് നിന്നും ശരിയായ സംഭവം നമുക്ക് ഊഹിച്ചെടുക്കാവുന്നതേയുള്ളു.\nഇതൊക്കെ സ്വാഭാവികമായ കെഎസ്്യുകാരന്‍റെ പ്രതികരണമായി കണ്ടാമതിയെന്ന് ഹസന്‍ജി തന്നെ പറ‍ഞ്ഞത് ഒന്നുകൂടെ എടുത്ത് പറയുകയാണ് . ഇനിയാണ് കെ.എസ്.യു സമരപ്പന്തലില് എത്തിയ ഹസന്‍ജിയുടെ ഉള്ളിലുള്ള കെ.എസ്.യുകാരന്‍റെ അടുത്ത അടവ്. സമ്മതിക്കണം ജീ...ഹസന്‍ജി താങ്കളിപ്പോഴും മാസാണ്. മരണമാസ്.


(amitab bachan and ajay devgun)അജയ് ദേവ്‍ഗണ് വീണ്ടും സംവിധായകനാവുന്നു ; പ്രധാന കഥാപാത്രമാവാൻ ഒരുങ്ങി ബിഗ്ബി |ajay devagun to direct amitab bachan staring movie\nഅജയ് ദേവ്‍ഗണ് വീണ്ടും സംവിധായകനാവുന്നു ; പ്രധാന കഥാപാത്രമാവാൻ ഒരുങ്ങി ബിഗ്ബി\nBy എന്റർടെയിൻമെന്റ് ഡെസ്ക് • 07/11/2020 at 6:37PM\nഅജയ് ദേവ്‍ഗണും ചിത്രത്തില് കഥാപാത്രമായി എത്തുന്നുണ്ട്. അമിതാഭ് ബച്ചന്റെ കഥാപാത്രത്തെക്കുറിച്ചുള്ള സൂചനകളൊന്നും ഇതുവരെ പുറത്തു വന്നിട്ടില്ല.\nബോളിവുഡിലെ മുൻനിര നടന്മാരിലൊരാളാണ് അജയ് ദേവ്ഗൺ. അദ്ദേഹം വീണ്ടും സംവിധായകനാവാൻ ഒരുങ്ങുകയാണ്. ചിത്രത്തിൽ ബോളിവുഡിന്റെ ബിഗ്‌ബിയായ അമിതാഭ് ബച്ചനാണ് പ്രധാന കഥാപാത്രത്തെ അവതരിപ്പിക്കുന്നത് . 'മേയ്‍ഡേ' എന്നാണ് ഈ ചിത്രത്തിന് പേരിട്ടിരിക്കുന്നത്.\nഅജയ് ദേവ്‍ഗണും ചിത്രത്തില് കഥാപാത്രമായി എത്തുന്നുണ്ട്. അമിതാഭ് ബച്ചന്റെ കഥാപാത്രത്തെക്കുറിച്ചുള്ള സൂചനകളൊന്നും ഇതുവരെ പുറത്തു വന്നിട്ടില്ല. 'ഖാക്കി' , 'സത്യാഗ്രഹ' തുടങ്ങിയ ചിത്രങ്ങളിൽ ഇതിനു മുൻപ് ഇരുവരും ഒരുമിച്ച് അഭിനയിച്ചിട്ടുണ്ട്.\nഒരു പൈലറ്റിന്റെ കഥാപാത്രമായാണ് അജയ് ദേവ്‍ഗണ് ചിത്രത്തില് എത്തുക. അജയ് ദേവ്ഗൺ ഫിലിംസിന്റെ ബാനറിൽ ചിത്രം നിര്‍മിക്കുന്നതും അദ്ദേഹം തന്നെയാണ്. ചിത്രത്തിലെ മറ്റ് അഭിനേതാക്കളെ കുറിച്ചുള്ള വിവരങ്ങൾ ഇതുവരെ പുറത്തു വന്നിട്ടില്ല.\nമുമ്പ് 'യു മി ഔര് ഹം' എന്ന സിനിമ അജയ് ദേവ്‍ഗണ് സംവിധാനം ചെയ്‍തിട്ടുണ്ട്.\nഅജയ് ദേവ്‍ഗണ് എയര്‍ഫോഴ്‍സ് പൈലറ്റായി അഭിനയിക്കുന്ന 'ഭുജ്: ദ പ്രൈഡ് ഓഫ് ഇന്ത്യ' എന്ന സിനിമ റിലീസിന് ഒരുങ്ങുകയാണ്.


അകക്കണ്ണില് നിറയെ ദോഹ കണ്ടു/Qatar/Blind man\nഅകക്കണ്ണില് നിറയെ ദോഹ കണ്ടു, മനം നിറഞ്ഞ് അയാള് യാത്രയായി\nകോവിഡ് മഹാമാരിക്കും തടയിടാനാവാത്ത നന്മയുടെ വറ്റാത്ത നീര്‍ച്ചാലുകള് ഖത്തറിന്‍റെ മണലാരണ്യത്തിലുണ്ടെന്ന് ബോധ്യമായ നിമിഷങ്ങളാണ്\n11 Jun, 2020 at 08:45 AM\nഇന്നലെ ആ പോസ്റ്റിട്ടതിന് ശേഷം ഈ കുറിപ്പിനായി ടൈപ്പ് ചെയ്യുന്നത് വരെ എന്‍റെ ഫോണില് വിളിയൊഴിഞ്ഞ നേരമുണ്ടായിട്ടില്ല. നേരിട്ട് ക്യാഷ് എത്തിച്ചുതന്നവര് നിരവധി. അസംഖ്യം ആളുകള്‍ക്ക് അദ്ദേഹത്തിന്‍റെ നാട്ടിലെ ബാങ്ക് അക്കൌണ്ട് നമ്പര് കൈമാറി.\nകോവിഡ് മഹാമാരിക്കും തടയിടാനാവാത്ത നന്മയുടെ വറ്റാത്ത നീര്‍ച്ചാലുകള് ഖത്തറിന്‍റെ മണലാരണ്യത്തിലുണ്ടെന്ന് ബോധ്യമായ നിമിഷങ്ങളാണ്. കോവിഡ് നിയന്ത്രണങ്ങള്‍ക്കിടെ ദോഹയില് കുടുങ്ങിപ്പോയ രണ്ട് കണ്ണിനും കാഴ്ചയില്ലാത്തൊരു കോഴിക്കോട്ടുകാരന്‍റെ വര്‍ത്തമാനം ഇന്നലെ എന്‍റെ പേഴ്സ‌ണല് ഫേസ്‍ബുക്ക് പേജിലൂടെ പങ്ക് വെച്ചിരുന്നു. ദയവ് ചെയ്ത് ടിവിയില് എന്‍റെ വിഷയങ്ങള് പറയരുതെന്ന് ആ മനുഷ്യന് നിര്‍ബന്ധം പിടിച്ചതിനാലാണ് അദ്ദേഹത്തിന്‍റെ അവസ്ഥ ഒരു പോസ്റ്റായി ഇട്ടത്.\nസ്വന്തമായി ഒരു വീടുവെക്കണമെന്ന അടങ്ങാത്ത ആഗ്രഹം പേറി നാട്ടുകാരായ ഖത്തറുകാരുടെ സഹായത്താല് സന്ദര്‍ശക വിസയില് ദോഹയിലെത്തിയതായിരുന്നു അദ്ദേഹം. എത്തിയതിന്‍റെ പിറ്റേന്ന് തന്നെ ദോഹയില് നിയന്ത്രണങ്ങള് വന്നു. എല്ലാവരും ദുരിതത്തിലായതോടെ ആരോടും ഒന്നും ചോദിക്കേണ്ടെന്ന് തീരുമാനിക്കുകയും പലരുടെയും സഹായത്താല് റൂമില് കഴിഞ്ഞുകൂടുകയുമായിരുന്നു.\nഇന്നലെ ആ പോസ്റ്റിട്ടതിന് ശേഷം ഈ കുറിപ്പിനായി ടൈപ്പ് ചെയ്യുന്നത് വരെ എന്‍റെ ഫോണില് വിളിയൊഴിഞ്ഞ നേരമുണ്ടായിട്ടില്ല. നേരിട്ട് ക്യാഷ് എത്തിച്ചുതന്നവര് നിരവധി. അസംഖ്യം ആളുകള്‍ക്ക് അദ്ദേഹത്തിന്‍റെ നാട്ടിലെ ബാങ്ക് അക്കൌണ്ട് നമ്പര് കൈമാറി. വീട് നിര്‍മ്മാണമുള്‍പ്പെടെയുള്ള ഓഫറുകളുമായി പല സംഘടനകളും ബന്ധപ്പെട്ടിട്ടുണ്ട്. ഇപ്പോഴും ആളുകള് വിളിച്ചുകൊണ്ടേയിരിക്കുന്നു.\nഇന്ത്യന് എംബസിയുടെ വന്ദേഭാരത് മിഷന് വഴി മടക്കയാത്രക്ക് അവസരം ലഭിച്ച അദ്ദേഹത്തിനും സഹായിക്കും ടിക്കറ്റെടുക്കാനുള്ള സാമ്പത്തിക സഹായം മീഡിയവണ് ഗള്‍ഫ് മാധ്യമം വിങ്സ് ഓഫ് കംപാഷന് വഴി നേരത്തെ കൈമാറിയിരുന്നു.\nഎന്തായാലും നിറഞ്ഞ മനസ്സോടെ അദ്ദേഹം ഇന്ന് ദോഹയില് നിന്നും കോഴിക്കോട്ടേക്കുള്ള വിമാനത്തില് യാത്രയായി. ഈ പ്രതിസന്ധികള്‍ക്കിടയിലും അദ്ദേഹത്തെ സഹായിക്കാന് സന്നദ്ധരായ സുമനസ്സുകള്‍ക്ക് ഹൃദയത്തിന്‍റെ അടിത്തട്ടില് നിന്നുള്ള നന്ദിയും കടപ്പാടും സ്വന്തം പേരിലും അദ്ദേഹത്തിന് വേണ്ടിയും അര്‍പ്പിക്കുന്നു. സ്വന്തമായൊരു വീട്ടില് സന്തോഷത്തോടെ കിടന്നുറങ്ങുന്നൊരു രാത്രി എത്രയും പെട്ടെന്ന് അദ്ദേഹത്തിനുണ്ടാകട്ടെയെന്ന് പ്രാര്‍ത്ഥിക്കുന്നു.\nകഴിഞ്ഞ ദിവസം പങ്കുവച്ച ഫേസ്ബുക്ക് പോസ്റ്റിന്‍റെ പൂര്‍ണ്ണരൂപം\nവെറുംകയ്യോടെ ആ മനുഷ്യന് മടങ്ങിപ്പോകരുതെന്ന് വല്ലാത്തൊരു ആഗ്രഹം. ദോഹയിലെ മീഡിയവണ് ഓഫീസിലേക്ക് ഇന്നലെ ഒരാള് കയറി വന്നു. രണ്ട് കണ്ണിനും കാഴ്ച്ചയില്ലാത്തൊരു കോഴിക്കോട്ടുകാരന് മധ്യവയസ്കന്. മടക്കയാത്രക്ക് ബുദ്ധിമുട്ടുന്ന പ്രവാസികള്‍ക്ക് ടിക്കറ്റ് തുക നല്‍കുന്ന മാധ്യമം മീഡിയവണ് വിങ്സ് ഓഫ് കംപാഷന് പദ്ധതിയിലേക്ക് അദ്ദേഹത്തെയും തെരഞ്ഞെടുത്തിരുന്നു. അദ്ദേഹത്തെ കണ്ടനിമിഷം മുതല് മനസ്സ് നിറയെ ചോദ്യങ്ങളായിരുന്നു. പൂര്‍ണമായും അന്ധനായൊരു മനുഷ്യന് എങ്ങനെ, എന്തിന് ദോഹയിലെത്തി.ടിക്കറ്റ് തുക കൈമാറിയതിന് ശേഷം അദ്ദേഹത്തിന്‍റെ അടുത്തിരുന്നു..\nഖത്തറൊക്കെയൊന്ന് 'കാണാന്' വന്നതാണെന്ന് ആ കാഴ്ച്ചയില്ലാത്ത മനുഷ്യന് തമാശ രൂപേണ പറഞ്ഞു.വീണ്ടും കുത്തിക്കുത്തി ചോദിച്ചപ്പോള് മടിച്ച് മടിച്ച് അയാള് പറഞ്ഞുതുടങ്ങി. കോഴിക്കോടിനടുത്തൊരു വാടകവീട്ടിലാണ് താമസം. ഭാര്യയും രണ്ട് മക്കളുമുണ്ട്. സ്വന്തമായൊരു വീട് വെക്കണമെന്ന് കുറെനാളായുള്ള ആഗ്രഹമാണ്. അതിനിടയ്ക്ക് മകള് വലുതായിഅവളെ കെട്ടിച്ചയക്കലാണ് പ്രധാനമെന്ന് തോന്നിയതിനാല് ആരോടും ഒന്നും പറഞ്ഞില്ല. എല്ലാരുടെയും കാരുണ്യത്താല് കല്യാണം കഴിഞ്ഞു. വീടെന്ന മോഹം വീണ്ടും തലയില് കയറി. കുറച്ച് ദൂരത്തായി ഒരഞ്ചു സെന്‍റ് സ്ഥലം ഒരാളോട് പറഞ്ഞു വെച്ചു. ചെറിയൊരു അഡ്വാന്‍സും കൊടുത്തു. സ്ഥലത്തിന്‍റെ ബാക്കി പണവും വീട് നിര്‍മ്മാണവുമെല്ലാം എങ്ങനെ നടത്തുമെന്ന് ചിന്തിച്ചുകൊണ്ടിരുന്നപ്പോഴാണ് പ്രവാസികളായ ചില നാട്ടുകാര് ഖത്തറിലേക്ക് വരാന് പറഞ്ഞത്. ഇവിടെയൊക്കെയൊന്ന് കാണുകയും ചെയ്യാം, കുറച്ചാളുകളെ കണ്ട് കാര്യം സഹായം തേടുകയും ചെയ്യാം. വിസിറ്റിങ് വിസയില് അവര് തന്നെയാണ് ഇങ്ങോട്ടേക്ക് കൊണ്ടുവന്നത്. വന്നതിന്‍റെ മൂന്നാം ദിനം കോവിഡ് നിയന്ത്രണങ്ങള് വന്നു. എല്ലാ വാതിലുകളും അടഞ്ഞു. ആരെയും കാണാന് കഴിഞ്ഞില്ല. എല്ലാവരും ദുരിതത്തിലായപ്പോള് എന്റെ വിഷമം ആരെയും അറിയിക്കാന് തോന്നിയില്ല.. ഇനിയിപ്പോ എങ്ങനെയെങ്കിലും നാടണയണം..\n-അപ്പോള് ആ സ്ഥലം..?അത് തിരിച്ചുകൊടുക്കാം, പിന്നീട് എന്തെങ്കിലും ചെയ്യാം. നിങ്ങളുടെ ഈയവസ്ഥ ഞാനൊരു വാര്‍ത്ത ചെയ്യാം. വാര്‍ത്ത കണ്ട് ആരെങ്കിലും സഹായിക്കാന് തയ്യാറാവുകയാണെങ്കില് നന്നാവില്ലേ. ദയവ് ചെയ്ത് ബുദ്ധിമുട്ടുണ്ടാക്കരുത്. ഇപ്പറഞ്ഞതെല്ലാം എന്‍റെ സ്വകാര്യതകള് മാത്രമാണ്. എന്‍റെ മക്കള്‍ക്കതൊരു മാനക്കേടാകും. അത് കൊണ്ട് വേണ്ട. ദൈവം ഇന്നുവരെ എന്നെ സഹായിച്ചിട്ടുണ്ട്, ഇനിയും അതുണ്ടാകുമെന്നും പറഞ്ഞ് അയാള് പോവാന് എണീറ്റു. ഞാന് കൂടെയുള്ളവരോടും പറഞ്ഞുനോക്കി. മൂപ്പര്‍ക്കിഷ്ടമില്ലെങ്കില് വേണ്ടെന്ന് അവരും പറഞ്ഞു. വലിയൊരാഗ്രഹവുമായി ദോഹയിലെത്തിയിട്ട് ആ മനുഷ്യന് വെറുംകയ്യോടെ മടങ്ങിപ്പോകുന്നതില് വലിയ സങ്കടമുണ്ട്. നാളെ (11/06-വ്യാഴം) കോഴിക്കോട്ടേക്കുള്ള വിമാനത്തില് അദ്ദേഹം പോകും. ഖത്തറില് ആര്‍ക്കെങ്കിലും അദ്ദേഹത്തെ സഹായിക്കാന് താല്പ്പര്യമുണ്ടെങ്കില് എന്നെ വിളിക്കാം. നമ്പര് ഇവിടെ ചേര്‍ക്കുന്നു.സൈഫുദ്ദീന് പിസി. No: +974 7030 8110\nà´µàµà´±àµà´à´à´¯àµà´¯àµà´àµ à´ à´®à´¨àµà´·àµà´¯à´¨àµ à´®à´à´àµà´à´¿à´ªàµà´ªàµà´à´°àµà´¤àµà´¨àµà´¨àµ à´µà´²àµà´²à´¾à´¤àµà´¤àµà´°àµ à´à´àµà´°à´¹à´...ð âââ..................... à´¦àµà´¹à´¯à´¿à´²àµ à´®àµà´¡à´¿à´¯à´µà´£àµâ...\nPosted by Saifu Peecee on Wednesday, June 10, 2020


Government not ready to Fight with Highcourt: Says Oommen Chandy | അഡ്വക്കറ്റ് ജനറലിലും അഭിഭാഷകരിലും സർക്കാരിനു പൂർണ വിശ്വാസം; ഹൈക്കോടതി വിമർശനത്തിൽ യാഥാർഥ്യമുണ്ടെങ്കിൽ അഭിഭാഷകർ സ്വയം തിരുത്തണം; ജുഡീഷ്യറിയുമായി സർക്കാർ യുദ്ധത്തിനില്ല: ജസ്റ്റിസ് അലക്‌സാണ്ടർ തോമസിന്റെ കാർക്കശ്യത്തിൽ സമവായത്തിനു മുഖ്യമന്ത്രി; സുപ്രീം കോടതിയിൽ അപ്പീൽ നൽകിയേക്കില്ല - MarunadanMalayalee.com\nAugust 02, 2015 | 04:33 PM IST | Permalink\nകൊച്ചി: അഡ്വക്കേറ്റ് ജനറലിന്റെ ഓഫീസിനെതിരായ ഹൈക്കോടതിയുടെ ഭാഗത്തു നിന്നും രൂക്ഷ വിമർശനം ഉയർന്ന പശ്ചാത്തലത്തിൽ കുരുക്കിലായ സർക്കാർ സമയവായത്തിന്റെ പാതയിൽ. അഡ്വക്കേറ്റ് ജനറലിന് എതിരായ ഹൈക്കോടതി വിമർശനത്തിൽ യാഥാർത്ഥ്യമുണ്ടെങ്കിൽ അഭിഭാഷകർ സ്വയം തിരുത്തണമെന്ന് അഭിപ്രായപ്പെട്ടു കൊണ്ടാണ് മുഖ്യമന്ത്രി സമവായത്തിന്റെ സാധ്യത തേടിയത്. വിമർശനം പരിശോധിക്കുകയും തിരുത്തുകയും വേണം. വിമർശനം തെറ്റാണെങ്കിൽ ബോധ്യപ്പെടുത്തേണ്ടവരെ ബോധ്യപ്പെടുത്തണം. വിമർശനത്തെ പോസിറ്റീവായി കാണണം. ഇത് കൂടുതൽ ജാഗ്രതയോടെ പ്രവർത്തിക്കാൻ സഹായിക്കും. ജുഡീഷ്യറിയുമായി സർക്കാർ ഏറ്റുമുട്ടലിന് ഇല്ലെന്നും ഉമ്മൻ ചാണ്ടി പറഞ്ഞു. അഭിഭാഷകരിൽ സർക്കാരിനു പൂർണവിശ്വാസമെന്നും മുഖ്യമന്ത്രി പറഞ്ഞു.\nജുഡിഷ്യറിയുമായി ഏറ്റുമുട്ടലിനില്ലെന്ന് പറഞ്ഞതോടെ ഇക്കാര്യത്തിൽ പരാമർശം നീക്കിക്കിട്ടാൻ സുപ്രീംകോടതിയെ സർക്കാർ സമീപിക്കില്ലന്ന സൂചനയാണ് പുറത്തുവരുന്നത്. കൊച്ചിയിൽ സർക്കാർ അഭിഭാഷകരുടെ യോഗത്തിൽ സംസാരിക്കുന്ന വേളയിലായിരുന്നു മുൻനിലപാടിൽ നിന്നും മാറി ഉമ്മൻ ചാണ്ടി സമയവായത്തിന്റെ സാധ്യത തുറന്നിട്ടത്. അഡ്വക്കറ്റ് ജനറൽ ഓഫിസിനെതിരായ ഹൈക്കോടതി ഉത്തരവിന്റെ പശ്ചാത്തലത്തിലാണ് യോഗം ചേർന്നത്.\nയോഗത്തിൽ നിയമന്ത്രി കെ എം മാണി, ഡയറക്ടർ ജനറൽ ഓഫ് പ്രോസിക്യുഷൻ ആസിഫലി, ദണ്ഡപാണി തുടങ്ങിയവർ പങ്കെടുത്തിരുന്നു. മുഖ്യമന്ത്രി സമവായത്തിന്റെ പാതയിലാണ് സംസാരിച്ചതെങ്കിൽ ഡയറക്ടർ ജനറൽ ഓഫ് പ്രോസിക്യുഷൻ ആസിഫലി ഹൈക്കോടതി ജഡ്ജിയെ പോരെടുത്ത് പറയാതെ വിമർശിക്കുന്ന സമീപനമാണ് സ്വീകരിച്ചത്. എജിയുടെ ഓഫീസിനെതിരായ ആക്രമണത്തെ ചെറുക്കുമെന്ന് ആസിഫലി പ്രസംഗത്തിൽ പറഞ്ഞു. ഭരണഘടനാ സ്ഥാപനങ്ങളെ ബഹുമാനിക്കാൻ കോടതി തയ്യാറാകണമെന്നും ആസിഫലി പറഞ്ഞു.\nകേസ് നടത്തിപ്പിൽ അഡ്വക്കറ്റ് ജനറൽ ഓഫീസ് പുലർത്തുന്ന കെടുകാര്യസ്ഥത ചീഫ് സെക്രട്ടറി പരിശോധിക്കണമെന്ന് ഹൈക്കോടതി നേരത്തെ ആവശ്യപ്പെട്ടിരുന്നു. അഴിമതിക്കേസുകളിൽ യഥാസമയം സർക്കാർ നിലപാട് അറിയിക്കാത്തത് പ്രതികൾക്ക് സ്റ്റേ ലഭിക്കുന്നതിനായാണോ എന്ന് സംശയിക്കേണ്ടിയിരിക്കുന്നെന്നും ജസ്റ്റീസ് അലക്‌സാണ്ടർ തോമസ് വ്യക്തമാക്കി. ഇത് രണ്ടാംവട്ടമായിരുന്നു ഇതേ കോടതി എജി ഓഫിസിനെ വിമർശിച്ചത്.\nകോടതിയെ അഡ്വക്കറ്റ് ജനറൽ ഓഫിസ് തെറ്റിധരിപ്പിക്കുന്നു. ഇത് നീതിനിർവഹണത്തിലുള്ള ഇടപെടലും കോടതി അലക്ഷ്യവുമാണ്. പൊതുഖജനാവിൽ നിന്നുള്ള പണമാണ് സർക്കാർ കേസ് നടത്തിപ്പിനായി വിനിയോഗിക്കുന്നതെന്ന കാര്യം മറക്കരുതെന്നാണ് ജസ്റ്റീസ് അലക്‌സാണ്ടർ തോമസിന്റെ ഓർമപ്പെടുത്തൽ. ചിലകേസുകളിൽ അഡ്വക്കറ്റ് ജനറൽ ഓഫിസ് പ്രത്യേക താൽപര്യം കാണിക്കുന്നതായി കോടതി നിരീക്ഷിച്ചിരിക്കുന്നു.\nകണ്ണൂർ ജില്ലയിലെ പെരിങ്ങോമിലെ ഭൂമി കേസിൽ രേഖകൾ ഹാജരാക്കാൻ സർക്കാർ അഭിഭാഷകരോട് മൂന്ന് തവണ കോടതി ഉത്തരവിട്ടിരുന്നു. എന്നാൽ മൂന്ന് തവണയും രേഖകൾ ഹാജരാക്കാതിൻ വിസമ്മതിച്ചതോടെയാണ് ജസ്റ്റിസ് അലക്‌സാണ്ടർ തോമസ് വിമർശിക്കേണ്ടി വന്നത്. സർക്കാർ അഭിഭാഷകരുടെ ഭാഗത്തു നിന്നും ഉണ്ടാകുന്നത് കുറ്റകരമായ അനാസ്ഥയാണെന്ന് ഹൈക്കോടതി വ്യക്തമാക്കിയിരുന്നു. ഇക്കാര്യത്തിൽ കോടതി അലക്ഷ്യത്തിന് കേസെടുക്കാൻ പോലും സാധിക്കുമായിരുന്നു. വിഷയത്തിൽ ഇടപെടാൻ ഹൈക്കോടതി ചീഫ് ജസ്റ്റിസും വിസമ്മതിച്ചതോടെ സർക്കാർ വിഷയത്തിൽ അപകടം മണത്തിരുന്നു.\nഅതിനിടെ എ ജിയുടെ ഉടമസ്ഥതയിലുള്ള സ്വകാര്യ അഭിഭാഷക സ്ഥാപനം സർക്കാരിനെതിരായി എത്രകേസിൽ ഹാജരായിട്ടുണ്ടെന്ന് വ്യക്തമാക്കാൻ മുഖ്യമന്ത്രി തയ്യാറാകണമെന്ന് പ്രതിപക്ഷ നേതാവ് വി എസ് അച്യുതാനന്ദൻ ആവശ്യപ്പെട്ടു. ദണ്ഡപാണി അസോസിയേറ്റ്‌സ് സർക്കാരിനെതിരായ എത്ര കേസിൽ ഹൈക്കോടതിയിൽ ഹാജരായിട്ടുണ്ടെന്നും, അതിൽ എത്ര കേസുകൾ സർക്കാർ തോറ്റുകൊടുത്തിട്ടുണ്ടെന്നും മുഖ്യമന്ത്രി വ്യക്തമാക്കണം.\nഅഡ്വക്കറ്റ് ജനറലിന്റെ ഓഫീസിനെതിരെ ഹൈക്കോടതി രണ്ടാം തവണയും അതിനിശിതമായ വിമർശനം ഉന്നയിച്ചതിനെ തുടർന്നാണ് സർക്കാരിനെതിരായ കേസിൽ നിന്ന് ഒഴിയുന്നതായി എജിയുടെ മകൻ പറഞ്ഞത്. ഇതിന്റെയർത്ഥം, മുമ്പ് എജി കെ പി ദണ്ഡപാണിയും അദ്ദേഹത്തിന്റെ കീഴിലുള്ള അഭിഭാഷകരും ഹാജരായ പല കേസുകളിലും സർക്കാരിനെതിരെ അദ്ദേഹത്തിന്റെ മകനടക്കം ദണ്ഡപാണി അസോസിയേറ്റ്‌സിലെ പല അഭിഭാഷകരും കോടതിയിൽ ഹാജരായിട്ടുണ്ടെന്നാണ്. ഇതുമൂലം നിരവധി കേസുകളിൽ സർക്കാർ തോൽക്കുകയും, അതിനുവേണ്ടി ലക്ഷങ്ങൾ ധൂർത്തടിക്കുകയും ചെയ്തിട്ടുണ്ട്. ഇക്കാര്യങ്ങൾ അക്കമിട്ടു ജനങ്ങളോടു തുറന്നു പറയാൻ മുഖ്യമന്ത്രി ആർജവം കാട്ടണമെന്ന് വി എസ് ആവശ്യപ്പെട്ടു.


മഴക്കാലം ജലദോഷക്കാലം — Vikaspedia\nജലദോഷം എന്ന വാക്കിൽ തന്നെ പ്രതി മഴയോ വെള്ളമോ ആണെന്ന സൂചനയുണ്ട്. ഇംഗ്ലീഷിൽ ‘കോമൺ കോൾഡ്’ എന്ന പേരുവന്നതും ഇതുകൊണ്ടുതന്നെ. വൈറസുകളാണ് ജലദോഷത്തിന് കാരണക്കാർ എന്ന് എല്ലാവർക്കും അറിയാം. മഴയുണ്ടെങ്കിലും ഇല്ലെങ്കിലും ഭൂമിയിൽ ഏറ്റവും കൂടുതൽ ആൾക്കാർക്ക് പിടിപെടുന്ന അസുഖമാണിത്. മുതിർന്നവർക്ക് ഒരു കൊല്ലം രണ്ട് മൂന്നു തവണയും കുട്ടികൾക്ക് ഏഴെട്ട് തവണയും ജലദോഷം ഉണ്ടാകുന്നുണ്ട്.\nമൂക്കൊലിപ്പും മൂക്കടപ്പും തലവേദനയും തൊണ്ടവേദനയും ചുമയും മാത്രമല്ല ഒരു പനിയും കൂടി അനുബന്ധമായി ചിലപ്പോൾ ഉണ്ടാകും. മഴകൊണ്ടാൽ പനിയും ജലദോഷവും വരും എന്നത് പണ്ടേ ഉള്ള വിശ്വാസമാണ് – നനഞ്ഞ തല തോർത്തിയില്ലെങ്കിൽ തലയോട്ടിനുള്ളിലൂടെ വെള്ളം കയറി അതാണ് മഴയോടൊപ്പം ജലദോഷവും\nമൂക്കൊലിപ്പായി വരുന്നത് എന്ന് കരുതുന്നവർ കൂടിയുണ്ട്. എങ്കിൽ പിന്നെ വെള്ളത്തിൽ മുങ്ങി നീന്തുന്നവരുടെയും കക്കയും മണലും വാരുന്നവരുടെയും മൂക്കിൽ നിന്ന് സ്ഥിരമായി പുഴ ഒഴുകേണ്ടതാണ്.\nമഴയുടെ കൂടെ വൈറസുകളും കൂടി പെയ്തിറങ്ങി നമ്മുടെ മൂക്കിലൂടെ അകത്ത് കയറുന്നതല്ല ജലദോഷത്തിന് കാരണം. ഇരുന്നൂറിനടുത്ത് ഇനം വൈറസുകൾ ജലദോഷപ്പനിക്ക് കാരണക്കാരാണെങ്കിലും റൈനോ വൈറസുകളാണ് അതിൽ പ്രധാനികൾ. വായുവിലെ ചെറിയ കണികകളിൽ കൂടിയാണ് ഇവ പകരുന്നത്. ജലദോഷക്കാരുടെ മൂക്കിലേയും തൊണ്ടയിലേയും സ്രവങ്ങൾ തുമ്മുമ്പോഴും സ്പർശനം വഴിയും നമ്മുടെ മൂക്കിലും വായിലും എത്തിയാൽ ആറു മണിക്കൂർ കൊണ്ട് ലക്ഷണങ്ങൾ തുടങ്ങിയേക്കാം.\nമഴക്കാലം ജലദോഷക്കാലമാകാൻ പല കാരണങ്ങൾ ഉണ്ട്. കുറഞ്ഞ താപം, ആർദ്രതയിലുള്ള വ്യത്യാസം എന്നിവ വൈറസുകൾക്ക് വളരെ ഗുണകരമാണ്. കേറിക്കൂടി വളരാൻ പറ്റുന്ന കോശങ്ങളുടെ ലഭ്യത മഴക്കാലത്ത് കൂടുതലാണ്. ആളുകൾ തണുപ്പ് മൂലം വീടുകളിലും സ്കൂളുകളിലും മറ്റ് സ്ഥാപനങ്ങളിലും കൂടുതൽ അടുത്തടുത്ത് ഇരുന്ന് ഏറെ സമയം ചിലവഴിക്കുന്നതിനാൽ പകരൽ ഏളുപ്പമാണ്. ബസുകളിലും മറ്റും ജാലകങ്ങൾ അടച്ചിട്ട് യാത്രചെയ്യുന്നതിനാലും കൂടുതൽ ആളുകളിൽ ഈ വൈറസ് പകർന്ന് എത്തും. തണുപ്പ് കാലത്ത് ശരീരത്തിന്റെ പ്രതിരോധ കഴിവുകൾ കുറയുന്നതും വീണ്ടും വീണ്ടും ജലദോഷം പിടികൂടാൻ കാരണമാണ്.


കല്ലഞ്ചിറ പുഴയിൽ മാലിന്യം നിറയുന്നു | Kaniyampatta kallanchira River\nകല്ലഞ്ചിറ പുഴയിൽ മാലിന്യം നിറയുന്നു\nകല്ലഞ്ചിറപുഴയില് അടിഞ്ഞുകൂടിയ മാലിന്യം നാട്ടുകാര് പരിശോധിക്കുന്നു\nകണിയാമ്പറ്റ: കല്ലഞ്ചിറപുഴയിൽ മാലിന്യം നിറയുന്നതായി പരാതി. ഒഴുക്കിനെ തടസ്സപ്പെടുത്തുന്ന രീതിയിൽ പ്ലാസ്റ്റിക് കുപ്പികളും കവറുകളുമടക്കമുള്ള മാലിന്യമാണ് പുഴയിൽ നിറഞ്ഞിരിക്കുന്നത്. ആരോഗ്യ പ്രശ്നങ്ങൾക്കും കാരണമാക്കിയിട്ടും അധികൃതർ നടപടി സ്വീകരിക്കുന്നില്ലെന്ന ആക്ഷേപവും ശക്തമാകുന്നു.\nകഴിഞ്ഞ പ്രളയത്തിൽ അടിഞ്ഞ മാലിന്യമാണ് കല്ലഞ്ചിറ പുഴയെ നാശത്തിലേക്ക് എത്തിച്ചിരിക്കുന്നത്. ഇതോടെ ചെറിയമഴയിലും പുഴ കവിഞ്ഞ് വെള്ളം നിറയുന്ന അവസ്ഥയാണ്. മാലിന്യംനിറഞ്ഞ പുഴയിൽ നിന്ന് കുളിക്കാനും മറ്റുമായി പ്രദേശവാസികൾ വെള്ളം ഉപയോഗിക്കുന്നത് പകർച്ചവ്യാധികൾ ഉൾപ്പെടെ പകരാൻ കാരണമാകും. പുഴയുടെ ആവാസ വ്യവസ്ഥയെ തകിടംമറിക്കുകയും മത്സ്യസമ്പത്തിനെ തന്നെ ഇല്ലാതാക്കുകയും ചെയ്യുന്നതായി പ്രദേശവാസികൾ പറയുന്നു. പഞ്ചായത്തിലെ ഒമ്പത്, പത്ത് വാർഡുകളിൽ ഉൾപ്പെടുന്ന ഭാഗങ്ങളിലാണ് കൂടുതലായും മാലിന്യം അടിഞ്ഞിട്ടുള്ളത്. പ്രളയകാലത്ത് പുഴയിലേക്ക് ഒടിഞ്ഞുവീണ മരങ്ങളിൽ തങ്ങിയാണ് മാലിന്യം കുന്നുകൂടിയത്.\nമരങ്ങൾ മുറിച്ചുമാറ്റി മാലിന്യം പുഴയിൽനിന്ന് നീക്കം ചെയ്യാൻ പ്രദേശത്തെ ചെറുപ്പക്കാർ ഉൾപ്പെടെയുള്ളവർ തയ്യാറാണ്. എന്നാൽ പുഴയിൽ നിന്ന് നീക്കംചെയ്യുന്ന പ്ലാസ്റ്റിക് മാലിന്യം എങ്ങനെ സംസ്കരിക്കുമെന്ന ആശങ്കയിലാണ് ഇവർ. പ്ലാസ്റ്റിക് മാലിന്യം സംസ്കരിക്കാൻ പഞ്ചായത്ത് തയ്യാറാണെങ്കിൽ മാലിന്യംനീക്കാൻ ഒരുക്കമാണെന്ന് നാട്ടുകാർ പറഞ്ഞു.\n26-ന് പുഴ ശുചീകരിക്കും\nകല്ലഞ്ചിറ പുഴയിലെ പ്ലാസ്റ്റിക് ഉൾപ്പെടെയുള്ള മാലിന്യം നീക്കംചെയ്യാൻ പ്രദേശത്തെ രണ്ട് വാർഡുകളിലെയും കർഷകരുടെയും ജനങ്ങളുടെയും സംയുക്തയോഗം വിളിച്ചുകൂട്ടി നടപടികൾ സ്വീകരിക്കും. 26-ന് പുഴ ശുചീകരിക്കാനാണ് ഉദ്ദേശിക്കുന്നത്. പുഴയിൽനിന്ന് നീക്കംചെയ്യുന്ന പ്ലാസ്റ്റിക് മാലിന്യം ഹരിതകർമസേന വഴി ശേഖരിച്ച് സംസ്കരിക്കും.\n- ബിനു ജേക്കബ്, കണിയാമ്പറ്റ ഗ്രാമപ്പഞ്ചായത്ത് പ്രസിഡന്റ്\ncontent highlights: Kaniyampatta kallanchira River\nഡി.ഡി.ഇ. ഓഫീസ് ഉപരോധിച്ചു\nകല്പറ്റ : സൗകര്യങ്ങളൊരുക്കി ആശങ്കകൾ പരിഹരിച്ചതിനുശേഷം മാത്രം ഓൺലൈൻ ക്ലാസുകൾ ആരംഭിച്ചാൽ ..\nഡെങ്കിപ്പനി ലക്ഷണങ്ങളോടെ രണ്ടുപേർ കൂടി ചികിത്സയിൽ\nകോവിഡ്കാല സർവീസ് : പത്തുദിവസം പിന്നിട്ടപ്പോൾ കെ.എസ്.ആർ.ടി.സി.ക്ക് നഷ്ടം 5.11 കോടി\nഅതിർത്തി കടക്കാനായില്ല : മകന്റെ മൃതദേഹം ചെക് പോസ്റ്റിൽനിന്ന് കണ്ട് മാതാവും ബന്ധുക്കളും\nഊരുവിദ്യാകേന്ദ്രങ്ങളിൽ ഓൺലൈൻ ക്ലാസുകൾ


Assault Complaint against Mango Mobile Owners | അമിതാഭ് ബച്ചനും സച്ചിൻ ടെൻഡുൽക്കറും ബ്രാൻഡ് അംബാസിഡർമാരായി ആരംഭിക്കാൻ ഇരിക്കുന്ന മലയാളികളുടെ ആദ്യ മൊബൈൽ കമ്പനി ഉടമകൾക്കെതിരെ പരാതിയുമായി ജീവനക്കാരി; മാംഗോ മൊബൈൽ ഉടമകൾ കഴുത്തിനു പിടിച്ചു നിലത്തടിച്ചെന്നും നെഞ്ചിൽ ചവിട്ടിയെന്നുമുള്ള പരാതിയിൽ കേസ് രജിസ്റ്റർ ചെയ്ത് പൊലീസ് - MarunadanMalayalee.com\nFebruary 09, 201610:00 AM IST Permalink\nകൊച്ചി: സാങ്കേതിക വിദ്യയിലും ഗുണമേന്മയിലും വിലയിലും ആഗോള ഫോൺ ഉപയോക്താക്കളായ ആപ്പിളിന്റെ ഐ ഫോണിനോട് പോലും കിടപിടിക്കാൻ എന്ന വിധത്തിൽ പുറത്തിറക്കാൻ ഒരുങ്ങുന്ന മൊബൈൽ കമ്പനിയുടെ ഉടമകൾക്കെതിരെ പരാതിയുമായി ജീവനക്കാരി. മലയാളികൾ ഉടമസ്ഥരായ മൊബൈൽ കമ്പനിയുടെ ഉടമകൾക്കെതിരായാണ് ജീവനക്കാർ പരാതിയുമായി രംഗത്തെത്തിയത്. എം ഫോൺ ഇലക്ട്രോണിക്‌സ് ആൻഡ് ടെക്‌നോളജിസ് പ്രൈവറ്റ് ലിമിറ്റഡ് (മംഗോ മൊബൈൽ) എന്ന സ്ഥാപനത്തിലെ വനിതാ ജീവനക്കാരിയാണ് കമ്പനി മാനേജ്‌മെന്റ് ഡയറക്ടർമാരും സഹോദരങ്ങളുമായ റോജി അഗസ്റ്റിനും ജോസുകുട്ടി അഗസ്റ്റിൻ, ആന്റോ അഗസ്റ്റിൻ എന്നിവർക്കെതിരെ പരാതി നൽകിയത്. ഇവർ ചേർന്ന് അസഭ്യം പറയുകയും മർദ്ദിക്കുകയും ചെയ്തുവെന്ന് കാണിച്ച് കൊച്ചി സെൻട്രൽ പൊലീസിലാണ് പരാതി നൽകിയത്. പരാതിയിന്മേൽ കേസ് രജിസ്റ്റർ ചെയ്ത് പൊലീസ് അന്വേഷണം ആരംഭിച്ചു.\nകമ്പനിക്കെതിരെ ഉയർന്ന ചില പരാതികളെ കുറിച്ച് അറിഞ്ഞതോടെയാണ് തനിക്കെതിരെ അതിക്രമം ഉണ്ടായതെന്നാണ് യുവതി പരാതിയിൽ പറയുന്നത്. ഇതേക്കുറിച്ച് യുവതി പൊലീസിൽ നൽകിയ പരാതി ഇങ്ങനെയാണ്: കൊച്ചി എം ജി റോഡിലെ ആലപ്പാട് ഹെറിറ്റേജ് അപ്പാർട്ട്‌മെന്റ്‌ലുള്ള എം ഫോൺ ഇലക്ട്രോണിക്‌സ് ആൻഡ് ടെക്‌നോളജിസ് പ്രൈവറ്റ് ലിമിറ്റഡ് എന്ന മംഗോ ഫോൺ കമ്പനിയിൽ കഴിഞ്ഞ നവംബർ മാസം മുതൽ കസ്റ്റമർ റിലേഷൻഷിപ്പ് മാനേജർ സ്ഥാനത്ത് ജോലി ചെയ്തുവരികയായിരുന്നു. 35000 രൂപ മാസ ശമ്പളത്തിലായിരുന്നു നിയമനം. രണ്ടു മാസം ശമ്പളം ലഭിക്കുകയും ചെയ്തു. എന്നാൽ മംഗോ കമ്പനിയുടെ ഡയറക്ടർമാരായ റോജി അഗസ്റ്റിൻ, ജോസുട്ടി അഗസ്റ്റിൻ, ആന്റോ അഗസ്റ്റിൻ എന്നിവർക്കെതിരെ പല കേസുകളും നിലനിൽക്കുന്നതായി അറിഞ്ഞു.\nകമ്പനിയുമായി ബന്ധപ്പെട്ട ആക്ഷേപങ്ങളെ കുറിച്ച് തനിക്ക് അറിയാമെന്ന് വന്നതോടെ തന്നോട് വൈരാഗ്യ ബുദ്ധിയോടെ പെരുമാറുകയായിരുന്നു എന്നാണ് യുവതിയുടെ പരാതിയിൽ പറയുന്നത്. ഇത് പതിവായതോടെ ജനുവരി 30ാം തീയ്യതി ഇവർ രാജിവെക്കുകയാണ് ഉണ്ടായത്. രാജി സ്വീകരിച്ച ശേഷം ആന്റോയും ജോസുകുട്ടിയും ഇനി മുതൽ കമ്പനിയിലെ മറ്റു ജീവനകാരുമായി ഇനി യാതൊരു ബന്ധവും പാടില്ലയെന്ന് പറയുകയായിരുന്നു. എന്നാൽ തന്നോട് സംസാരിക്കുന്നവരോട് താൻ തിരിച്ചു സംസാരിക്കുമെന്ന് ഇവർ മറുപടി നൽകി. ഇതോടെയാണ് യുവതിയെ ആക്രമിച്ചത്.\nജോസകുട്ടി ദേഷ്യത്തോടെ അസഭ്യം പറഞ്ഞു കഴുത്തിൽ പിടിച്ചു തള്ളുകയും പുറത്തേക്കു വലിച്ചിഴക്കുകം ചെയ്തുവെന്നാണ് യുവതി പൊലീസിൽ നൽകിയ പരാതിയിൽ പറയുന്നത്. തുടർന്ന് കെട്ടിടത്തിന്റെ ഉടമയായ ജോസ് ആലപ്പാട്ടിനെ കണ്ട് നേരിട്ട പരാതി പറയാൻ തുനിഞ്ഞപ്പോഴാണ് ഡയറക്ടർമാരായ സഹോദരങ്ങൾ ചേർന്ന് ആക്രമിച്ചത്. യുവതിയെ ഇവർ മൂന്നു പേരും കൂടി വീണ്ടും ഇറങ്ങി പോകാൻ ആവശ്യപ്പെടുകയും കഴുത്തിന് കുത്തിപിടിച്ച് നെഞ്ചിൽ പിടിച്ചു നിലത്തേക്ക് തള്ളിയിടുകയും കാലിൽ ചവിട്ടുകയും ചെയ്തുവെന്ന് ഇവർ പരാതിയിൽ വ്യക്തമാക്കി. വീണ്ടും ആക്രമണത്തിന് തുനിഞ്ഞപ്പോൾ മറ്റ് ജീവനക്കാർ വന്ന് പിടിച്ചുമാറ്റുകയാണ് ചെയ്തത്. ദേഹാസ്വാസ്ത്യം അനുഭവപ്പെട്ടതിനെ തുടർന്ന് അടുത്തുള്ള സിറ്റി ഹോസ്പ്പിറ്റലിൽ ചികിത്സ തേടുകയും ചെയ്തു.\nമർദ്ദനത്തിൽ പരിക്കേറ്റ ഇവർ കഴിഞ്ഞ ദിവസം ആശുപത്രിയിൽ നിന്നും ഡിസ്ചാർജിട്ടുണ്ട്. തന്നെ മർദ്ദിച്ചതിന്റെ തെളിവുകൾ ലഭിക്കാൻ ഓഫീസിലെ സിസി ടിവി ക്യാമറകൾ പരിശോധിക്കണമെന്നുമാണ് യുവതി ആവശ്യപ്പെട്ടിരിക്കുന്നത്. സെൻട്രൽ പൊലീസ് സ്റ്റേഷൻ എസ് ഐ ഷിബു സംഭവത്തിൽ അന്വേഷണം തുടങ്ങിയിട്ടുണ്ട്. അതേസമയം പരാതിയുടെ വസ്തുത പരിശോധിച്ച് മാത്രമേ നടപടി എടുക്കൂവെന്ന നിലപാടിലാണ് പൊലീസ്. എന്നാൽ ഇതുവരെ യുവതിയുടെ പാരാതിയുടെ അടിസ്ഥാനത്തിൽ ഇവരെ അറസ്റ്റുചെയ്തിട്ടില്ല. സംഭവത്തിൽ അറസ്റ്റു നടന്നാൽ കമ്പനിയെ കൂടി ബാധിക്കുമെന്നറിഞ്ഞ മുൻകൂർ ജാമ്യത്തിനുള്ള ശ്രമം നടത്തുന്നുണ്ട്.\nസച്ചിൻ ടെണ്ടുൽക്കറിനെയും അമിതാബ് ബച്ചനെയും ബ്രാൻഡ് അംബാസിഡർമാരാക്കിയാണ് മലയാളികളുടെ ഉടമസ്ഥതയിലുള്ള മാംഗോ മൊബൈൽ കമ്പനി സ്മാർട്ട് ഫോണുകൾ ലോഞ്ച് ചെയ്യാനിരിക്കുന്നത്. ഈ ഘട്ടത്തിൽ ഇങ്ങനെയൊരു കേസുണ്ടാകുന്നത് കമ്പനിയെ ബാധിക്കുമെന്നതാണ് ഇവരുടെ ഭയം. കഴിഞ്ഞമാസം ലോഞ്ച് ചെയ്യുമെന്ന് അറിയിച്ച മൊബൈൽ ലോഞ്ച് ഈമാസത്തേക്ക് മാറ്റിവച്ചിട്ടുണ്ട്. ഈ മാസം 29 നു പുറത്തിറങ്ങുമെന്നാണ് അറിയിച്ചത്. ഇതിനിടെയാണ് ഒരു സ്ത്രീയെ മർദ്ദിച്ച് അവശയാക്കുകയും പുലഭ്യം പറയുകയും ചെയ്‌തെന്ന പരാതി ഉയർന്നിരിക്കുന്നത്.\nയുവാവിനെ മരിച്ച നിലയിൽ കണ്ടെത്തിയ സംഭവം: മൂന്ന് പേർ കൂടി അറസ്റ്റിൽ\nപൊലീസിനെ മാഫിയകൾ വെല്ലുവളിച്ച് മുന്നേറുമ്പോൾ


2017 മാരുതി സുസൂക്കി ദക്ഷിണ് ഡെയര് റാലി; ആദ്യ ദിന ഫലങ്ങള് ഇങ്ങനെ - Malayalam DriveSpark\n2017 മാരുതി സുസൂക്കി ദക്ഷിണ് ഡെയര് റാലി; ആദ്യ ദിന ഫലങ്ങള് ഇങ്ങനെ\nPublished: Tuesday, July 18, 2017, 15:51 [IST]\nമൊബീല് 1 ന്റെ നേതൃത്വത്തിലുള്ള 2017 മാരുതി സുസൂക്കി ദക്ഷിണ് ഡെയര് റാലിയുടെ ആദ്യ ദിനം സമാപിച്ചു. ബംഗളൂരുവില് നിന്നും ചിത്രദുര്‍ഗ വരെയുള്ള 463 കിലോമീറ്റര് പാതയാണ് റാലി പിന്നിട്ടത്.\n2 മണിക്കൂര് 45 മിനിറ്റ് 26 സെക്കന്‍ഡ് കൊണ്ട് സ്റ്റേജ് പൂര്‍ത്തിയാക്കിയ സാമ്രാട്ട് യാദവ്, എസ് എന് നിസാമി എന്നിവര് അള്‍ട്ടിമേറ്റ് കാര് വിഭാഗത്തില് ആധിപത്യം നേടി. ടീം മാരുതി സുസൂക്കിയുടെ സന്ദീപ് ശര്‍മ്മ, കരണ് ആര്യ എന്നിവര്2മണിക്കൂര് 46 മിനിറ്റ് 35 സെക്കന്‍ഡ് രേഖപ്പെടുത്തി രണ്ടാമതെത്തി.\nടീം മാരുതി സുസൂക്കിയുടെ സുരേഷ് റാണ, അശ്വിന് നായിക് എന്നിവര് ആദ്യദിനം മൂന്നമതായി ഫിനിഷ് ചെയ്തു. സാഹസികത നിറഞ്ഞ ഓഫ്‌റോഡിംഗ് പാതയിലൂടെയാണ് ആദ്യദിനം റാലി മുന്നേറിയത്.\nഅള്‍ട്ടിമേറ്റ് ബൈക്ക് വിഭാഗത്തില് ഒരു മണിക്കൂര് മിനിറ്റ് 0.8 സെക്കന്‍ഡ് രേഖപ്പെടുത്തിയ സഞ്ജയ് കുമാര് ആധിപത്യം നേടി. ഒരു മണിക്കൂര് 50 മിനിറ്റ് 42 സെക്കന്‍ഡ് പിന്നിട്ട നടരാജ് ആര് രണ്ടാമതും അബ്ദുള് വാഹിദ് മൂന്നാമതായും ആദ്യ ദിനം പൂര്‍ത്തിയാക്കി.\nഎന്‍ഡ്യൂറന്‍സ് വിഭാഗത്തില് സുബിര് റോയ്, നീരവ് മേഹ്ത എന്നിവര് വ്യക്തമായ ആധിപത്യം നേടി. രണ്ടാം ദിനം ചിത്രദുര്‍ഗ മേഖലയ്ക്കുള്ളില് തന്നെയാണ് റാലി അരങ്ങേറുക.\n2017 Maruti Suzuki Dakshin Dare: Samrat Yadav and S N Nizami Lead After Day 1. Read in Malayalam.\nStory first published: Tuesday, July 18, 2017, 15:51 [IST]


ഓടികൊണ്ടിരുന്ന ട്രെയിനിൽ യുവതിക്കു നേരെ ആക്രമണം..പ്രതിക്കായി തിരച്ചിൽ ഉർജ്ജിതം - India Vision Media\nഓടികൊണ്ടിരുന്ന ട്രെയിനിൽ യുവതിക്കു നേരെ ആക്രമണം..പ്രതിക്കായി തിരച്ചിൽ ഉർജ്ജിതം\nനൂറനാട് സ്വദേശി ബാബുക്കുട്ടനാണ് അക്രമിച്ചതെന്ന് റെയിൽവേ പൊലീസ് അറിയിച്ചു. പ്രതിക്കായുള്ള അന്വേഷണം പൊലീസ് ഊർജിതമാക്കി\nഗുരുവായൂർ- : കാഞ്ഞിരമറ്റം ഓടികൊണ്ടിരുന്ന ട്രെയിനിൽ യുവതിക്കു നേരെ ആക്രമണം. ഇന്ന് രാവിലെ പുനലൂർ പാസഞ്ചറിലാണ് യുവതിക്ക് നേരെ ആക്രമണമുണ്ടായത്. മുളംതുരുത്തി സ്വദേശിനിയെയാണ് അജ്ഞ്ഞാതൻ ഉപദ്രവിച്ചത്. കവർച്ചയ്ക്ക് ശേഷമായിരുന്നു ആക്രമണം.ട്രെയിനിൽ നിന്ന് എടുത്ത് ചാടിയ യുവതിയുടെ തലയ്ക്ക് പരിക്ക്. കൊച്ചിയിലെ സ്വകാര്യ ആശുപത്രിയിലേക്ക് മാറ്റിയ യുവതിയുടെ വിശദമായ പരിശോധന തുടരുകയാണ്.നൂറനാട് സ്വദേശി ബാബുക്കുട്ടനാണ് അക്രമിച്ചതെന്ന് റെയിൽവേ പൊലീസ് അറിയിച്ചു. പ്രതിക്കായുള്ള അന്വേഷണം പൊലീസ് ഊർജിതമാക്കി\nവളയും മാലയും ഊരി നൽകാൻ പ്രതി അവശ്യപ്പെട്ടെന്ന് പരുക്ക് പറ്റിയ യുവതി മൊഴി നൽകിയിട്ടുണ്ട്. മാല പൊട്ടിച്ചെടുത്തെന്നും മൊബൈല് ഫോണ് വലിച്ചെറിഞ്ഞെന്നും പരിക്കേറ്റ യുവതിയുടെ ഭര്‍ത്താവ് വിശദമാക്കി. ചെങ്ങന്നൂരില് വിദ്യാഭ്യാസ സ്ഥാപനത്തിലെ ജീവനക്കാരിയായ ഇവര് പുനലൂര് പാസഞ്ചറിലെ സ്ഥിരം യാത്രക്കാരിയാണ്. മുളംതുരുത്തി എത്തിയതോടെ അജ്ഞാതന് ട്രെയിന് കംപാര്‍ട്ടമെന്‍റിലേക്ക് കയറിയ അജ്ഞാതന് രണ്ട് ഡോറുകളും അടച്ചു. സ്ക്രൂ ഡ്രൈവര് കൈവശമുണ്ടായിരുന്ന ഇയാള് ഭീഷണിപ്പെടുത്തി. മാലയും വളയും കൈക്കലാക്കിയ ശേഷം യുവതിക്ക് നേരെ കയ്യേറ്റ ശ്രമം തുടങ്ങിയതോടെയാണ് യുവതി ട്രെയിനില് നിന്ന് ചാടിയത്.\n.കാഞ്ഞിരമറ്റം സ്റ്റേഷനിലാണ് യുവതി ട്രെയിനില് നിന്ന് ചാടിയത്. അക്രമി തള്ളിയിട്ടതാണോ അതോ യുവതി പ്രാണരക്ഷാര്‍ത്ഥം ചാടിയതാണോ എന്ന കാര്യത്തില് വ്യക്തതയില്ല. പ്രതി ഒരു കണ്ണിനു മാത്രം കാഴ്ച്ച ഉള്ള ആളെന്നു റയിൽവേ സരക്ഷണ സേന വിശദമാക്കുന്നത്. ഇയാളെ പിടികൂടാൻ ശ്രമം തുടങ്ങിയെന്നും ആര്‍പിഎഫ് പ്രതികരിച്ചു. കവർച്ച ആയിരുന്നു പ്രതിയുടെ ലക്ഷ്യമെന്നാണ് സൂചനയെന്നും ആര്‍പിഎഫ് വിശദമാക്കുന്നത്. കൊവിഡ് നിയന്ത്രണങ്ങള് തുടരുമ്പോള് റിസര്‍വ്വ് ചെയ്ത ടിക്കറ്റുമായല്ലാതെ യാത്ര ചെയ്യാന് അനുമതിയില്ലാത്ത സാഹചര്യമാണ് ട്രെയിനുകളില് നിലവിലുള്ളത്.\nമലപ്പുറം ജില്ലാ സഹകരണ ബാങ്കിനെ കേരള ബാങ്കിൽ ലയിപ്പിച്ച സർക്കാർ തീരുമാനം ഹൈക്കോടതി ശരിവെച്ചു\n“ആശങ്കയിൽ കേരളം” 35,013 പേര്‍ക്ക് കോവിഡ് സ്റ്റ് പോസിറ്റിവിറ്റി നിരക്ക് 25.34 മരണം 41


ജാമ്യമെടുക്കില്ലെന്ന് മുരളീധരന് | Murali will not try for bail - Malayalam Oneindia\n4 min ago യുപിയില് തിരക്കിട്ട് മന്ത്രിസഭ വികസനം: യോഗി മന്ത്രിസഭയില് മൂന്ന് പുതുമുഖങ്ങള്!!6പേരുടെ രാജി!!\n7 min ago സഖാക്കൾക്ക് സംഘടനാ പ്രവർത്തനത്തിൽ ശ്രദ്ധയില്ല; 'സുഖിയന്മാരെന്ന്' സിപിഎം സംഘടന രേഖ!\n7 min ago അമ്മ കൊടുത്തത്5കോടിയല്ല,5കോടി 90 ലക്ഷം, തന്റെ അമ്മയ്ക്ക് വരെ വിളിച്ചു, പ്രതികരണവുമായി ടിനി ടോം\n8 min ago 2300 ഓളം പേര് കാശ്മീരില് തടവില്; 300 ഓളം പ്രതിഷേധങ്ങള്, സൈന്യത്തിനെതിരെ പ്രദേശവാസികള്\nതിരുവനന്തപുരം: തനിക്കെതിരെ കേസെടുത്ത പൊലീസ് അറസ്റ് ചെയ്യാന് നീക്കം നടത്തുകയാണെങ്കില് വഴങ്ങുമെന്നും കേസില് ജാമ്യമെടുക്കില്ലെന്നും കെ. മുരളീധരന് പറഞ്ഞു.\nതന്റെ രാഷ്ട്രീയഭാവി തകര്‍ക്കാനുള്ള ചിലരുടെ ഗൂഢാലോചനയാണ് കഴിഞ്ഞ ദിവസത്തെ സംഭവങ്ങള്‍ക്ക് പിന്നില്. വടക്കാഞ്ചേരി ഉപതിരഞ്ഞെടുപ്പിലെ പരാജയത്തോടെ മുരളിയുടെ രാഷ്ട്രീയജീവിതം അവസാനിച്ചിട്ടില്ല എന്ന് തിരിച്ചറിഞ്ഞ ചിലര് തന്നെ രാഷ്ട്രീയമായി നശിപ്പിക്കാന് ശ്രമിക്കുകയാണ്. വടക്കാഞ്ചേരി ഉപതിരഞ്ഞെടുപ്പിലെ പരാജയത്തേക്കാള് വലിയ നാണക്കേടാണ് തനിക്കെതിരെ ഇപ്പോഴുള്ള ആരോപണങ്ങള് മൂലം ഉണ്ടായിരിക്കുന്നത്.\nതനിക്കെതിരെ പൊലീസ് കേസെടുത്തതിന്റെ പേരില് എ. കെ. ആന്റണിയെ മുഖ്യമന്ത്രിസ്ഥാനത്തു നിന്നിറക്കുന്നതിന് ഐ ഗ്രൂപ്പ് പ്രക്ഷോഭം നടത്തുമെന്ന് ആരും പ്രതീക്ഷിക്കേണ്ട. ആന്റണി മുഖ്യമന്ത്രി സ്ഥാനത്തു തുടരണമെന്ന് തന്നെയാണ് ഐ ഗ്രൂപ്പിന്റെ അഭിപ്രായം.\nവടക്കാഞ്ചേരി ഉപതിരഞ്ഞെടുപ്പിലും ലോക്സഭാ തിരഞ്ഞെടുപ്പിലും യുഡിഎഫിന്റെ തോല്‍വിക്ക് കാരണക്കാരായ രണ്ട് മുന് കെപിസിസി ജനറല് സെക്രട്ടറിമാരോട് നന്ദി അറിയിക്കാനാണ് സിപിഎം സംസ്ഥാന സെക്രട്ടറി പിണറായി വിജയന് ശരത്ചന്ദ്രപ്രസാദിനെയും രാജ്മോഹന് ഉണ്ണിത്താനെയും ആശുപത്രിയില് സന്ദര്‍ശിച്ചതെന്ന് മുരളി പറഞ്ഞു.


ഫ്രഞ്ച് വലതുപക്ഷ പാര്‍ട്ടി പ്രസിഡന്‍റ് സ്ഥാനാര്‍ഥിക്കെതിരെ അഴിമതി ആരോപണങ്ങളുമായി മാധ്യമങ്ങള്\n29 May, 2018 at 11:09 AM\nഫ്രാന്‍സോ ഫിലന്‍റെ ഭാര്യയും രണ്ടു മക്കളും ജോലി വാഗ്ദാനം ചെയ്ത് നിരവധി പേരില്‍നിന്നും പണം തട്ടിയെടുത്തുവെന്നാണ് പുതിയ ആരോപണം\nഫ്രഞ്ച് പ്രസിഡന്‍റ് തെരഞ്ഞെടുപ്പില് മത്സരിക്കുന്ന വലതുപക്ഷ പാര്‍ട്ടി സ്ഥാനാര്‍ഥി ഫ്രാന്‍സോ ഫിലനെതിരെ കൂടുതല് തെളിവും ആരോപണങ്ങളുമായി മാധ്യമങ്ങള്. ഫിലന്റെ ഭാര്യയും മക്കളും നടത്തിയ അഴിമതിയുടെ കണക്കുകള് സഹിതമാണ് മാധ്യമങ്ങള് പുതിയ തെളിവുകള് പുറത്ത് വിട്ടത്. ആരോപണങ്ങള് പ്രതിരോധിക്കുന്നതിനിടെയാണ് പുതിയ തെളിവുകള് പുറത്ത് വരുന്നത്. ഫ്രാന്‍സോ ഫിലന്‍റെ ഭാര്യയും രണ്ടു മക്കളും ജോലി വാഗ്ദാനം ചെയ്ത് നിരവധി പേരില്‍നിന്നും പണം തട്ടിയെടുത്തുവെന്നാണ് പുതിയ ആരോപണം. വിവിധ ആളുകളില്‍നിന്നായി 9ലക്ഷം യൂറോ തട്ടിയെടുത്തുവെന്നാണിത്.\nആര്‍ക്കൊക്കെ, എപ്പോള്, എവിടെവെച്ച് എന്നതടക്കമുള്ള വിശദാംശങ്ങള് സഹിതമാണ് മാധ്യമങ്ങളുടെ വെളിപ്പെടുത്തല്. തട്ടിപ്പിനിരയായവരുടെ മൊഴികളും ഇതോടൊപ്പമുണ്ട്. നേരത്തെ, ഇല്ലാത്ത പദവിയുണ്ടാക്കി ബന്ധുക്കള്‍ക്ക് ശമ്പളം നല്‍കിയെന്ന ആരോപത്തില് പ്രതിരോധത്തിലായിരുന്നു ഫിലന്. ഇതില് അന്വേഷണം പുരോഗമിക്കുകയാണ്. ഇതിനിടയിലാണ് പുതിയ ആരോപണവും തെളിവുകളും പുറത്ത് വരുന്നത്. ഈ സാഹചര്യത്തില് തെരഞ്ഞെടുപ്പ് പ്രചാരണത്തില് ഫിലന് ഏറെ വിയര്‍ക്കും. നേരത്തെ വന്നിരുന്ന അഭിപ്രായ സര്‍വ്വേ പ്രകാരം ഫിലനായിരുന്നു മുന്നിട്ട് നിന്നിരുന്നത്.\nഅഴിമതി ആരോപണങ്ങള് ഉയര്‍ന്നതോടെ ഫിലന്‍റെ ജനപ്രീതി കുറഞ്ഞതായാണ് സര്‍വെ ഫലങ്ങള്. ഏപ്രിലിലാണ് ഫ്രാന്‍സില് തെരഞ്ഞെടുപ്പ്. ഫ്രഞ്ച് പ്രസിഡന്‍റ് തെരഞ്ഞെടുപ്പ് ഫ്രാന്‍സോ ഫിലന്‍റെ രാഷ്ട്രീയ ഭാവി അനിശ്ചിതത്വത്തില് അഴിമതി ആരോപണം ഫിലന്‍റെ ജനപ്രീതി കുറച്ചു.


Prithviraj, Sujith Shankar in Jayakrishanan's new film - Malayalam Filmibeat\n| Updated: Wednesday, April 13, 2016, 15:34 [IST]\nനവാഗതനായ ജയകൃഷ്ണന് സംവിധാനം ചെയ്യുന്ന ഹൊറര് ത്രില്ലര് ചിത്രമായ ഇസ്രയില് പൃഥ്വിരാജിനൊപ്പം സുജിത്ത് ശങ്കറും. ദിലീഷ് പോത്തന് സംവിധാനം ചെയ്ത മഹേഷിന്റെ പ്രതികാരത്തില് ഫഹദിന്റെ വില്ലനായി അഭിനയിച്ച സുജിത്ത് ഞാന് സ്റ്റീവ് ലോപസ് എന്ന ചിത്രത്തിലും ശ്രദ്ധേയമായ വേഷം അവതരിപ്പിച്ചിരുന്നു.\nപൃഥ്വിരാജിനൊപ്പം ചിത്രത്തിലെ ഒരു പ്രധാന വേഷമാണ് സുജിത്ത് കൈകാര്യം ചെയ്യുന്നത്. ഒരു മികച്ച നടന് തന്നെ ആ കഥാപാത്രം അവതരിപ്പിക്കണമെന്നതുക്കൊണ്ടാണ് സുജിത്തിനെ ചിത്രത്തിലേക്ക് ക്ഷണിച്ചതെന്നുമാണ് സംവിധായകന് ജയകൃഷ്ണന് പറയുന്നത്.\nപ്രിയ ആനന്ദാണ് ചിത്രത്തില് പൃഥ്വരാജിന്റെ നായികയായി എത്തുന്നത്. പ്രതാപ് പോത്തനും പ്രധാന റോളില് ചിത്രത്തില് എത്തുന്നുണ്ട്. മെയ് യിലാണ് ചിത്രത്തിന്റെ ഷൂട്ടിങ് ആരംഭിക്കുന്നത്.\nഇപ്പോള് ജീത്തു ജോസഫിന്റെ ഊഴം എന്ന ചിത്രത്തിലാണ് പൃഥ്വിരാജ് അഭിനയിച്ചുകൊണ്ടിരിക്കുന്നത്. ചിത്രീകരണം പൂര്‍ത്തിയായി വരികയാണ്. ഓണത്തിനാണ് ചിത്രം തിയേറ്ററില് പ്രദര്‍ശനത്തിനെത്തുന്നത്. ദിവ്യ പിള്ളയാണ് ചിത്രത്തില് നായിക.\nRead more about: malayalam film malayalam cinema malayalam movie news actor prithviraj sujith shankar മലയാളം സിനിമ നടന് പൃഥ്വിരാജ് സുജിത്ത് ശങ്കര്\nPrithviraj, Sujith Shankar in Jayakrishanan's new film.


Janmabhumi| മാസ് ലുക്കില് മലയാളത്തിന്റെ ആക്ഷന് കിങ്ങ്; സുരേഷ് ഗോപിക്ക് പിറന്നാള് സമ്മാനമായി 251-ാം സിനിമയുടെ ക്യാരക്ടര് ലുക്ക് പുറത്ത്; ഏറ്റെടുത്ത് ആരാധകര്\nമാസ് ലുക്കില് മലയാളത്തിന്റെ ആക്ഷന് കിങ്ങ്; സുരേഷ് ഗോപി‍ക്ക് പിറന്നാള് സമ്മാനമായി 251-ാം സിനിമയുടെ ക്യാരക്ടര് ലുക്ക് പുറത്ത്; ഏറ്റെടുത്ത് ആരാധകര്\nJune 25, 2021, 10:05 p.m.\nമമ്മൂട്ടി, മോഹന്‍ലാല് ഉള്‍പ്പെടെ മലയാളത്തിലെ മുന്‍നിര താരങ്ങളുടെ സോഷ്യല് മീഡിയ അക്കൗണ്ടുകളിലൂടെയാണ് പുതിയ ചിത്രത്തിന്റെ പോസ്റ്റര് അണിയറ പ്രവര്‍ത്തകര് പുറത്ത് വിട്ടത്. ചിത്രം ആരാധകരില് വന് ആവേശമാണ് ഉണ്ടാക്കിയിരിക്കുന്നത്.\nമലയാള സിനിമയുടെ ആക്ഷന് സൂപ്പര് സ്റ്റാര് സുരേഷ് ഗോപിയുടെ പിറന്നാള് ദിനത്തോടനുബന്ധിച്ച് താരത്തിന്റെ 251-ാമത് ചിത്രത്തിന്റെ ക്യാരക്ടര് ലുക്ക് പുറത്ത് വിട്ടു. മാസ് ലുക്കില് നരച്ച താടിയുമായി വാച്ച് നന്നാക്കുന്ന രീതിയില് ഇരിക്കുന്ന സുരേഷ് ഗോപിയാണ് പോസ്റ്ററില്.\nമമ്മൂട്ടി, മോഹന്‍ലാല് ഉള്‍പ്പെടെ മലയാളത്തിലെ മുന്‍നിര താരങ്ങളുടെ സോഷ്യല് മീഡിയ അക്കൗണ്ടുകളിലൂടെയാണ് പുതിയ ചിത്രത്തിന്റെ പോസ്റ്റര് അണിയറ പ്രവര്‍ത്തകര് പുറത്ത് വിട്ടത്. ചിത്രം ആരാധകരില് വന് ആവേശമാണ് ഉണ്ടാക്കിയിരിക്കുന്നത്. ചിത്രം മാസ് ആക്ഷന് സിനിമയായിരിക്കുമെന്നുറപ്പാണ്. ചിത്രത്തിന്റെ കൂടുതല് വിവരങ്ങളോ അഭിനേതാക്കളുടെ പേരോ ഒന്നും വെളിപ്പെടുത്തിയട്ടില്ല.\nFacebook Post: https://www.facebook.com/ActorSureshGopi/posts/2079889278820345\nഎത്തിറിയല് എന്റര്‍ടെയിന്‍മെന്റ്‌സിന്റെ ബാനറില് നിര്‍മിക്കുന്ന ചിത്രം സംവിധാനം ചെയ്യുന്നത് രാഹുല് രാമചന്ദ്രന് ആണ്. സമീന് സലീമാണ് ചിത്രത്തിന്റെ തിരക്കഥ തയ്യാറാക്കുന്നത്.പ്രൊഡക്ഷന് കണ്‍ട്രോളര്- ഡിക്‌സന് പൊഡുത്താസ്, സ്റ്റില്‍സ്- ഷിജിന് പി രാജ്, ക്യാരക്ടര് ഡിസൈന്- സേതു ശിവാനന്ദന്, മാര്‍ക്കറ്റിംഗ് പി.ആര്- വൈശാഖ് സി വടക്കേവീട്, പോസ്റ്റര് ഡിസൈന്- എസ്.കെ.ഡി ഡിസൈന് ഫാക്ടറി, പി.ആര്.ഒ- പി.ശിവപ്രസാദ് എന്നിവരാണ് മറ്റ് അണിയറ പ്രവര്‍ത്തകര്. ആഗസ്റ്റ് സിനിമാസാണ് ചിത്രം വിതരണത്തിനെത്തിക്കുന്നത്.


തോമസ് ചാണ്ടിക്ക് നാടിന്റെ അന്ത്യാഞ്ജലി; സംസ്കാരം ഇന്ന്-Former minister Thomas Chandy's funeral today\nFormer Minister Thomas Chandys Funeral Today\nമുഖ്യമന്ത്രി പിണറായി വിജയനടക്കമുള്ളവർ അന്ത്യാഞ്ജലി അർപ്പിക്കാനെത്തി\nDecember 24, 2019 03:09:51 pm\nആലപ്പുഴ: കുട്ടനാട് എംഎൽഎ തോമസ് ചാണ്ടിയുടെ മൃതദേഹം സംസ്‌കരിച്ചു. ഉച്ചയ്ക്ക് രണ്ട് മണിക്ക് കുടുംബ വീടിനോട് ചേർന്ന ചേന്നംകരി സെന്റ് പോൾസ് മർത്തോമ പള്ളിയിലാണ് സംസ്കാര ചടങ്ങുകൾ നടന്നത്. പൂര്‍ണ ഔദ്യോഗിക ബഹുമതികളോടെയായിരുന്നു സംസ്‌കാര ചടങ്ങുകൾ നടന്നത്. മുഖ്യമന്ത്രി പിണറായി വിജയനടക്കമുള്ളവർ തോമസ് ചാണ്ടിക്ക് അന്ത്യാഞ്ജലി അർപ്പിക്കാനെത്തി. അർബുദ ബാധിതനായിരുന്ന തോമസ് ചാണ്ടി കഴിഞ്ഞ വെള്ളിയാഴ്ചയാണ് മരിച്ചത്.\nRead More: മുന് മന്ത്രിയും എംഎല്‍എയുമായ തോമസ് ചാണ്ടി അന്തരിച്ചു\nപിണറായി മന്ത്രിസഭയില് അംഗമായിരുന്നു തോമസ് ചാണ്ടി. ഗതാഗതമന്ത്രിയായാണ് പിണറായി മന്ത്രിസഭയിൽ പ്രവർത്തിച്ചത്. കോൺഗ്രസിലൂടെ രാഷ്ട്രീയത്തിലെത്തിയ തോമസ് ചാണ്ടി 2006 മുതൽ മൂന്ന് തവണയണ് കുട്ടനാട്ടിൽ നിന്ന് എംഎൽഎയായത്. അർബുദബാധയെ തുടർന്ന് ഏറെ വർഷങ്ങളായി അദ്ദേഹം ചികിത്സയിലായിരുന്നു. ആരോഗ്യ നില കൂടുതൽ വഷളായതിനെ തുടർന്ന് കൊച്ചിയിലെ വസതിയിലായിരുന്നു അന്ത്യം. ഭാര്യ: മേഴ്‌സി ചാണ്ടി. മക്കള്: ബെറ്റി, ഡോ. ടോബി. ടെസി. മരുക്കള്: ഡോ. അന്‍സു, ജോയല് ജേക്കബ്.\nകായല് കൈയേറ്റ വിഷയത്തില് ഗുരുതര ആരോപണങ്ങളും ഹൈക്കോടതിയുടെ രൂക്ഷവിമര്‍ശനവും നേരിടേണ്ടി വന്ന സാഹചര്യത്തിലാണ് തോമസ് ചാണ്ടിക്ക് ഗതാഗതമന്ത്രി സ്ഥാനം രാജിവയ്ക്കേണ്ടി വന്നത്. തോമസ് ചാണ്ടി കുട്ടനാട്ടിൽ നടത്തിയ ഭൂമിയിടപാടുകൾ ഭൂപരിഷ്കരണ നിയമത്തിന്റെ ലക്ഷ്യം അട്ടിമറിച്ചെന്നും ഭൂസംരക്ഷണ നിയമവും നെൽവയൽ നിയമവും ലംഘിച്ചെന്നും കലക്ടർ റിപ്പോർട്ടിൽ ചൂണ്ടിക്കാട്ടിയിരുന്നു.\nകണ്ടു ഞാൻ കണ്ണനെ; വീണ്ടും മലയാളം പാട്ടുമായി സിവ ധോണി


ഉള്ളത് പറഞ്ഞാല്: ആനന്ദക്കണ്ണീര്\nകണ്ണീരിന് നാനാര്‍ഥങ്ങളുണ്ട്. സങ്കടം വന്നാലും സന്തോഷം വന്നാലും നൈരാശ്യം വന്നാലും ആവേശം വന്നാലും കണ്ണീരും കൂടെ വരും. ഓര്‍ക്കാപ്പുറത്ത് ലോട്ടറിയടിച്ചാല് വരുന്ന കണ്ണീരിന് ആനന്ദക്കണ്ണീരെന്നാണ് പറയുക. മഹിളാ കോണ്‍ഗ്രസ് നേതാവ് ഷാഹിദാ കമാലിന് ഒരു ഫോണ്‍കാളിന്റെ രൂപത്തിലാണ് ലോട്ടറി വന്നത്.\nകോണ്‍ഗ്രസില് അങ്ങനെയാണ്. കാസര്‍കോട്ടായാലും വേണ്ടില്ല; കോത്താഴത്തായാലും വേണ്ടില്ല; സ്ഥാനാര്‍ഥിപ്പട്ടികയില് പേരുവന്നാല്‍മതി. ജയിക്കണമെന്ന് ഒരു നിര്‍ബന്ധവുമില്ല. വോട്ടെടുപ്പുതീയതിയാകുമ്പോഴേക്ക് കച്ചവടം ലാഭത്തിന്മേല് ലാഭമാകും. ഏഴും എട്ടും തവണ തോറ്റവര് രണ്ടും മൂന്നും കോടി തലവരിപ്പണം കൊടുത്ത് സ്ഥാനാര്‍ഥിയാകാന് ചുരംകയറുന്നത് അങ്ങനെയുള്ള ചിലതൊക്കെ കണ്ടിട്ടാണ്.\nഷാഹിദയ്‌ക്ക് കാസര്‍കോടിനെയും കാസര്‍കോട്ടുകാര്‍ക്ക് ഷാഹിദയെയും അറിയില്ലെങ്കിലും സ്ഥാനാര്‍ഥിയെന്നുകേള്‍ക്കുമ്പോള് ഒഴുകണം കണ്ണില്‍നിന്ന് കണ്ണീര്‍ധാരയെന്ന് മഹാകവി പന്തളം സുധാകരന് പണ്ട് പാടിയിട്ടുണ്ട്. അതുകൊണ്ട്, കേരളത്തില് സ്ഥാനാര്‍ഥിയാകാന് രമേശ് ചെന്നിത്തല നല്‍കിയ സീറ്റിന്റെ വിവരമറിഞ്ഞപ്പോള്‍തന്നെ ആനന്ദക്കണ്ണീര് പൊഴിച്ച ഷാഹിദാ കമാലിനെ വെറുതെ വിടാം. ആ കണ്ണീരിനുവേണ്ടി ലിറ്റര്‍കണക്കിന് സങ്കടക്കണ്ണീര് കുടിച്ചുവറ്റിച്ച ഷാനിമോള് ഉസ്‌മാനോടാണ് ശതമന്യുവിന്റെ ആഭിമുഖ്യം. ഷാനിമോളെ ചതിച്ചതാരാണ് ? ചെന്നിത്തലയോ ഉമ്മന്‍ചാണ്ടിയോ അതോ അലുമിനിയം പട്ടേലോ?\nഉമ്മന്‍ചാണ്ടിയുടെ കണ്ണീര് സിദ്ദിഖിന് സീറ്റു കിട്ടാത്തതുകൊണ്ടാണെന്ന് സിദ്ദിഖ് ധരിക്കും. സത്യത്തില് ചെന്നിത്തലയെ വെട്ടാന് പറ്റാത്തതിന്റെ കുശുമ്പന് കണ്ണീരാണത്. ചെന്നിത്തല സിദ്ദിഖിനെ ചതിച്ചപ്പോള് ചെന്നിത്തലയെ ആന്റണി ചതിച്ചു. കൊണ്ടുപോയ ലിസ്റ്റിലെ പാതിപ്പേരും ആന്റണി വെട്ടി. അങ്ങനെയെങ്കില് ഉമ്മന്‍ചാണ്ടിയും ഞെളിഞ്ഞുനടക്കേണ്ട എന്നുകരുതിയ ചെന്നിത്തല വെട്ടിയത് 'ഉ'ഗ്രൂപ്പിന്റെ പട്ടികയാണ്. ഒടുവില് സീറ്റുവിഭജനം പൂര്‍ത്തിയായപ്പോള്, ഹൈകമാന്‍ഡിന്റെ കണക്കില് ഒന്ന്, വിമാനത്തില് ഡല്‍ഹിയിലെത്തിയ തിരുതമീനിന്റെ തൂക്കംനോക്കി ഒന്ന്, എംഎല്‍എമാര്‍ക്ക് മൂന്ന്, ചെന്നിത്തലയെ 'തിരുടാ തിരുടാ' എന്നുമാത്രം വിളിക്കുന്ന കടത്തനാടന് കളരിയിലെ കച്ചക്കാരന് ഒന്ന്, തോല്‍ക്കാനായി ജനിച്ചവന്റെ പേയ്‌മെന്റ് സീറ്റ് ഒന്ന്, വനിതാ പ്രാതിനിധ്യത്തെ പണ്ടാരമടക്കാന് തോല്‍ക്കുന്ന സീറ്റ് ഒന്ന് എന്നിങ്ങനെ വീതംവച്ചുപോയി.\nഇടതുപക്ഷ മുന്നണിക്കാര് ഹൈകമാന്‍ഡിനോട് ആളറിയാതെയെങ്കിലും നന്ദി പറയണം. കഴിഞ്ഞ തെരഞ്ഞെടുപ്പില് ജയിച്ചപോലെ തൂത്തുവരാന് ഇക്കുറി എല്‍ഡിഎഫ് പ്രയാസപ്പെടുമെന്ന് എല്ലാവരും ഭയന്നതാണ്. ആ ഭയം മാറ്റുന്നതായി ഹൈകമാന്‍ഡിന്റെ സ്ഥാനാര്‍ഥിപ്പട്ടിക. സുധീരന് പിണങ്ങി പിന്മാറി. ഉണ്ണിത്താന് ഉണ്ണാവ്രതത്തിനൊരുങ്ങുന്നു. സിദ്ദിഖ് സിദ്ധികൂടി. വടക്കന് വെടക്കായി. നാടുനീളെ കോലം കത്തുകയും പ്രകടനം നടക്കുകയുമാണ്. നൂലില്‍കെട്ടിയിറക്കിയ തലസ്ഥാനത്തെ സ്ഥാനാര്‍ഥിയോടൊപ്പം വോട്ടുചോദിച്ച് നടക്കുന്നത് 'ഖദറില്‍പൊതിഞ്ഞ മാംസപിണ്ഡങ്ങ'ളാണ്.\nസ്ഥാനാര്‍ഥിയുടെ പുസ്തകം മുഴുവന് വായിച്ചാല് കോണ്‍ഗ്രസിനോട് നല്ല മതിപ്പാണ് തോന്നുക. ഇന്ദിരയുടെ പാഴ്സിക്കാരനായ ഭര്‍ത്താവിന് കുലത്തൊഴിലിന്റെ ഭാഗമായി കിട്ടിയ പേരായ 'ഗാന്ധി'എന്നത് 'ടോഡിവാല'(കള്ളുകച്ചവടക്കാരന്) എന്നായിരുന്നെങ്കില് രാജ്യത്തിന്റെ ചരിത്രം എന്താകുമായിരുന്നു എന്നാണ് മേല്‍പ്പടി സ്ഥാനാര്‍ഥിയുടെ സംശയം. ടോറിനോയിലെ കരാറുകാരന്റെ മകളായ സോണിയക്ക് പുറത്തുള്ള കാര്യങ്ങളെക്കുറിച്ച് എന്തു വിവരമെന്നും ചോദിക്കുന്ന സ്ഥാനാര്‍ഥിയെയും പേറി തിരുവനന്തപുരത്ത് വോട്ടുതെണ്ടാന് നടക്കുന്ന കോണ്‍ഗ്രസുകാര് ഒഴുക്കുന്നതാണ് ഗതികേടിന്റെ കണ്ണീര്.\nആര്‍ക്കും വേണ്ടാത്ത സ്ഥാനാര്‍ഥികളുമായി കേരളത്തിലാകെ ഗതികിട്ടാതലയുന്ന കോണ്‍ഗ്രസുകാരുടെ കണ്ണീരുപോലെയല്ല മാണിസാറിന്റെ പാലാഴിപ്പൂങ്കണ്ണീര്. 'എടാ മോനേ, നിന്നെ ഞാന് ഒക്കത്തുകൊണ്ടുനടന്നതല്ലേ, എന്നിട്ടും നീ അച്ചായനെതിരെ പറയാമോടാ' എന്നാണ് മാണിസാര് പത്രക്കാര്‍ക്കുമുന്നില് വാവിട്ട് നിലവിളിച്ചത്. അഴിമതി ആരോപണം ഹിമാലയയുടെ രൂപത്തില് വന്നപ്പാള് ഒരു നേതാവിന്റെ മത്തങ്ങാമുഖം തക്കാളിപോലെ ചുവക്കുന്നതും വിയര്‍പ്പ് ധാരധാരയായി ഒഴുകുന്നതും കേരളീയര് കണ്ടിട്ടുണ്ട്. ഇങ്ങനെയൊരു പൂങ്കണ്ണീരുകാണുന്നത് ആദ്യമായാണ്. അധ്വാനവര്‍ഗ സിദ്ധാന്തിയും ധീരശൂരപരാക്രമിയുമായ മാണിസാര് സ്വന്തം നേര്‍ക്കു വരുന്ന ഏതാക്രമണവും തടുക്കും. അതുപോലെയാണോ പൊന്നുമോന്റെ നേര്‍ക്കുവന്നാല്? പിതൃഹൃദയത്തിന്റെ ആകുലതകള് അറിയാത്തവരേ പാലാഴിപ്പൂങ്കണ്ണീരിന്റെ പേരില് മാണിസാറിനെ കുറ്റപ്പെടുത്തൂ.\nമറ്റൊരുതരം കണ്ണീര് ഒലിച്ചിറങ്ങുന്നത് അങ്ങ് മലപ്പുറത്താണ്. പച്ചപ്പേടിക്കണ്ണീര്. പണ്ട് ഒരു തെറിച്ചപെണ്ണ് ഒക്കത്തൊരു കുഞ്ഞുമായി ചാനലില് കയറിയിരുന്ന് ഗീര്‍വാണപ്രസംഗം നടത്തിയിട്ടുകൂടി ലീഗ് കണ്ണീരണിഞ്ഞിട്ടില്ല. കുറ്റിപ്പുറത്തെ വിദ്വാന് സീറ്റ് തട്ടിത്തെറിപ്പിച്ചപ്പോഴും മഞ്ചേരിക്കാര് ഹംസക്കയെ തലയില്‍കയറ്റിയിരുത്തിയപ്പോഴും ഒരിറ്റ് കണ്ണീരുവന്നു. കണ്ണുതുടച്ചുകൊണ്ട് 'അയമ്മദ് സായ്‌വ്' പൊന്നാനിയില്‍നിന്ന് ഓടുകയുംചെയ്തു. എന്നിട്ടും മാറുന്നില്ല കുറ്റിപ്പുറം ബാധ. മലപ്പുറം ജില്ലതന്നെ കുറ്റിപ്പുറമാകുമെന്നാണ് പേടി. അതിന്റെ വേവലാതിമൂത്ത കണ്ണീരാണ് ലീഗിന്റെ കണ്ണില്‍നിന്ന് അനര്‍ഗളനിര്‍ഗളം പ്രവഹിക്കുന്നത്.\nവിമതക്കണ്ണീര് എന്ന ഒരു സവിശേഷ ഇനമുണ്ട്. ബിരിയാണിയില് ഉപ്പുപോരാ, ചോറിന് വേവുപോരാ, താടിക്ക് മാര്‍ക്സിന്റെയത്ര മുറ്റുപോരാ എന്നൊക്കെയുള്ള സങ്കടവുംപേറി നടക്കുന്നവരുടെ കണ്ണീരാണത്. അതിന്റെ ഒഴുക്കിന് ശക്തിയും പോരാ. സിനിമാക്കൊട്ടകയില് കയറി കൂവിവിളിക്കുന്നവരുടെ പ്രത്യയശാസ്‌ത്ര ധര്‍മം അനുഷ്ഠിച്ച് ആ കണ്ണീര് അങ്ങനെ വന്നുംപോയുമിരിക്കും-ഇഗ്‌നോറബിള്.\nഡല്‍ഹിയില് ഒരു രോഗം പടര്‍ന്നുപിടിച്ചിട്ടുണ്ട്. എലിപ്പനി, പക്ഷിപ്പനി എന്നെല്ലാം പറയുന്നതുപോലെ മലയാളിമാധ്യമപ്പനി എന്നാണതിന്റെ പേര്. ഈ പനിപടര്‍ത്തുന്ന മലയാളിമാധ്യമക്കൊതുകുകളുടെ ശല്യംകാരണം ഡല്‍ഹിയില് രാഷ്‌ട്രീയ നേതാക്കള്‍ക്ക്; പ്രത്യേകിച്ച് ഇടതുപക്ഷ നേതാക്കള്‍ക്ക് നേരേചൊവ്വെ നടക്കാന് കഴിയുന്നില്ല. വായിന്റെ സ്ഥാനത്ത് രക്തം ഊറ്റിക്കുടിക്കാനുള്ള കുഴലുംവച്ച് അതിരാവിലെ എ കെ ജി ഭവന്റെയും അജോയ് ഭവന്റെയും മുറ്റത്ത് കൊതുകുകള് പറന്നുകളിക്കുന്നു. നേതാക്കള് വന്നിറങ്ങുമ്പോള് മൂളല്‍തുടങ്ങും. "രാവിലെ കഴിച്ചത് ഇഡ്ഡലിയോ ദോശയോ?''ഒരുകൊതുകിന്റെ നീട്ടിപ്പിടിച്ച പാട്ട്. "ഏതായാലും നിങ്ങള്‍ക്കെന്തുകാര്യം'' എന്ന് മറുപടിയുണ്ടായെന്നിരിക്കട്ടെ. 'സിപിഐ എം നേതാക്കള് രാവിലെ ഇഡ്ഡലിയോ ദോശയോ കഴിച്ചതെന്ന് പറയാന് എസ് രാമചന്ദ്രന്‍പിള്ള വിസമ്മതിച്ചു. സിപിഐ എം നേതാക്കള് എന്തും കഴിക്കുമെന്നും അത് മറ്റാരുടെയും കാര്യമല്ലെന്നും അദ്ദേഹം വ്യക്തമാക്കി' -എന്നാവും വാര്‍ത്ത. കേരളത്തില് മഴപെയ്യുമ്പോള് ഡല്‍ഹിയില് കുടപിടിക്കുന്നത് മാധ്യമങ്ങള് ഒരു ശീലമാക്കിയിരിക്കുന്നു.\nകേരളത്തിലെ ഒരു പഞ്ചായത്ത് പ്രസിഡന്റിന് വയറ്റിളക്കംപിടിപെട്ടാല് അതിന് ഡല്‍ഹിയില്‍നിന്ന് പ്രതികരണം വേണമെന്ന് നിര്‍ബന്ധമാണ്. ആ വയറ്റിളക്കം സിപിഐ എമ്മിന്റെ ആഭ്യന്തരപ്രശ്‌നങ്ങളുമായി ബന്ധപ്പെട്ടതാണോ എന്നാവും ചോദ്യം. പ്രതികരണം എന്തായാലും വാര്‍ത്ത. ഒന്നും മിണ്ടിയില്ലെങ്കില് കേന്ദ്രനേതൃത്വം പ്രതികരിച്ചില്ലെന്നും വാര്‍ത്ത! ഏതു പോക്കണംകെട്ടവനും ചെയ്യാന്‍കഴിയുന്ന കാര്യമാണ് ഒരു കടലാസെടുത്ത് അതില് കുത്തിക്കുറിച്ച് പൊതുചുമരില് ഒട്ടിക്കുക എന്നത്. ഡല്‍ഹിയില്‍നിന്ന് അടുത്തകാലത്ത് എത്രയെത്ര'പോസ്റ്റര് പ്രചാരണ' വാര്‍ത്തകള് വന്നു എന്നാലോചിച്ചുനോക്കൂ. കണ്ണൂരില് സിപിഐ എം ഓഫീസിനുപുറത്ത് ഒരു ചാനല്‍ലേഖകന് സ്വയം പോസ്റ്ററൊട്ടിച്ച് വാര്‍ത്തയുണ്ടാക്കിയതാണ് പിടിക്കപ്പെട്ടതെങ്കില്, ഡല്‍ഹിയില് പോസ്റ്റര്‍സേവനം ചെയ്യുന്ന മനോരോഗികളെ ചിലകേന്ദ്രങ്ങള് ചൊല്ലും ചെലവും കൊടുത്ത് വളര്‍ത്തുന്നുണ്ട്. അവര് ഒട്ടിക്കും; മാധ്യമക്കുട്ടികള് വാര്‍ത്തയാക്കും. അതേ തല്ലിപ്പൊളിപ്പണി മറ്റാരും ചെയ്യാത്തതുകൊണ്ട് നാട്ടുകാര്‍ക്ക് ആശ്വാസം.\nമുംബൈയില് കൊല്ലപ്പെട്ട ഹേമന്ദ് കര്‍ക്കറെയുടെ ചിതയ്‌ക്ക് മകന് ആകാശ് തീകൊളുത്താന് നില്‍ക്കവെ, 'എന്തുതോന്നുന്നു' എന്നാണ് ഒരു ചാനലുകാരന് ചോദിച്ചത്. അതിലും വലിയ ഔചിത്യമില്ലായ്‌മയല്ല ഡല്‍ഹിയിലേത് എന്നാശ്വസിക്കാം. എന്നാലും സഹികെടുത്തുന്ന ചൊറിച്ചിലുകാരായി മാധ്യമ പ്രവര്‍ത്തകര് മാറുകയും അത് നേതാക്കള്‍ക്കും ജനങ്ങള്‍ക്കും ശല്യമായി സ്ഥിരീകരിക്കപ്പെടുകയും ചെയ്യുകയാണ്. ഡല്‍ഹി കേന്ദ്രീകരിച്ചുള്ള ഈ പണിയെ എന്താണാവോ വിളിക്കേണ്ടത്?\nവടക്കന് എങ്ങോട്ടുപോയെന്നറിയില്ല. പകരം ഒരു തെക്കന് തിരുവനന്തപുരത്തുവന്നിറങ്ങിയത് ആശ്വാസം. 'മല്യാലം'കേള്‍പ്പിക്കാന് ഒരാളെങ്കിലും വേണമല്ലോ. യൂത്ത്- കെഎസ്‌യൂ നിരാശാ ബാധിതര്‍ക്കും മീശയേതുമില്ലാത്ത കോമള വദനാംബുജം കണ്ട് ആശ്വാസംകൊള്ളാം. ആ മുടിവെട്ടിപ്പിലെങ്കിലും അല്‍പ്പം യുവത്വമുണ്ട്.\nPosted by ശതമന്യു at 12:31 PM\n“സ്ഥാനാര്‍ഥിയെന്നുകേള്‍ക്കുമ്പോള് ഒഴുകണം കണ്ണില്‍നിന്ന് കണ്ണീര്‍ധാരയെന്ന് മഹാകവി പന്തളം സുധാകരന് പണ്ട് പാടിയിട്ടുണ്ട്“\nകലക്കി. ഇതിന്റെ ലിങ്ക് കിട്ടാന് വല്ല വഴിയുമുണ്ടോ?\nഅങ്ങനെ ഒരു മഹാകവി ശരിക്കും ഉണ്ടോ?\nഎല്ലാവരുടെയും കണ്ണീരിന്റെ കാര്യം ശതമന്യു പറഞ്ഞു.\nവെളിയത്തിന്റെ കണ്ണീര് ആരും കാണുന്നില്ലേ?\nതിരുവനന്തപുരത്തും മാവേലിക്കരയിലും വയനാടിലും തൃശൂരിലും മദനി ഇല്ലെങ്കില് സി പി ഐ ജയിക്കില്ല. അതുകൊണ്ട് ഇപ്പോള് പി ഡി പി വര്‍ഗീയ. കക്ഷിയല്ല. നാളെ അങ്ങനെ ആയേക്കും.\nതിരഞ്ഞെടുപ്പ് കഴിയട്ടെ. ആരെല്ലാം കണ്ണീര് പൊഴിക്കും എന്ന് കാണാം\nindia shining- kanneer aano, 2004 kaneer..athoru onnonnara kanneeraayirunnu..\nShornur Kanneer, Nandigram Kanner,Alapuzh kananer etc\ndattaathreya rao kanneer,uma unni kanneer,raman pilla kanneer,vatakara scape goat sreeshan kanneer,bk shekar kanneer,pump mukundan kanneer...\nകരാര് സംബന്ധിച്ച ചര്‍ച്ചകള്‍ക്കായി പിണറായി വിജയന്റെ നേതൃത്വത്തില് കാനഡയില് പോയ സംഘത്തില് സാങ്കേതികജ്ഞാനമുള്ളവരെ ഉള്‍പ്പെടുത്തിയിരുന്നില്ല. ഇത് കെ.എസ്.ഇ.ബി. ചെയര്‍മാന്റെ തീരുമാനമായിരുന്നെന്നും അദ്ദേഹം സാങ്കേതിക ജ്ഞാനമുള്ളവരുമായി മുമ്പ് സംസാരിച്ചിരിക്കാമെന്നുമായിരുന്നു പിണറായി വിജയന്റെ മറുപടി. കാന്‍സര് സെന്ററിനുള്ള സഹായധനം ഉറപ്പാക്കുന്നതിന് നിയമപരമായി നിലനില്‍ക്കുന്ന കരാര് ഉണ്ടാക്കാഞ്ഞതാണ് ഗൂഢാലോചനയ്‌ക്ക് മുഖ്യ തെളിവായി സി.ബി.ഐ. ഉയര്‍ത്തിക്കാട്ടുന്നത്. ഇത് മന്ത്രിയെന്ന നിലയില് തന്റെ ശ്രദ്ധയില് ഉദ്യോഗസ്ഥര് പെടുത്തിയില്ലെന്നാണ് അദ്ദേഹത്തിന്റെ മൊഴി. ഈ രണ്ട് വാദങ്ങളും നിലനില്‍ക്കുന്നതല്ലെന്ന് സി.ബി.ഐ. റിപ്പോര്‍ട്ടില് പറയുന്നു.\nമൂന്ന് വൈദ്യുതി പദ്ധതിയുടെ നവീകരണം മാത്രം പഠിക്കാന് നിയോഗിച്ചതല്ല ബാലാനന്ദന് കമ്മിറ്റിയെന്നും സംസ്ഥാനത്തെ വൈദ്യുതിക്ഷാമത്തെക്കുറിച്ച് പൊതുവില് പഠിക്കുകയായിരുന്നു ആ കമ്മിറ്റിയുടെ ചുമതലയെന്നുമുള്ള പിണറായിയുടെ വാദവും സി.ബി.ഐ. തള്ളിക്കളഞ്ഞു. 100.5 കോടി രൂപയ്‌ക്ക് ഈ മൂന്ന് പദ്ധതികളുടെയും നവീകരണം നടത്താമെന്ന ബാലാനന്ദന്‍കമ്മിറ്റി ശുപാര്‍ശ മറികടന്നായിരുന്നു എസ്.എന്.സി. ലാവലിന് കരാറിലേക്ക് പിണറായി വിജയന് നീങ്ങിയത്. കരാറിന്റെ സപ്ലൈ കോണ്‍ട്രാക്ടിനും മന്ത്രിസഭയുടെ അംഗീകാരം വാങ്ങിയിരുന്നില്ല. ഊര്‍ജ സെക്രട്ടറിയാണ് മന്ത്രിസഭയ്‌ക്കുള്ള രേഖ തയ്യാറാക്കിയതെന്നായിരുന്നു പിണറായിയുടെ മൊഴി. വിദേശത്തുനിന്നുള്ള സഹായധനം കേന്ദ്ര ആഭ്യന്തരവകുപ്പിന്റെ അനുമതിയോടെ വാങ്ങണമെന്ന നിബന്ധന കാറ്റില്‍പ്പറത്തി ടെക്‌നിക്കാലിയയെന്ന ചെന്നൈയില് മേല്‍വിലാസമുള്ള സ്ഥാപനം വഴി ആദ്യഗഡു വാങ്ങിയതും ശരിയല്ല. ഇത് ഉദ്യോഗസ്ഥരുടെ വീഴ്‌ചയായാണ് പിണറായി വിജയന് സി.ബി.ഐയ്‌ക്ക് മൊഴി നല്‍കിയത്. ഇതും അംഗീകരിക്കപ്പെട്ടില്ല.\n12. നവീകരണ പദ്ധതി കരാറിന്റെ പ്രധാന സവിശേഷത കാന്‍സര്‍സെന്ററിനുള്ള സഹായധനമാണെന്ന് ഉയര്‍ത്തിക്കാണിച്ചശേഷം അന്തിമ കരാറില്‍നിന്ന് അത് ഒഴിവാക്കിയത് മനഃപൂര്‍വമാണ്. നവീകരണ പദ്ധതിയുമായി ഇത് പിന്നീട് ചേര്‍ത്തു വായിക്കാതിരിക്കാനായിരുന്നു ഈ മുന്‍കരുതല്.\nMathrubhumi.........blah blah blah....\nSee 200 Mathrubhumi - same "story'\nNo,No take Mathrubhumi from january 2009,keralayathra-going to be postponed,...leader change...c.p.m office capture story...what happened..\nSo Mathrubhumi KANNEER....\nകേരള സാഹിത്യ അക്കാദമിയും ദലയും ജുണ് 12 ന് മില്ലെനിയം സ്കൂളില് വെച്ച് നടക്കുന്ന വി എസ് വിരുദ്ധ സമ്മേളനം ബഹിസ്കരിക്കുക.\nസാമൂഹ്യ നന്മക്കുവേണ്ടി,സാമൂഹ്യനീതിക്കുവേണ്ടി, അഴിമതിക്കെതിരായി നിരന്തരം പോരാടുന്ന കേരള മുഖ്യമന്ത്രിയും സി പി ഐ എമ്മിന്റെ അനിഷേധ്യ നേതാവും ജനകോടികളുടെ ആരാധ്യപുരുഷനുമായ വി എസ് അച്ചുതാനന്ദനെ സര് സി പി യോട് ഒപമിക്കുകയും\nഅപവാദപ്രചരണങളും അവഹേളനങളും നടത്തുന്ന സി പി എമ്മിന്റെ സുപ്പിരിയര് അഡ്‌വൈസറെന്ന് എന്ന് സ്വയം നടിച്ച് നടക്കുന്ന നീറികെട്ട സുകുമാര് അഴിക്കോടിനെ ബഹിഷ്‌ക്കരിക്കുക.\nകേരള മുഖ്യമന്ത്രിയെ അപമാനിക്കാന് .സി പി ഐ എമ്മിന്റെ പോളിറ്റ് ബ്യുറോ മെമ്പറെ  സുകുമാര് അഴിക്കോട് തെറിപറയുംപ്പോള് കൂട്ടത്തില് ഇളീച്ചിരിക്കുന്ന സാദിക്കലിയും ആണും പേണ്ണും കെട്ട ഗോപിയെയും പറ്റി ദലക്കാര്‍ക്ക് എന്താണ് പറയാണുള്ളത്.നക്കാപിച്ചകള്‍ക്ക് വേണ്ടി എന്ത് നെറികേടും കാഅണിക്കുന്ന ഇവരെ ദ്ദുബായിലെ ജനങള് തിരിച്ചറിയണം\nപിണറായിയെ പാര്‍ട്ടി സിക്രട്ടറി സ്ഥാനത്തുനിന്ന് മാറ്റി പാര്‍ട്ടിക്ക് ഏറ്റ കളങ്കം കഴുകിക്കളയുക.\nപിണറായിക്കുവേണ്ടീ സ്ഥിരം കുരക്കുന്ന സുകുമാര് അഴിക്കോട് സമചിത്തത പാലിക്കുക.. താങ്കള് കേരളിയ സമൂഹത്തിന്ന് ഇതുവരെ എന്താണ് ചെയ്തിട്ടുള്ളത്. ഒരു ചുക്കും ചെയ്തീട്ടീല്ല.ഇനി താങ്കളുടെ യാതൊരു സേവനവും സമൂഹത്തിന്ന് ആവശ്യവുമില്ല. താങ്കള് ഇന്ന് അഴിമതിക്കാരനായ പിണറായിയോട് ചേര്‍ന്ന് നിന്ന് സി പ്പി ഐ എമ്മീന്റെ താത്വകാചര്യനാകാനാണ് ശ്രമിക്കുന്നത്. താങ്കളെപ്പോലുള്ള നെറികെട്ടവനെ പി ംകൃഷ്ണപ്പിള്ളയും എ കെ ജി യും ഇ എം എസും സി എച്ച് കാണാരനും പോറ്റിവളര്‍ത്തിയ പ്രസ്ഥാനം ഒരിക്കലുമ്മ് അംഗികരിക്കില്ല.\nസാഹിത്യരംഗത്ത് കാര്യമായിട്ടൊന്നും ചെയ്യാന് കഴിയാത്ത എന്നോ കാലാഹരണപ്പെട്ടുപോയിട്ടുള്ള സാഹിത്യ അക്കാദമി ചെയര്‍മാന് എം മുകുന്ദന് ജനകോടികളുടെ അവകാശപോരാട്ടങള്‍ക്ക് നേതൃത്വം നല്‍കിയിട്ടുള്ള വി എസിനെ പിണറായിക്കുവേണ്ടി അപവാദം പറഞ്ഞ് ആളാകാന് നോക്കരുത്.\nനക്കാപിച്ചകള്‍ക്കു വേണ്ടി യജമാനന്മാരുടെ പിന്നില് വാലാട്ടി നടന്ന് അവര് എറിഞ്ഞ് കൊടുക്കുന്നത് വാരിത്തിന്ന് , യജമാന പ്രിതിക്കുവേണ്ടി വി എസിന്നെതിരെ ചാടിക്കടിക്കുന്ന കെ ഇ എന് കുഞ്ഞഹമ്മദിനെപ്പോലുള്ള നികൃഷ്ടജിവികള് നാടിന്ന് തന്നെ അപമാനമാണ്.\nസാഹിത്യകാരന്മാര് നന്മയുടെ ഭാഗത്ത് നിലയുറപ്പിക്കുക. തിന്മക്കെതിരെ പോരാടുക.നക്കാപിച്ചകള്‍ക്ക് വാലാട്ടാതിരിക്കുക


Happy Birthday Dulquer Salmaan: - Malayalam Filmibeat\n| Updated: Saturday, July 28, 2018, 14:44 [IST]\nമലയാളത്തിലെ മെഗാസ്റ്റാര് മമ്മൂട്ടിയുടെ മകനായി സിനിമയിലെത്തിയ ദുല്‍ഖര് സല്‍മാന് ഇന്ത്യന് സിനിമയില് ശ്രദ്ധിക്കപ്പെടുന്ന യുവതാരമായി മാറിയത് താരപുത്രന് എന്ന ലേബലില് അല്ലായിരുന്നു. അഭിനയത്തില് വാപ്പച്ചിയ്‌ക്കൊപ്പം വളര്‍ന്ന ദുല്‍ഖര് ബോളിവുഡ് സിനിമയിലടക്കം തന്റെ സാന്നിധ്യം അറിയിച്ച് കഴിഞ്ഞിരിക്കുകയാണ്.\nമലയാളത്തിന്റെ കുഞ്ഞിക്കയായ ദുല്‍ഖര് സല്‍മാന് ഇന്ന് പിറന്നാളാണ്. 1986 ജൂലൈ 28 ന് കൊച്ചിയില് നിന്നുമായിരുന്നു മമ്മൂട്ടിയുടെയും സുല്‍ഫത്തിന്റെയും മകനായി ദുല്‍ഖര് ജനിച്ചത്. പഠനം, വിവാഹം എന്നിവയെല്ലാം കഴിഞ്ഞതിന് ശേഷമായിരുന്നു ദുല്‍ഖര് സിനിമയിലേക്ക് എത്തിയത്. പിറന്നാളാഘോഷിക്കുന്ന താരപുത്രന് ആശംസകളുമായി താരങ്ങളെല്ലാം എത്തിയിരിക്കുകയാണ്.\nദുല്‍ഖര് സല്‍മാന്റെ 32-ാം പിറന്നാള് ആരാധകര് ഏറ്റെടുത്തിരിക്കുകയാണ്. സോഷ്യല് മീഡിയ മുഴുവന് ദുല്‍ഖറിനുള്ള പിറന്നാള് ആഘോഷ പരിപാടികളാണ് നടക്കുന്നത്. കേരളത്തിലുടനീളം ആരാധകര് പല പരിപാടികളും നടത്തുകയാണ്. ആരാധകര് മാത്രമല്ല മലയാളത്തിലെ ഒട്ടുമിക്ക താരങ്ങളും ദുല്‍ഖറിന് ആശംസകളുമായി എത്തിയിരുന്നു. മലയാളത്തില് നിന്നും മറ്റു ഭാഷ ചിത്രങ്ങളിലേക്ക് പോയ ദുല്‍ഖര് അവിടെയും തരംഗമായി മാറിയിരുന്നു. പിറന്നാള് ദിനത്തില് ദുല്‍ഖറിന്റെ ഹിറ്റ് ചിത്രങ്ങളിലേക്ക് ഒന്ന് നോക്കാം..\nദുല്‍ഖറിന്റെ സിനിമാ ജീവിതം\n2012 ലായിരുന്നു ദുല്‍ഖര് സല്‍മാന് സിനിമയിലേക്കെത്തിയത്. സിനിമയിലെത്തി 8 വര്‍ഷം ആവുന്നതിനുള്ളില് 24 ഓളം സിനിമകളില് ദുല്‍ഖര് അഭിനയിച്ച് കഴിഞ്ഞിരിക്കുകയാണ്. ശ്രീനാഥ് രാജേന്ദ്രന് സംവിധാനം ചെയ്ത സെക്കന്‍ഡ് ഷോ ആയിരുന്നു ദുല്‍ഖറിന്റെ ആദ്യ ചിത്രം. സിനിമ കാര്യമായി വിജയിച്ചില്ലെങ്കിലും അതേ വര്‍ഷമിറങ്ങിയ ഉസ്താദ് ഹോട്ടല് സൂപ്പര് ഹിറ്റായിരുന്നു. ചിത്രത്തിലെ ഫൈസി എന്ന കഥാപാത്രത്തില് ദുല്‍ഖര് തകര്‍ത്തഭിനയിച്ചിരുന്നു. അഭിനയത്തില് നല്ല പക്വത കാണിക്കാന് അന്‍വര് റഷീദിന്റെ സംവിധാനത്തിലെത്തിയ സിനിമയിലൂടെ കഴിഞ്ഞിരുന്നു.\nഅമേരിക്കന് ബോണ് കണ്‍ഫ്യൂസഡ് ദേശി (ABCD) എന്ന പേരിലെത്തിയ ചിത്രവും ശ്രദ്ധേയമായിരുന്നു. ബ്ലോക്ബസ്റ്റര് മൂവിയായിട്ടായിരുന്നു ABCD മാറിയത്. അതുപോലെ തന്നെ ആ വര്‍ഷമെത്തിയ നീലാകാശം പച്ചക്കടല് ചുവന്ന ഭൂമി എന്ന ചിത്രവും ശ്രദ്ധേയമായിരുന്നു. മലയാളത്തിലെ ലക്ഷണമൊത്ത റോഡ് മൂവി ആയിട്ടാണ് ചിത്രം വിലയിരുത്തപ്പെട്ടത്. മാത്രമല്ല മലയാളി യുവാക്കള്‍ക്ക് ബുള്ളറ്റിലുള്ള ദീര്‍ഘദൂര യാത്രയ്ക്ക് പ്രചോദനം നല്‍കാനും സിനിമയിലൂടെ ദുല്‍ഖറിന് കഴിഞ്ഞിരുന്നു.\n2014 ല് ദുല്‍ഖര് സല്‍മാന് നായകനായി അഭിനയിച്ച ആറോളം സിനിമകളായിരുന്നു തിയറ്ററുകളിലേക്ക് എത്തിയത്. ആ വര്‍ഷം 'വായ മൂടി പേസവും' എന്ന ചിത്രത്തിലൂടെ തമിഴിലേക്കും ദുല്‍ഖര് അരങ്ങേറ്റേം നടത്തിയിരുന്നു. മലയാളത്തില് രണ്ട് ഹിറ്റ് സിനിമകളായിരുന്നു 2014 ല് ദുല്‍ഖര് സമ്മാനിച്ചത്. അഞ്ജലി മേനോന്റെ സംവിധാനത്തിലെത്തിയ ബംഗ്ലൂര് ഡേയ്‌സ് യുവാക്കള്‍ക്കിടയില് തരംഗമായിരുന്നു. ബംഗ്ലൂര് എന്ന നഗരത്തോട് പ്രണയം ഉണ്ടാക്കാനും സിനിമയ്ക്ക് കഴിഞ്ഞിരുന്നു. അതുപോലെ തന്നെ ഉണ്ണി മുകുന്ദന്, ദുല്‍ഖര് എന്നിവര് കേന്ദ്രകഥാപാത്രങ്ങളെ അവതരിപ്പിച്ച വിക്രമാദിത്യന് എന്ന ചിത്രവും ശ്രദ്ധേയമായിരുന്നു.\n2015 ല് തമിഴില് നിത്യ മേനോനൊപ്പം അഭിനയിച്ച ഓക്കെ കണ്‍മണി എന്ന ചിത്രം സൂപ്പര് ഹിറ്റായിരുന്നു. തെന്നിന്ത്യന് സിനിമയില് പ്രത്യേകിച്ച് തമിഴ്‌നാട്ടില് ദുല്‍ഖറിന് ആരാധകരുടെ എണ്ണം കൂടാന് കാരണം ഈ സിനിമയായിരുന്നു. എന്നാല് മലയാളത്തില് ആ വര്‍ഷമിറങ്ങിയ ചാര്‍ളിയായിരുന്നു സൂപ്പര് ഹിറ്റായത്. ചാര്‍ളി എന്ന കഥാപാത്രത്തിലൂടെ തരംഗമായ ദുല്‍ഖറിനെ ഏറെ അനുകരിക്കപ്പെട്ടിരുന്നു. ചാര്‍ളിയിലുടെ മികച്ച നടനുള്ള സംസ്ഥാന സര്‍ക്കാരിന്റെ പുരസ്‌കാരവും ദുല്‍ഖറിന് ലഭിച്ചിരുന്നു.\nമൂന്ന് സിനിമകളായിരുന്നു 2016 ല് റിലീസിനെത്തിയത്. സായി പല്ലവിയ്‌ക്കൊപ്പമഭിനയിച്ച കലി ശ്രദ്ധിക്കപ്പെട്ടപ്പോള് കമ്മട്ടിപ്പാടം എന്ന ചിത്രത്തിലൂടെ കരിയറിലെ മികച്ച കഥാപാത്രം ദുല്‍ഖര് അവതരിപ്പിച്ചിരുന്നു. കൃഷ്ണന് എന്ന കഥാപാത്രത്തിലൂടെ റിയലിസ്റ്റിക്ക് ആവാനും പക്വത നിറഞ്ഞ അഭിനയം കാഴ്ച വെക്കാനും ദുല്‍ഖറിന് കഴിഞ്ഞിരുന്നു.\n2017 ദുല്‍ഖറിനെ സംബന്ധിച്ച് ഭാഗ്യമുള്ള വര്‍ഷമായിരുന്നു. നാല് സിനിമകള് തിയറ്ററുകളിലേക്ക് എത്തിയിരുന്നു. ജോമോന്റെ സുവിശേഷങ്ങള്, കോമ്രേഡ് ഇന് അമേരിക്ക എന്നീ സിനിമകള് തിയറ്ററുകളില് നല്ല അഭിപ്രായം നേടിയ ചിത്രങ്ങളായിരുന്നു. എന്നാല് സൗബിന് ഷാഹിറിന്റെ സംവിധാനത്തിലെത്തിയ പറവയില് 20 മുതല് 30 മിനുറ്റ് വരെയെ ദുല്‍ഖറിന് സ്ഥാനമുണ്ടായിരുന്നുള്ളുവെങ്കിലും അതിലെ കഥാപാത്രം പ്രേക്ഷകരെ ഏറെ സ്വാധീനിച്ചതായിരുന്നു. ആന്തോളജി ഗണത്തില് മലയാളത്തിലും തമിഴിലുമായി ഒരുക്കിയ സോളോ എന്ന ചിത്രം പ്രതീക്ഷിച്ച പോലെ വിജയം കൈവരിക്കാതെ പോവുകയും ചെയ്തിരുന്നു.\n2018 ല് തെലുങ്ക് സിനിമയിലേക്കുള്ള അരങ്ങേറ്റം നടത്തി അവിടെയും തരംഗമായി മാറിയിരിക്കുകയാണ് ദുല്‍ഖര് സല്‍മാന്. മുന്‍കാല നടി സാവ്ത്രിയുടെ ജീവിതകഥയെ ആസ്പദമാക്കി നിര്‍മ്മിച്ച ചിത്രത്തില് ജെമിനി ഗണേശനായിട്ടായിരുന്നു ദുല്‍ഖര് അഭിനയിച്ചത്. അഭിനയ പ്രധാന്യമുള്ള കഥാപാത്രമായിരുന്നതിനാല് വെല്ലുവിളി നിറഞ്ഞ കഥാപാത്രമായിരുന്നു ചിത്രത്തിലേത്. 100 കോടി നേടുന്ന മലയാളത്തിലെ ആദ്യ യുവനടന് എന്ന റെക്കോര്‍ഡ് സിനിമയിലൂടെ ദുല്‍ഖര് സ്വന്തമാക്കിയിരുന്നു. ഈ വര്‍ഷം ബോളിവുഡിലേക്ക് അരങ്ങേറ്റം നടത്തുന്ന കാര്‍വാന് എന്ന ചിത്രത്തിന് വേണ്ടിയുള്ള കാത്തിരിപ്പിലാണ് ആരാധകര്.\nRead more about: dulquer salmaan mammootty birthday ദുല്‍ഖര് സല്‍മാന് മമ്മൂട്ടി പിറന്നാള്


ചന്ദനപ്പള്ളി ഓർത്തഡോക്സ് പള്ളി പെരുന്നാളിനു സമാപനം : Deepika.com Nattu Visesham\nചന്ദനപ്പള്ളി: തിന്മയെ എതിർക്കാനുള്ള കഴിവ് ആധ്യാത്മിക പ്രതിബദ്ധതയുടെ പ്രതീകമാണെന്ന് ഡോ.തോമസ് മാർ അത്താനാസിയോസ് മെത്രാപ്പോലീത്ത. സെന്‍റ്് ജോർജ് ഓർത്തഡോക്സ് വലിയപള്ളിയിലെ പെരുനാളിനോടനുബന്ധിച്ചുള്ള തീർഥാടക സംഗമം ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം.\nനിസംഗത തോൽവിയാണെങ്കിൽ തി·യ്ക്കെതിരെയുള്ള പോരാട്ടമെല്ലാം വിജയമാണ്. സഹദേ·ാരുടെ ജീവിതം അതാണ് പഠിപ്പിക്കുന്നതെന്നും മെത്രാപ്പോലീത്ത ചൂണ്ടിക്കാട്ടി. ഫാ.വർഗീസ് കളീക്കൽ അധ്യക്ഷത വഹിച്ചു.\nഫാ. ജേക്കബ് ബേബി, ഫാ. ബിജു തോമസ്, ട്രസ്റ്റി റ്റി.കെ.വർഗീസ്, സെക്രട്ടറി ജോയൻ ജോർജ്, ഡോ.ജോർജ് വർഗീസ് കൊപ്പാറ, ജോണ്‍സണ് വടശേരിയത്ത്, റോയി സാമുവൽ, റോയി വർഗീസ്, ജിജോ ജോസഫ് എന്നിവർ പ്രസംഗിച്ചു.\nജീവകാരുണ്യ പ്രവർത്തനങ്ങളുടെ ഭാഗമായി യുവജന പ്രസ്ഥാനത്തിന്‍റെ നേതൃത്വത്തിൽ ഭക്ഷ്യക്കിറ്റ് വിതരണം നടത്തി. രാവിലെ അങ്ങാടിക്കൽ മേക്കാട്ട് കുടുംബത്തിലെ കാരണവർ ചെന്പിൽ അരിയിട്ടു .\nതുടർന്ന് പൊന്നിൻ കുരിശ് സമർപ്പണവും കൽകുരിശിങ്കൽ നിന്ന് ഷ്രെയിൻ എഴുന്നള്ളിപ്പും നടന്നു. കുര്യൻ വർഗീസ് കോർ എപ്പിസ്കോപ്പ, ജോണ്‍സണ് കല്ലിട്ടതിൽ കോർ എപ്പിസ്കോപ്പ, ഫാ. ഷൈജു ചെറിയാൻ, വർഗീസ് കെ. ജയിംസ്, ഡി. ജോസ് എന്നിവർ നേതൃത്വം നല്കി.\nവൈകുന്നേരം പ്രസിദ്ധമായ ചന്ദനപ്പള്ളി ചെന്പെടുപ്പ് നടന്നു. തുടർന്ന് സന്ധ്യാപ്രാർഥനയും ആശിർവാദവും നടന്നതോടെ പെരുന്നാളിനു സമാപനമായി. ഡോ.ഗീവർഗീസ് മാർ ദിയസ്കോറസ് മെത്രാപ്പോലീത്ത കാർമികത്വം വഹിച്ചു.


ടൊറന്‍റോയില് നിറഞ്ഞ കൈയ്യടി നേടി ‘മൂത്തോന്’ – Malayalam Vayana\nടൊറന്‍റോയില് നിറഞ്ഞ കൈയ്യടി നേടി ‘മൂത്തോന്’\nനിവിന്‍പോളിയും ഗീതു മോഹൻദാസും ആദ്യമായി ഒന്നിച്ചിരിക്കുന്ന മൂത്തോൻ എന്ന ചിത്രത്തിന്‍റെ ആദ്യത്തെ വേള്‍ഡ് പ്രീമിയർ ടൊറന്‍റോ അന്താരാഷ്ട്ര ചലച്ചിത്രോത്സവ വേദിയിൽ കഴിഞ്ഞദിവസം നടന്നു. നിവിന്‍റെ അഭിനയജീവിതത്തിൽ തന്നെ നാഴികക്കല്ലാകുമെന്ന് കണക്കാക്കുന്ന ചിത്രത്തിന് ടൊറന്‍റോ അന്താരാഷ്ട്ര ചലച്ചിത്രോല്‍സവത്തില് മികച്ച പ്രേക്ഷകാഭിപ്രായമാണ് നേടാനായിരിക്കുന്നത്. അന്താരാഷ്ട്ര വേദിയില് പ്രശസ്തരായ നിരൂപകരുടെയടക്കം പ്രശംസ ചിത്രം സ്വന്തമാക്കുകയുമുണ്ടായി.\nഇരുപതുവര്‍ഷങ്ങള്‍ക്ക് മുമ്പ് എന്‍റെ അച്ഛനാണ് ആദ്യമായി എന്നെ കാനഡയിൽ കൊണ്ടുവന്നത്. മകള്‍ക്ക് പ്രതീക്ഷകളുടെ വലിയ സ്വപ്നങ്ങളുടെ നാളെകള്‍ക്കായി ഒരു മുന്നൊരുക്കമായി. കഴിഞ്ഞ രാത്രിയിൽ മൂത്തോന്‍റെ വേള്‍ഡ് പ്രീമിയർ കാണാൻ അദ്ദേഹം എന്നോടൊപ്പമുണ്ടായിരുന്നെങ്കിലെന്ന് ഞാൻ ആശിച്ചു. അത് ഒരേ സമയം വൈകാരികവും ശക്തവും മാന്ത്രികവുമായിരുന്നു ഞങ്ങള്‍ക്കെല്ലാം, പ്രപഞ്ചമേ നന്ദി, ടൊറന്‍റോയിൽ നിന്നുള്ള ചിത്രങ്ങള് പങ്കുവെച്ചുകൊണ്ട് സംവിധായികയായ ഗീതു മോഹൻദാസ് സോഷ്യൽമീഡിയയിൽ കുറിച്ചിരിക്കുന്നത് ഇങ്ങനെയാണ്.\nചിത്രത്തിലെ നിവിന് പോളിയുടെ പ്രകടനവും ഏറെ പ്രശംസിക്കപ്പെട്ടിട്ടുണ്ട്. ഫോര്‍ട്ട് കൊച്ചിയിലും ലക്ഷദ്വീപിലും മുംബൈയിലുമായാണ് മൂത്തോന് ചിത്രീകരിച്ചിട്ടുള്ളത്. നിവിന് ഇതുവരെയുള്ള സേഫ് സോൺ അഭിനയത്തിൽ നിന്ന് മാറി പറ്റെവെട്ടിയ തലമുടിയും കുറ്റിത്താടിയുമായി ഒരു അധോലോക നായകന്‍റെ പരിവേഷത്തോടെയുള്ള ഗെറ്റപ്പിലാണ് ചിത്രത്തിൽ അഭിനയിച്ചിട്ടുള്ളത്.\nഫാന്‍റസി രംഗങ്ങള് കൂടി ഉള്‍പ്പെട്ടിട്ടുള്ളതാണ് ചിത്രം. ലക്ഷദ്വീപുകാരനായ ആലിക്കോയ എന്നയാള് തന്‍റെ സഹോദരനെ തേടി നടത്തുന്ന യാത്രയാണ് ചിത്രത്തിന്‍റെ ഇതിവൃത്തം. ചിത്രത്തിലുള്ള ഹിന്ദി സംഭാഷണങ്ങള് രചിച്ചിരിക്കുന്നത് പ്രശസ്ത ബോളിവുഡ് സംവിധായകന് അനുരാഗ് കശ്യപാണ്. ചിത്രത്തിന്‍റെ നിര്‍മാണത്തിലും അദ്ദേഹം പങ്കാളിയായിട്ടുണ്ട്. നവംബര് 8നാണ് ചിത്രം തിയറ്ററുകളിൽ പ്രദര്‍ശനത്തിന് എത്തുന്നത്.\nരാജീവ് രവിയാണ് ചിത്രത്തിനായി ഛായാഗ്രാഹണം നിര്‍വ്വഹിച്ചിട്ടുള്ളത്. ലക്ഷദ്വീപിലെ ജിസരി മലയാളമാണ് ചിത്രത്തിലെ ഭാഷ. ശോഭിത ധുലിപുലയാണ് ചിത്രത്തിലെ നായിക. മെലീസ രാജു, റോഷൻ മാത്യു, ശശാങ്ക് അറോറ തുടങ്ങിയ താരങ്ങളും ചിത്രത്തിലുണ്ട്. മുംബൈ ഫിലിം ഫെസ്റ്റിവലിലാണ് ചിത്രം അടുത്തതായി പ്രദർശിപ്പിക്കാനിരിക്കുന്നത്.\nNR 138 Lottery Result: നിര്‍മല് ലോട്ടറി നറുക്കെടുപ്പ് ഇന്ന് മൂന്ന് മണിക്ക്


കർണാടകയിൽ കോണ്‍ഗ്രസിന്റെ നിര്‍ണായക നിയമസഭാകക്ഷി യോഗം പുരോഗമിക്കുന്നു; വിമത എം.എല്.എമാര് യോഗത്തിനെത്തിയില്ല. - India Vision Media\nയോഗത്തിര് പങ്കെടുക്കാത്തവരെ അയോഗ്യരാക്കുമെന്ന കോണ്‍ഗ്രസിന്റെ പാര്‍ട്ടി മുന്നറിയിപ്പ് നല്‍കിയിരുന്നു. മന്ത്രി പദവികള് വാഗ്ദാനം ചെയ്തിട്ടും വിമത എം.എല്.എമാര് തിരിച്ചുവരാത്തത് പ്രശ്നങ്ങള് സങ്കീര്‍ണമാക്കിയിട്ടുണ്ട്\nകര്‍ണാടകയിലെ സഖ്യ സര്‍ക്കാറിന്റെ ഭാവി അനിശ്ചിതത്വത്തിലായിരിക്കെ, കോണ്‍ഗ്രസിന്റെ നിര്‍ണായക നിയമസഭാകക്ഷി യോഗം പുരോഗമിക്കുന്നു. വിമത എം.എല്.എമാര് യോഗത്തിനെത്തിയില്ല. യോഗത്തിര് പങ്കെടുക്കാത്തവരെ അയോഗ്യരാക്കുമെന്ന കോണ്‍ഗ്രസിന്റെ പാര്‍ട്ടി മുന്നറിയിപ്പ് നല്‍കിയിരുന്നു. മന്ത്രി പദവികള് വാഗ്ദാനം ചെയ്തിട്ടും വിമത എം.എല്.എമാര് തിരിച്ചുവരാത്തത് പ്രശ്നങ്ങള് സങ്കീര്‍ണമാക്കിയിട്ടുണ്ട്. എന്നാല് സഖ്യസര്‍ക്കാരിന് നിലവില് പ്രതിസന്ധികളില്ലെന്ന് എ.ഐ.സി.സി ജനറല് സെക്രട്ടറി കെ.സി വേണുഗോപാല് പറഞ്ഞു.\nകർണാടകയിലെ രാഷ്ട്രീയ പ്രതിസന്ധി തീർക്കാനാകാതെ ഉഴലുകയാണ് കോൺഗ്രസ്. സമ്പൂർണ മന്ത്രിസഭ പുനഃസംഘടന പ്രഖ്യാപിച്ചിട്ടും രാജിവച്ച എം.എൽ.എമാരെ ഒപ്പം കൂട്ടാൻ സർക്കാറിന് ഇനിയും സാധിച്ചിട്ടില്ല. മറുഭാഗത്ത് ബി.ജെ.പി സഭയിലെ അംഗബലം വർധിപ്പിച്ച് കരുത്ത് കൂട്ടുകയാണ്.\nകന്നട രാഷ്ട്രീയത്തിൽ ഭരണവുമായി മുന്നോട്ട് പോകാനുള്ള കോൺഗ്രസ്- ജെ.ഡി.എസ് സഖ്യ സർക്കാറിന്റെ ശ്രമങ്ങൾക്ക് തിരിച്ചടിയാവുന്നത് മന്ത്രിമാരുടെയും എം.എൽ.എമാരുടെയും ചുവടുമാറ്റമാണ്. രാജി വെച്ച മന്ത്രിമാരായ എച്ച്. നാഗേഷും ആർ.ശങ്കറും ബി.ജെ.പി പാളയത്തിൽ എത്തി കഴിഞ്ഞു. കോൺഗ്രസ് വിട്ട് ബി.ജെപി.യിലേക്ക് പോകുകയാണെന്ന് കോൺഗ്രസ് എം.എൽ.എ റോഷൻ ബെയ്ഗും പ്രഖ്യാപിച്ചു കഴിഞ്ഞു. മന്ത്രിസഭ രൂപീകരിയ്കാനുള്ള കേവല ഭൂരിപക്ഷം ഇപ്പാൾ ഉള്ളത് ബി.ജെ.പിയുടെ കൈവശമാണ്. സംസ്ഥാനത്തിന് പുറത്ത് റിസോർട്ടിൽ കഴിയുന്ന എം.എൽ.എമാരിലാണ് ഇനിയുള്ള സർക്കാറിന്റെ പ്രതീക്ഷ. ചുരുങ്ങിയത് ഏഴ് പേരെയെങ്കിലും തിരികെയെത്തിക്കാൻ ശ്രമിച്ചാൽ ഭരണം നിലനിർത്താൻ സാധിക്കും.


അലക്‌സീസ് സാഞ്ചസ് ഇനി ഇന്റര് മിലാനില് - Malayalam MyKhel\n» യുണൈറ്റഡില് നിന്നും കൂടുമാറി, അലക്‌സീസ് സാഞ്ചസ് ഇനി ഇന്റര് മിലാനില്\nPublished: Friday, August 30, 2019, 12:47 [IST]\nമിലാന്: അഭ്യൂഹങ്ങള്‍ക്ക് വിരാമം. മാഞ്ചസ്റ്റര് യുണൈറ്റഡില് നിന്നും ഇറ്റാലിയന് ക്ലബ് ഇന്റര് മിലാനിലേക്ക് അലക്‌സീസ് സാഞ്ചസ് കൂടുമാറി. വ്യാഴാഴ്ച്ച ഇരു കബ്ലുകളും ഇക്കാര്യം സ്ഥിരീകരിച്ചു. വായ്പാ അടിസ്ഥാനത്തില് ഒരു സീസണ് മുഴുവന് ഇന്റര് മിലാന് വേണ്ടി സാഞ്ചസ് കളിക്കാനാണ് ധാരണ.\n2018 ജനുവരിയില് ആഴ്‌സനലില് നിന്നാണ് ചിലിയന് താരം സാഞ്ചസ് മാഞ്ചസ്റ്റര് യുണൈറ്റഡിലെത്തിയത്. പ്രീമിയര് ലീഗില് ഏറ്റവും ഉയര്‍ന്ന പ്രതിഫലം പറ്റുന്ന താരമായിട്ടും യുണൈറ്റഡ് നിരയില് തിളങ്ങാന് സാഞ്ചസിനായില്ല. മാഞ്ചസ്റ്റര് യുണൈറ്റഡിനായി 45 മത്സരങ്ങള് കളിച്ച സാഞ്ചസ് അഞ്ചു ഗോളുകള് മാത്രമാണ് കണ്ടെത്തിയത്. പുതിയ സീസണിലാവട്ടെ യുണൈറ്റഡിനായി സാഞ്ചസ് ഇതുവരെ കളത്തിലിറങ്ങിയിട്ടുമില്ല.\nഅലക്‌സീസ് സാഞ്ചസ് ഇന്റര് താരമായെന്നും 2020 ജൂണ് 30 വരെ ക്ലബിനായി കളിക്കുമെന്നും ഇറ്റാലിയന് ക്ലബ് ഔദ്യോഗിക പ്രസ്താവനയില് വ്യക്തമാക്കി. മുന് യുണൈറ്റഡ് താരം റൊമേലു ലുക്കാക്കുവിനൊപ്പം പുതിയ സീസണില് സാഞ്ചസ് പന്തുതട്ടും. ഓഗസ്റ്റ് ആദ്യവാരമാണ് യുണൈറ്റഡില് നിന്നും ലുക്കാക്കു ഇന്റര് മിലന് പാളയത്തിലെത്തിയത്. 65 മില്യണ് യൂറോ (73 മില്യണ് ഡോളര്) ലുക്കാക്കുവിനായി ഇറ്റാലിയന് ക്ലബ് ചിലവഴിച്ചു.\nപരിശീലകനായി ചുമതലയേറ്റ ആന്റോണിയോ കോണ്‍ടിയുടെ കീഴില് ഇറ്റാലിയന് ലീഗില് യുവന്റസിന്റെ ആധിപത്യം തകര്‍ത്തെറിയാനാണ് ഇന്റര് മിലാന്റെ പുറപ്പാട്.\nRead more about: inter milan ഇന്റര് മിലാന്


അമ്മയെ വെട്ടിലാക്കി ഇടവേള ബാബുവും.. നടിയെ ആക്രമിച്ച കേസിൽ ദിലീപിനെതിരായ മൊഴി പുറത്ത്! | Actress Case: Idavela Babu's statement in actress case against Dileep - Malayalam Oneindia\nPublished: October 20 2018, 16:39 [IST]\nകൊച്ചി: താരസംഘടയ്ക്ക് ഏറെ വേണ്ടപ്പെട്ട നടന് ദിലീപിനെ സംരക്ഷിച്ച് നിര്‍ത്താനുളള എല്ലാ ശ്രമങ്ങളും തുടക്കം മുതലേ നടത്തുന്നുണ്ടായിരുന്നു അമ്മ. ഒടുവില് ഡബ്ല്യൂസിസി ഉയര്‍ത്തിയ സമ്മര്‍ദം മൂലമാണ് ഗത്യന്തരമില്ലാതെ ദിലീപില് നിന്നും രാജി ചോദിച്ച് വാങ്ങേണ്ടി വന്നത്. ദിലീപിന്റെ രാജിക്കാര്യം പറയാന് വിളിച്ച് ചേര്‍ത്ത വാര്‍ത്താ സമ്മേളനത്തില് ഡബ്ല്യൂസിസിയോടുളള അതൃപ്തി അമ്മ നേതൃത്വം പരസ്യമാക്കുകയും ചെയ്തു.\nഡബ്ല്യൂസിസിയുടെ വാര്‍ത്താ സമ്മേളനത്തിന് ശേഷം സിദ്ദിഖും കെപിഎസി ലളിതയും ചേര്‍ന്ന് മാധ്യമങ്ങളെ കണ്ടപ്പോള് വനിതാ കൂട്ടായ്മയെ കടന്നാക്രമിച്ചിരുന്നു. അവസരങ്ങള് ഇല്ലാതാക്കുന്നു നടിയുടെ പരാതി അടക്കം സിദ്ദിഖ് അന്ന് ചിരിച്ച് തള്ളി. പിന്നാലെയാണ് നടിയുടെ കേസില് സിദ്ദിഖിന്റെ മൊഴി പുറത്ത് വന്നത്. സിദ്ദിഖിന് കിട്ടിയ അതേ പണി തന്നെ കിട്ടിയിരിക്കുകയാണ് ഇടവേള ബാബുവിനും.\nനടിയെ ആക്രമിച്ച കേസിലെ സാക്ഷികളില് അന്‍പതോളം പേര് സിനിമാ രംഗത്ത് ഉള്ളവരാണ്. നടിയും ദിലീപും തമ്മില് പ്രശ്‌നങ്ങളുണ്ടായിരുന്നോ എന്നതടക്കമുള്ള വിവരങ്ങള് സിനിമാ രംഗത്ത് നിന്നുള്ളവരാണ് പോലീസിന് കൈമാറിയത്. ആക്രമിക്കപ്പെട്ട നടി അമ്മയില് നിന്നും രാജി വെച്ച് കൊണ്ട് നല്‍കിയ കത്തില് തനിക്ക് ദിലീപ് അവസരങ്ങള് നിഷേധിച്ചുവെന്നും അക്കാര്യത്തില് സംഘടന ഇടപെട്ടില്ലെന്നും ആരോപിച്ചിരുന്നു.\nഇക്കാര്യം മാധ്യമപ്രവര്‍ത്തകര് ചൂണ്ടിക്കാണിച്ചപ്പോള് അമ്മ സെക്രട്ടറി സിദ്ദിഖ് പറഞ്ഞത് ഏതൊക്കെ സിനിമയില് അവസരം നിഷേധിച്ചുവെന്ന് വെളിപ്പെടുത്തട്ടേ എന്നായിരുന്നു. പിന്നാലെയാണ് നടിക്ക് ദിലീപ് അവസരം നിഷേധിച്ചിരുന്നു എന്ന് സിദ്ദിഖ് പോലീസിന് നല്‍കിയ മൊഴി മാധ്യമങ്ങള് പുറത്ത് വിട്ടത്. നടിയും ദിലീപും തമ്മില് പ്രശ്‌നങ്ങളുണ്ടായിരുന്നു എന്ന് വ്യക്തമാക്കുന്നതാണ് ഇടവേള ബാബുവിന്റെയും മൊഴി.\nഇടവേള ബാബുവിന്റെ മൊഴി\nഇടവേള ബാബുവിന്റെ മൊഴിയിലെ വിവരങ്ങളും പുറത്ത് വന്നു കഴിഞ്ഞു. ദിലീപ് സിനിമയില് നിന്ന് മാറ്റി നിര്‍ത്തുന്നുവെന്ന് നടി പരാതിപ്പെട്ടിരുന്നു. എന്നാല് ഏതൊക്കെ സിനിമകളില് നിന്നാണ് ഒഴിവാക്കിയത് എന്ന് നടിയുടെ പരാതിയില് വ്യക്തമാക്കിയിട്ടില്ല. നടി ഇത്തരമൊരു പരാതി നല്‍കിയതായി ദിലീപിനെ അറിയിച്ചിരുന്നു.\nഇതേത്തുടര്‍ന്ന് ദിലീപ് ആക്രമിക്കപ്പെട്ട നടിയോട് ദേഷ്യപ്പെട്ടതായി കേട്ടിട്ടുണ്ടെന്നും ഇടവേള ബാബുവിന്റെ മൊഴിയിലുണ്ട്. ഈ വഴക്കില് സിദ്ദിഖും ഇടപെട്ട് സംസാരിച്ചിരുന്നു. എന്നാല് ആ സംഭവത്തിന് ശേഷം കാവ്യയും നടിയും തമ്മില് സംസാരിച്ചിട്ടില്ല എന്നും ഇടവേള ബാബു പോലീസിന് നല്‍കിയ മൊഴിയില് വ്യക്തമാക്കിയിട്ടുണ്ട്.\nസമാനമായ മൊഴിയാണ് സിദ്ദിഖിന്റെതായും പുറത്ത് വന്നിട്ടുളളത്. നടിയുടെ അവസരങ്ങള് ദിലീപ് കാരണം നഷ്ടപ്പെടുന്നുവെന്നത് തനിക്ക് അറിയാം എന്നാണ് സിദ്ദിഖ് മൊഴി നല്‍കിയത്. ദിലീപും നടിയും തമ്മില് വഴക്കുണ്ടായപ്പോള് താന് ഇടപെട്ടുവെന്നതും സിദ്ദിഖ് പോലീസിനോട് സമ്മതിച്ചു. എന്നാല് ഈ വിവരങ്ങള് മറച്ച് വെച്ച് കൊണ്ടാണ് സിദ്ദിഖ് ഡബ്ല്യൂസിസിക്കെതിരെ വാര്‍ത്താ സമ്മേളനം നടത്തിയത്.\nനടിക്ക് അവസരം നഷ്ടപ്പെട്ടുവെങ്കില് അതിന് കാരണക്കാരന് ആരെന്ന് പറയട്ടേ എന്നും ഏത് സംവിധായകനാണ് അവസരം നഷ്ടപ്പെടുത്തിയത് എന്ന് തുറന്ന് പറയട്ടേ എന്നും സിദ്ദിഖ് വെല്ലുവിളിച്ചിരുന്നു. എന്നാല് തന്റെ മൊഴിയെന്ന പേരില് പ്രചരിക്കുന്ന കാര്യങ്ങള് സിദ്ദിഖ് നിഷേധിച്ചു. താന് ഒപ്പിച്ച പേപ്പറില് അക്കാര്യങ്ങളില്ലെന്നും കോടതിയില് പറയുന്നതാണ് തന്റെ മൊഴിയെന്നും സിദ്ദിഖ് അമ്മയുടെ വാര്‍ത്താ സമ്മേളനത്തില് വ്യക്തമാക്കി.\nwcc me too dileep actor amma actress parvathy revathy pathmapriya പാർവ്വതി രേവതി പത്മപ്രിയ അമ്മ മോഹന്‍ലാല് മമ്മൂട്ടി ദിലീപ് സിനിമ നടി വിമൻ ഇൻ സിനിമ കലക്ടീവ് രമ്യ നമ്പീശന് women in cinema collective\nActress Case: Idavela Babu's statement in actress case against Dileep\nStory first published: Saturday, October 20, 2018, 16:39 [IST]


മനസ്സിന്റെ നിശ്ചയദാർഢ്യം കാൻസർ രോഗിയുടെ ആയുസ്സിന്റെ കണക്കുപുസ്തകം തിരുത്തിക്കുറിച്ച കഥ | Health| World Cancer Day 2021| Cancer Awareness\nFeb 4, 2021, 12:33 PM IST\nഅതിജീവനത്തിന്റെ പോരാട്ട വഴികളിലൂടെയാണ് ഓരോ കാന്‍സര് രോഗിയും സഞ്ചരിക്കുന്നത്\n'ജീവിതത്തിന്റെയും മരണത്തിന്റെയും ഇടനാഴിയിൽനിന്ന് തിരിച്ചെത്തിയ എനിക്ക് നൽകാനുള്ളത് കാൻസർ വാർഡിൽനിന്ന് കണ്ടെത്തിയ ഈ ചിരിത്തുണ്ടുകൾ മാത്രം' മലയാളിയെ വയറുനിറയെ ചിരിപ്പിച്ച നടൻ ഇന്നസെന്റ് രോഗത്തെ അതിജീവിച്ചതിനെക്കുറിച്ചു പറഞ്ഞതാണിത്. അതിജീവനത്തിന്റെ പോരാട്ട വഴികളിലൂടെയാണ് ഓരോ കാൻസർ രോഗിയും സഞ്ചരിക്കുന്നത്.\nഎറണാകുളം ജനറൽ ആശുപത്രിയിലെ കാൻസർ ഒ.പി.ക്കു മുന്നിൽ ചെറുതല്ലാത്ത ആൾക്കൂട്ടമുണ്ട്. അതിജീവനത്തിന്റെ തീരമണയുമെന്ന് ഉറപ്പിച്ച കപ്പിത്താന്മാരെപ്പോലെ തോന്നി ആ മുഖങ്ങളെല്ലാം. കാൻസർ വാർഡിൽ കണ്ട ചിത്രങ്ങളും അതിജീവനത്തിന്റെ പ്രകാശമുഖങ്ങൾ തന്നെ.\nസ്ത്രീകളുടെ കാൻസർ വാർഡിൽ പള്ളുരുത്തി സ്വദേശിയായ ആ യുവതിയെ പരിചയപ്പെട്ടു. 'കുറച്ചുകാലം മുമ്പാണ് വയറുവേദന തുടങ്ങിയത്. ഗ്യാസാകുമെന്നാണ് ആദ്യം കരുതിയത്. അതിനുള്ള ചില മരുന്നുകളും കഴിച്ചു. വേദന മാറിയില്ല. പിന്നീട് ഒരു സ്വകാര്യ ആശുപത്രിയിൽ ചെന്നു. ശസ്ത്രക്രിയ വേണമെന്നും അതിന് മൂന്നു ലക്ഷം രൂപ ചെലവാകുമെന്നും പറഞ്ഞു. പിന്നീടാണ് ജനറൽ ആശുപത്രിയിലെത്തിയത്. കുടലിനെ ബാധിച്ച കാൻസറാണ് രോഗമെന്ന് ഇപ്പോഴാണ് മനസ്സിലായത്. ഇവിടെ വാർഡിൽ കിടന്നാണ് ഇപ്പോൾ ചികിത്സ. ഭക്ഷണമടക്കം എല്ലാം സൗജന്യമായി കിട്ടുന്നുണ്ട്. ജീവിതത്തിലേക്ക് ഞാൻ മടങ്ങിയെത്തുമെന്ന് എനിക്കുറപ്പുണ്ട്'. ആ വാക്കുകൾ അരികിലുണ്ടായിരുന്ന നഴ്സുമാരുടെയും മുഖം പ്രകാശിപ്പിച്ചു.\nകാൻസർ വാർഡിലെ കല്യാണം\nഅസാധാരണമായൊരു അതിജീവന കഥ ജനറൽ ആശുപത്രിയിലെ റിസർച്ച് സോഷ്യൽ വർക്കറായ കെ.ജെ. വീണ പറഞ്ഞു.\n'ഏഴു വർഷം മുമ്പ് ഇവിടെ കാൻസർ രോഗിയായെത്തിയ ഒരു പയ്യനെ എനിക്ക് നല്ല ഓർമയുണ്ട്. കീമോ തെറാപ്പിക്കു വന്ന കാൻസർ രോഗിയായ ഒരമ്മയെയും അവരുടെ മകളെയും അവൻ പരിചയപ്പെട്ടു. ചികിത്സയ്ക്കിടെ ഒരു ദിവസം അമ്മ മരിച്ചു. അനാഥയായ ആ മകളെ എന്തു ചെയ്യുമെന്നറിയാതെ ഞങ്ങളെല്ലാം വിഷമിച്ചു നിന്നപ്പോഴാണ് അവളെ കല്യാണം കഴിക്കാമെന്ന് അവൻ പറഞ്ഞത്. കാൻസർ രോഗിയായ അവന് ഇനി എത്ര നാളുണ്ടാകുമെന്ന ആശങ്കയിൽ ഞങ്ങൾക്ക് ആ തീരുമാനത്തോട് യോജിക്കാനാകുമായിരുന്നില്ല. പക്ഷേ, അവൻ ആത്മവിശ്വാസത്തോടെ തീരുമാനത്തിൽ ഉറച്ചുനിന്നു. ആ പെൺകുട്ടിയെ കാൻസർ വാർഡിൽവെച്ച് കല്യാണം കഴിച്ചു. ഇപ്പോഴവർ സന്തോഷത്തോടെയിരിക്കുന്നു'- വീണ പറഞ്ഞു.\nമനസ്സിന്റെ നിശ്ചയദാർഢ്യം കാൻസർ രോഗിയുടെ ആയുസ്സിന്റെ കണക്കുപുസ്തകം തിരുത്തിക്കുറിച്ച കഥയും വീണ പറഞ്ഞു.\n'നാലു വർഷം മുമ്പാണ് കാൻസർ രോഗിയായി അവളെത്തുന്നത്. ബ്യൂട്ടീഷ്യനായിരുന്ന അവൾക്ക് ഭർത്താവും രണ്ടു മക്കളുമുണ്ടായിരുന്നു. രോഗം വളരെ മൂർച്ഛിച്ചതിനാൽ ആറു മാസം കൂടിയേ അവൾ ജീവിച്ചിരിക്കൂവെന്നാണ് ഡോക്ടർമാരടക്കം വിധിയെഴുതിയത്. പക്ഷേ, അവൾക്ക് ചില ആഗ്രഹങ്ങൾ ബാക്കിയുണ്ടായിരുന്നു. വീടിന്റെ പണി പൂർത്തിയാകുന്നതും ഭർത്താവ് സ്വന്തമായി ഒരു ഓട്ടോ വാങ്ങുന്നതും അവൾ സ്വപ്നം കണ്ടു. അതു രണ്ടും പൂർത്തിയാകുന്നതുവരെ ജീവിച്ചിരിക്കണമെന്ന ദൃഢനിശ്ചയത്തോടെ അവൾ രോഗത്തോട് പൊരുതി. നാലു വർഷത്തിലേറെ ജീവിച്ചാണവൾ മരിച്ചത്. അതിനു മുമ്പ് ആ രണ്ടു സ്വപ്നങ്ങളും പൂവണിഞ്ഞിരുന്നു...'' വീണ പറഞ്ഞു.\nഡോക്ടറെക്കണ്ട് ഇറങ്ങിവരുമ്പോൾ മറ്റൊരു ചിരിയാണ് വരവേറ്റത്. 'രണ്ടാമത്തെ മകനെ ഗർഭിണിയായ സമയത്താണ് സ്തനാർബുദ ലക്ഷണം ആദ്യം കണ്ടത്. എന്നാൽ പരിശോധനയിൽ രോഗം സ്ഥിരീകരിക്കാൻ കഴിഞ്ഞില്ല. മോനെ പ്രസവിച്ച് ഒന്നര വർഷം കഴിഞ്ഞപ്പോഴേക്കും രോഗം മൂർച്ഛിച്ചു.\nപിന്നീട് സർജറിയും കീമോ തെറാപ്പിയും... ഇപ്പോൾ മോന് ആറു വയസ്സായി. തിരിച്ചുപിടിച്ച ജീവിതവുമായി ഞാൻ ഇതാ യാത്ര തുടരുന്നു' അവളുടെ ചുണ്ടിൽ മായാതെ ആ ചിരിയുണ്ട്... അതിജീവനത്തിന്റെ ചിരി.\nഎറണാകുളം ജനറൽ ആശുപത്രിയിലെ കണക്കുകൾ(2020)\nതലയിലേയും കഴുത്തിലേയും കാൻസർ- 365\nമറ്റ് കാൻസറുകൾ- 793\n2020ൽ കണ്ടെത്തിയ രോഗികൾ\nപരിശോധനയ്ക്ക് എത്തിയവർ- 25,606\nപുതുതായി കണ്ടെത്തിയ രോഗികൾ- 1927\nആകെ ചെയ്ത കീമോ തെറാപ്പികൾ- 11,518\nകീമോ തെറാപ്പി രോഗികളുടെ എണ്ണം- 8356\nആകെ ചെയ്ത റേഡിയേഷൻ തെറാപ്പി- 1233\nContent Highlights:World Cancer Day 2021, Cancer Hospital stories, Health, Cancer Awareness


വൈദ്യുതി ബന്ധം കട്ടായി, കോയമ്പത്തൂർ-മംഗളൂരു ഇന്‍റർസിറ്റി വൈകിപ്പിച്ച് പൂച്ചയുടെ സാഹസം | cat cause delay for Coimbatore Mangalore intercity service in Kannur for nearly five minutes\nവൈദ്യുതി ബന്ധം കട്ടായി, കോയമ്പത്തൂർ-മംഗളൂരു ഇന്‍റർസിറ്റി വൈകിപ്പിച്ച് പൂച്ചയുടെ സാഹസം\nതകരാറ് പരിഹരിക്കാനായി സ്റ്റേഷനിലെത്തുന്ന തീവണ്ടിയുടെ മുകളില് ഉദ്യോഗസ്ഥര് കണ്ടത് ഒരു പൂച്ചയെ ആയിരുന്നു. എന്‍ജിനും വൈദ്യുതിലൈനുമായി ബന്ധം സ്ഥാപിക്കുന്ന പാനോഗ്രാഫിന്റെ അടിയിലാണ് പൂച്ച കിടന്നിരുന്നത്.\nKannur South Railway Station, First Published Aug 9, 2021, 10:25 AM IST\nട്രെയിനിലേക്കുള്ള വൈദ്യുതി ഓഫാക്കി അഞ്ച് മിനിറ്റോളം സര്‍വ്വീസ് വൈകിപ്പിച്ച് പൂച്ചയുടെ സാഹസം. കോയമ്പത്തൂർ-മംഗളൂരു ഇന്റർസിറ്റിയുടെ എന്‍ജിനിലേക്കുള്ള പാനോഗ്രാഫിന്‍റെ അടിയില് പൂച്ച കയറിപ്പറ്റിയതാണ് സംഭവം. കോയമ്പത്തൂർ-മംഗളൂരു ഇന്റർസിറ്റിയുടെ സമയത്ത് രണ്ട് തവണയാണ് കണ്ണൂര് സൌത്തിലെ വൈദ്യുതി ലൈന് ട്രിപ്പായത്.\nവണ്ടിക്ക് മുകളില് മരക്കമ്പോ മറ്റോ വീണതാവുമെന്ന ധാരണയിലായിരുന്നു റെയില്‍വേ ഇലക്ട്രിക്കല് വിഭാഗമുണ്ടായിരുന്നത്. തകരാറ് പരിഹരിക്കാനായി സ്റ്റേഷനിലെത്തുന്ന തീവണ്ടിയുടെ മുകളില് ഉദ്യോഗസ്ഥര് കണ്ടത് ഒരു പൂച്ചയെ ആയിരുന്നു. എന്‍ജിനും വൈദ്യുതിലൈനുമായി ബന്ധം സ്ഥാപിക്കുന്ന പാനോഗ്രാഫിന്റെ അടിയിലാണ് പൂച്ച കിടന്നിരുന്നത്.\nലൈന് ഷോര്‍ട്ടായതാടോ തീപ്പൊരിയും ശബ്ദവും കേട്ട്ട് പതുങ്ങിക്കിടക്കുകയായിരുന്നു പൂച്ച. തല പോലും ഉയര്‍ത്താതെയായിരുന്നു കിടപ്പ്. വൈദ്യുതി ബന്ധം വിച്ഛേദിച്ച് ജീവനക്കാര് എന്‍ജിന് മുകളില് കയറിയതോടെ പൂച്ച ഓടി രക്ഷപ്പെട്ടു. 25000 വോൾട്ട് വൈദ്യുതിയാണ് ഇതിലുള്ളത്. ഒന്ന് തട്ടിയിരുന്നെങ്കില് പൂച്ച കത്തിക്കരിഞ്ഞുപോയേനെയെന്നാണ് റയില്‍വെ ജീവനക്കാര് പറയുന്നത്.\nവൈദ്യുതി തടസം മാറിയതോടെ കോയമ്പത്തൂർ-മംഗളൂരു ഇന്റർസിറ്റി സര്‍വ്വീസ് തുടര്‍ന്നു. എന്നാല് പൂച്ച എങ്ങനെ എന്‍ജിന് മുകളില് എത്തിയെന്ന് ഇനിയും വ്യക്തതയില്ല.\nLast Updated Aug 9, 2021, 10:25 AM IST


ലോകത്തിലെ ഏറ്റവും ദൈർഘ്യമേറിയ കടൽപ്പാലം ഷെയ്‌ഖ് ജാബർ അൽ അഹമ്മദ് കോസ്‌വേ 2018 ൽ പൂർത്തിയാകും\nകുവൈത്തിന്‍റെ തെക്ക്, വടക്ക് ഭാഗങ്ങളെ തമ്മിൽ ബന്ധിപ്പിക്കുന്ന കോസ്‌വേ രണ്ടു ഭാഗങ്ങളായാണു നിർമിക്കുന്നത്. രണ്ടു ഭാഗങ്ങളും കൂടി 50 കിലോമീറ്ററാണു ദൈർഘ്യം.\nലോകത്തിലെ ഏറ്റവും ദൈർഘ്യമേറിയ കടൽപ്പാല പദ്ധതിയായ ഷെയ്‌ഖ് ജാബർ അൽ അഹമ്മദ് കോസ്‌വേ 2018 നവംബറിൽ പൂർത്തിയാകും. കുവൈത്തിന്‍റെ തെക്ക്, വടക്ക് ഭാഗങ്ങളെ തമ്മിൽ ബന്ധിപ്പിക്കുന്ന കോസ്‌വേ രണ്ടു ഭാഗങ്ങളായാണു നിർമിക്കുന്നത്. രണ്ടു ഭാഗങ്ങളും കൂടി 50 കിലോമീറ്ററാണു ദൈർഘ്യം. കുവൈത്ത് സിറ്റിയിൽ നിന്ന് പുതുതായി നിർമിക്കുന്ന സുബിയ നഗരവുമായി ബന്ധിപ്പിക്കുന്ന ഭാഗത്തിന് 37.5 കിലോമീറ്ററാകും ദൈർഘ്യം.\nഗസാലി റോഡ് ഇന്റർസെക്‌ഷനിൽനിന്ന് തുടങ്ങി സുബിയ ഹൈവേയിലാണ് റോഡ് അവസാനിക്കുക. അതിൽ 27 കിലോമീറ്ററും സമുദ്രത്തിനു മുകളിലൂടെയായിരിക്കും. ദോഹ ലിങ്കിൽനിന്ന് തുടങ്ങി ഷുവൈഖ് തുറമുഖത്ത് എത്തുന്ന രണ്ടാം ഭാഗത്തിന് 12.4 കിലോമീറ്ററാണ് നീളം. പ്രധാന കോസ്‌വേയുടെ 59 ശതമാനവും രണ്ടാം ഭാഗത്തിന്‍റെ 30 ശതമാനവും പൂർത്തിയായതായി പൊതുമരാമത്ത് മന്ത്രാലയത്തിലെ റോഡ് എൻജിനീയറിങ് വിഭാഗം അസിസ്‌റ്റന്‍റ് അണ്ടർ സെക്രട്ടറി അഹമ്മൻ അൽ ഹസ്സൻ അറിയിച്ചു.\nഷുവൈഖിലെ ഗതാഗതക്കുരുക്ക് ഒഴിവാക്കുക എന്നതാണ് ദോഹ ലിങ്ക് കോസ്‌വേയുടെ ലക്ഷ്യം. ഷെയ്‌ഖ് ജാബർ കോസ്‌വേ കടന്നുപോകുന്ന വഴിയിൽ രണ്ടു കൃത്രിമ ദ്വീപുകളും ഉണ്ടാകും. ഒരെണ്ണം മൂന്നുലക്ഷം മീറ്റർ വിസ്‌തൃതിയിൽ കുവൈത്ത് സിറ്റിക്കടുത്തും മറ്റൊന്ന് സുബിയ നഗരത്തിനടുത്തുമായിരിക്കും. ഹരിത മേഖലയായി രൂപാന്തരപ്പെടുത്തുന്ന ദ്വീപുകളിൽ സർക്കാർ സ്‌ഥാപനങ്ങളും മറ്റും ഉണ്ടാകും. ഭാവിയിൽ നിക്ഷേപ പദ്ധതികൾക്ക് ഉതകുംവിധമാകും ഈ ദ്വീപുകൾ.


മുല്ലപ്പൂക്കള്: September 2009\nപ്രണയം കരിമ്പാണ് ....!!!\nചിത്രം : ഗൂഗിള് ഇമേജ്\nനേരായ നേരല്ലേ പ്രണയം..?\nവളരും തോറും നീരു നിറയുന്ന,\nമൂക്കും തോറും മധുരമേറുന്ന,\nചവച്ചരച്ച് നീരു കുടിച്ച്\nചണ്ടിയാക്കി തുപ്പുന്ന പ്രണയം..!!!\nദ്രവിച്ചു തീരുന്ന ചണ്ടികള്\nPosted by സൈനുദ്ധീന് ഖുറൈഷി at 11:16 AM\nകോണ്ടം തിയറി ( കവിത ) സൈനുദ്ധീന് ഖുറൈഷി\nഒരു തരുവിന് തനുവില്\nതായ്തടിയുടെ നെഞ്ചു പിളര്‍ത്തി\nമെയ്യ് നനച്ച മിഴിനീരിനൊപ്പം....\nആയത്തിലായി പല രൂപങ്ങളില്\nബഹുരൂപങ്ങളായി സ്വയം മാറിയും\nനീണ്ടും നിവര്‍ന്നും പരന്നും\nഒരിറ്റ് വെളുത്ത പാല്.\nഅഗ്രം മുല ഞെട്ടുപോല് ത്രസിക്കും\nകാവലായ പാവമൊരു റബ്ബര് ഉറ.\nPosted by സൈനുദ്ധീന് ഖുറൈഷി at 8:37 AM\nതപ്തമീ മണ്ണില് ജീവിതം നട്ടു നാം\nവിയര്‍പ്പൊഴിച്ചു നനച്ചു വളര്‍ത്തിയൊരു മരം.\nതളിരേകി തണലേകി വളരുന്നതെങ്കിലും\nതന്നിലേക്കൊരു പത്രത്തിന് ചെറിയ\nതണലു നല്‍കാതെയെന് മനഃക്കാഴ്ച്ചകള്\nമറച്ചു ശാഖകള്; ദൃഷ്ടിയിലിരുട്ടിന്റെ\nഭഗ്ന ചിന്തുകള് പാവുന്നു.........\nപതം വന്ന ലോഹവും പ്രഹരത്താല്\nഅധിനിവേശങ്ങളില് നിറം മങ്ങി, പിന്നെയും\nപുനര്‍ജ്ജനിയ്ക്കുന്നു പുതു ശസ്ത്രമായ്....!!!\nപെറ്റിട്ട പുളിനങ്ങളില് തീ നടും\nപിറകൊള്ളുമിനി സംഹാര മൂര്‍ത്തിയായ്\nബലാത്കാരത്തിന് തിക്ത സ്മൃതികളെ\nനിര്‍നിശിത മഴുവിന് പിടി പോലുമോര്‍മ്മയായ്\nനീല ജലാശയ ഗര്‍ഭങ്ങളില് പണ്ടു പണ്ടേ...!!\nനിണം വാര്‍ന്നൂര്‍വ്വരമാം നെഞ്ചില്\nആരെറിഞ്ഞ മഴുവാലറ്റു പോയ് നന്മയുടെ\nപ്രണയനിറമുള്ള മൃദു ചെമ്പനീര് ചെടികള്..?\nഏതേതു വേലിയേറ്റങ്ങളീ കരകളില്\nചോരവീണു കുതിര്‍ന്ന മണ്ണിലങ്കുരിപ്പതു\nചോരനിറമുള്ള പൂക്കളതില് വമിപ്പതു\nചാവേറുകള് ചുട്ടെടുത്ത പച്ച മനുഷ്യരും..!!!!\nകരയുന്ന കണ്ണീര് മഴയായ് പെയ്യുന്നു.\nഇവനെന്റെ മകനല്ലെന്നുറക്കെ പറഞ്ഞുള്ളില്\nകരഞ്ഞു ധീര ദേശാഭിമാനിയാമമ്മയും പെയ്യുന്നു.\nമറുമൊഴിക്ക് കാതു നല്‍കാതെ\nപടിയിറങ്ങിയ പഥികരെ കാത്ത്\nപാതയില് മിഴിനട്ട് കണ്ണീരു പെയ്യുന്നവര്...\nമുലപ്പാല് ചോരയായ് നുണയും മക്കളെ കാത്ത്\nപെരുമഴപ്പെയ്ത്തിന് തോരാത്ത മിഴികള്..!!!\nപട്ടുനൂലുകള് നിറം മങ്ങീ...\nജീവിതമൂറ്റിയെടുത്ത ചോരയില് തളിരിട്ട\nനിറമുള്ള പൂക്കളും കരിഞ്ഞു...\nതായ് വേരറ്റ ചെടികളും ശേഷാഗ്രങ്ങളില്\nപുരാണങ്ങളില് ചത്തു മലച്ച\nസര്‍വ്വം സഹയാം ധരിത്രി, എന്\nമാറിലെ ചൂടും തണുപ്പും മുലകളില് ചുരത്തും\nപാലുമെന് സിരകളിലെ നീരുമെന്\nനെഞ്ച് പിളര്‍ന്നതിരു കീറി വേലികളിട്ടാല്\nഓര്‍ക്കുക, ഒരു ശാപത്തിന് പ്രകമ്പനങ്ങളെ\nഒടുങ്ങിയമരും ദിഗന്തങ്ങള് പോലും...!!!\nPosted by സൈനുദ്ധീന് ഖുറൈഷി at 8:25 AM\nകൈ രണ്ടിലും മൈലാഞ്ചി ( കഥ )\nമീനത്തിനൊടുവിലും നാട്ടിലെ പൂരങ്ങളുടെയും നേര്‍ച്ചകളുടെയും പൂര്‍ണ്ണവിരാമവുമായിട്ടാണു കൊച്ചുട്ടന്റെ അമ്പലത്തിലെ പൂരം. കൊച്ചുട്ടന്റെ അമ്പലം എന്ന് പറയുമ്പോള് അമ്പലത്തിലെ പ്രതിഷ്ഠ കൊച്ചുട്ടനാണെന്ന് തെറ്റിദ്ധരിക്കണ്ട. കൊച്ചുട്ടന് തറവാട്ടു കാരണവരാണു. തറവാട് വക ക്ഷേത്രമാണു കൊച്ചുട്ടന്റെ അമ്പലം എന്നറിയപ്പെടുന്നത്.\nഇടവിട്ടുള്ള ചടങ്ങുകളില് അമ്പലത്തില് നിന്ന് കൊച്ചുട്ടന്റെ ഭാര്യ കല്ല്യാണിയമ്മ ഉണ്ടാക്കിയ പായസം ചുറ്റുവട്ടത്തുള്ള എല്ലാ വീടുകളിലേക്കും കൊടുത്തയക്കും.\nഅമ്പലത്തിലെ പായസം ഞമ്മക്ക് ഹറാമാണെന്ന് കാദര്‍ക്കയും മറ്റും പറയുമെങ്കിലും ഞങ്ങളെല്ലാം അതിനു വേണ്ടി കാത്തിരിക്കുമായിരുന്നു. വര്‍ക്കിയേട്ടന്റെ കടയിലെ ശര്‍ക്കരയും പാലടയും ഗോതമ്പും ഒക്കെ ഏത് അടുപ്പില് വെച്ച് കത്തിച്ച് പാചകം ചെയ്തെടുത്താലും , ഉണ്ടാക്കുന്ന ആളുടെ കൈപ്പുണ്ണ്യമനുസരിച്ച് രുചിഭേദം ഉണ്ടാകും എന്നതല്ലാതെ മതഭേദം ഉണ്ടാകുമെന്ന് ആ ചെറുപ്രായത്തിലും മനസ്സില് തോന്നിയിരുന്നില്ല. ഈ ഒരു ചിന്താഗതി തന്നെയാണു പറമ്പന്തള്ളി ക്ഷേത്രത്തിന്റെ താഴേതൊടിയില് താമസിച്ചിരുന്ന എന്റെ സുഹൃത്ത് കുമാരന്റെ ചേച്ചിയുടെ കയ്യില് നിന്ന് പ്രത്യേകം പറഞ്ഞ് ഉണ്ടാക്കിച്ച കള്ളപ്പം മതിവരുവോളം കഴിച്ചിരുന്നതും.\nവിഷുവിനും ഓണത്തിനും പെരുന്നാളിനും ഒക്കെയുള്ള ഇത്തരം കൊള്ളെക്കൊടുക്കകള് ഗ്രാമീണജീവിതത്തിന്റെ ഹരിത ചാരുതയിലെ വര്‍ണ്ണ ഭംഗിയുള്ള പൂക്കളായിരുന്നു.\n"മോനേ...അമ്മൂട്ടിയുടെ മോനാ ആ കരയുന്നത്...ഇത് കൊണ്ടോയി അവിടെ കൊടുക്ക്...." എന്ന് പറഞ്ഞ് രണ്ട് മൂട് കപ്പയും ചട്ടിയില് കുറച്ച് അരിയും ഉമ്മ എന്റെ കയ്യില് തന്നിരുന്നത് നിറഞ്ഞ പത്തായത്തില് നിന്നല്ലായിരുന്നു. ഉള്ളതില് പാതിയെടുത്ത ഇത്രയും സധനങ്ങളുമായി അമ്മൂട്ടിയേടത്തിയുടെ മാടത്തിലേക്ക് ചെല്ലുമ്പോള് , കരിയും ചാണകവും ചേര്‍ത്ത് മെഴുകിയ പൊട്ടിപ്പൊളിഞ്ഞ തറയില് നഗ്നനായി കരഞ്ഞിരിക്കുന്ന രണ്ടര വയസ്സുകാരന് രാജു. ഉമ്മ തന്നു വിട്ട അരിയും കപ്പയും കൈ നീട്ടി വാങ്ങുമ്പോള് അമ്മൂട്ടിയേടത്തിയുടെ കണ്ണുകള് പറയാതെ പറഞ്ഞിരുന്ന ആ നന്ദിയും സ്നേഹവും ഇന്നും മറക്കാന് കഴിയുന്നില്ല.\nവിശന്നു കരയുന്ന കുഞ്ഞുരാജുവിന്റെ മുഖം മനസ്സില് വരച്ചിട്ട ദുഃഖചിത്രങ്ങളേക്കാള് തീക്ഷ്ണമായിരുന്നു വര്‍ഷങ്ങള്‍ക്ക് ശേഷം ഒരു ഫാസിസ്റ്റ് സംഘടനയ്ക്ക് വേണ്ടി രണ്ടു സഹോദരങ്ങളെ വെയിലു കൊണ്ട് കത്തുന്ന നിരത്തിലിട്ട് നിഷ്കരുണം വെട്ടിക്കൊന്നവരില് മുഖ്യപ്രതി ഇതേ രാജുവാണെന്നറിഞ്ഞപ്പോള് ഉണ്ടായത്.\nഒരു പക്ഷെ അമ്മുട്ടിയേടത്തി ജീവിച്ചിരുന്നുവെങ്കില് രാജുവിനെ നിയമത്തിനു മുന്നില് കൊണ്ടുവരാന് അവര് സഹായിക്കുമായിരുന്നോ..? അറിയില്ല. മനുഷ്യ മനസ്സുകളില് രൂപപ്പെട്ട ഈ അനിശ്ചിതത്വം തന്നെ ഇന്നിന്റെ സന്ദേഹം...!\nക്ഷമിക്കുക. നമുക്ക് കഥയിലേക്ക് വരാം.\nപറഞ്ഞു തുടങ്ങിയത് കൊച്ചുട്ടന്റെ അമ്പലത്തിലെ പൂരമാണു.\nഗ്രാമത്തിന്റെ കിഴക്കേ അതിരാണു കുന്ന്.\nകുന്നിറങ്ങി വരുന്നത് വിശാലമായ പാടശേഖരത്തിലേക്ക്. കവുങ്ങുകള് മുഖ്യമായി കൃഷി ചെയ്തിരുന്ന കുന്ന് വാസികള് അധികവും സാധുക്കളും ഹരിജനഗളും ആയിരുന്നു.\nമനുഷ്യര് താമസിക്കാന് മടിച്ചിരുന്ന കുറ്റികാടുകള് നിറഞ്ഞതായിരുന്നു കുന്നിന്റെ വലിയൊരു ഭാഗം. കശുമാവിന് തോപ്പും കവുങ്ങും കാട്ടുമുയലുകളും കുറുക്കന്മാരും ചെന്നായ്ക്കളുമുള്ള കുന്ന് ക്രമേണ ജനസാന്ദ്രമായി. സര്‍ക്കാരിന്റെ ലക്ഷം വീടുകളും വന്നതോടെ ഒരു ആദിവാസി ചേരി പോലെയായി കുന്ന്.\nകുന്നിന്റെ വയലേലകളിലേക്കുള്ള ഇറക്കിലാണു കൊച്ചുട്ടന്റെ വീടും അമ്പലവും. വളരെ പ്രത്യേകതകള് ഉള്ള എന്നാല് ആനയില്ലാത്ത പൂരമായിരുന്നു ഇത്. ചെറുമരുടേയും പുലയരുടേയും വ്യത്യസ്തമായ തെയ്യവും മൂക്കലച്ചാത്തനുമൊക്കെ ഉറഞ്ഞു തുള്ളുന്ന പൂരം.\nഭയചകിതരായി നില്‍ക്കുന്ന ഞങ്ങള്‍ക്ക് നേരെ മൂക്കലച്ചാത്തന്റെ വേഷം കെട്ടിയ ശങ്കരന് തുള്ളിയുറഞ്ഞ് ഓടി വരികയും ഒരു പ്രത്യേക ശബ്ദം പുറപ്പെടുവിച്ച് അലറുകയും ചെയ്യും.\nഅന്നൊക്കെ ഈ അലര്‍ച്ചയും അമറലുമൊക്കെ ഭയചകിത രാത്രികള് ദിവസങ്ങളോളം സമ്മാനിച്ചിരുന്നു. വളര്‍ന്നതിനു ശേഷം ഞങ്ങള്‍ക്ക് നേരെ ഓടിയടുക്കുന്ന ശങ്കരനെ പിടിച്ചു നിര്‍ത്തി പറയുമായിരുന്നു.\n"ശങ്കരാ വെറുതെ ഹറാം പിറപ്പ് വേണ്ടാട്ടാ... ദേ..അങ്ങോട്ട് വിട്..."\nഎന്നിട്ട് പെണ്‍കുട്ടികള് നിരന്നു നില്‍ക്കുന്ന ഭാഗം ചൂണ്ടിക്കാണിക്കും. അപ്പോള് നിരവധി നിറങ്ങള്‍ക്കിടയിലൂടെ ശങ്കരന്റെ ബീഡിക്കറയുള്ള പല്ലുകള് തെളിഞ്ഞു വരും.\nകൊച്ചുട്ടന്റെ അമ്പലത്തിലെ പൂരത്തിന്റെ സജീവസാനിദ്ധ്യമായിരുന്നു കാദര്‍ക്കയും ഉള്‍പ്പെടുന്ന ഞങ്ങളുടെ സംഘം. പാടത്തിങ്കരയിലെ കട്ടകളിയില് ഞങ്ങളും മുച്ചീട്ട്കളിയില് പുതിയ ചരിത്രം സൃഷ്ടിച്ച് കാദര്‍ക്കയും പുലരുവോളം ഉണ്ടാവും.\nമനോഹരമായ വയലേലകളെ കീറിമുറിച്ച് ഒഴുകുന്ന രണ്ട് തോടുകളുണ്ട്. ഒന്ന് വിദൂരദിക്കില് നിന്ന് ഒഴുകിയെത്തുന്ന കോഴിത്തോടും മറ്റൊന്ന് കൊഴിത്തോടിന്റെ കൈത്തോടായി കിഴക്കോട്ട് ഒഴുകുന്ന ചെറുതോടും. വേനല്‍ക്കാലമായാല് രണ്ടും വറ്റി വരളും.\nപാടത്ത് മേഞ്ഞ് നടക്കുന്ന കന്നുകാലികളെ പോലെ മനുഷ്യരും സ്വച്ചന്ദസുന്ദരമായ രണ്ടിനുപോക്ക് സാധിച്ചിരുന്നതും ഉണങ്ങിയ ഈ തോടുകളിലാണു. പൂരത്തിനോടനുബന്ധിച്ച് അല്‍പം തിരക്കുള്ള പ്രദേശമായി മാറും പ്രസ്തുത തോടുകള്.\nപൂരക്കാഴ്ചകളും കളികളും മതിയാക്കി ഞങ്ങള് കുന്നിറങ്ങി. കാദര്‍ക്ക, കബീര്, ഹമീദ് പിന്നെ ഞാനും.\nഎല്ലാവരുടേയും കയ്യില് പൊരിയും അലുവയും ഉലക്കച്ചിറ്റും ഒക്കെയായി ഓരോ പൊതികളുമുണ്ട്. കാദര്‍ക്കയുടെ കയ്യില് ഒരു വലിയ പൊതി നാരങ്ങയായിരുന്നു. കാദര്‍ക്കാടെ വെല്ലിമ്മാക്ക് ഒത്തിരി ഇഷ്ട്മാണത്രെ മധുരനാരങ്ങ.\nകുന്നിറങ്ങി പാടത്ത് നടവരമ്പിലൂടെ മുച്ചീട്ട് കളിയിലെ ചാണക്യസൂത്രങ്ങള് വര്‍ണ്ണിച്ച് കാദര്‍ക്ക മുന്നില്. ഞങ്ങള് പിറകിലും.\nഅമാവാസി അതിന്റെ പൂര്‍ണ്ണരൂപത്തില്. ഒരു നക്ഷത്രം പോലും മിന്നുന്നില്ല. പിന്നെയുള്ളത് മൂട്ടിലെ തീ പേടിച്ച് പരക്കം പായുന്ന മിന്നാമിനുങ്ങുകളാണു.\nകൈതോട് ഇറങ്ങിക്കേറി വേണം അപ്പുറത്തെത്താന്. വറ്റിവരണ്ട് കിടക്കുന്നതാണെങ്കിലും നല്ല വിഷമുള്ള മൂര്‍ഖനും പുല്ലാനിയുമൊക്കെ യഥേഷ്ടം വിഹരിക്കുന്ന തോടാണു.\n"ഒരു ചൂട്ടെങ്കിലും കരുതാമായിരുന്നു ..." ഹമീദിന്റെ ഓര്‍മ്മപ്പെടുത്തലിനെ കാദര്‍ക്ക ശകാരിച്ചൊതുക്കി.\n"ഞമ്മക്കറിയാത്ത തോടും പാടൊം ണ്ടോ...ങ്ങളു ബരീന് കുട്ട്യോളേ..."\nതോടിന്റെ ചെങ്കുത്തായ മാട്ടത്തില് നിന്ന് കാദര്‍ക്ക പറഞ്ഞു.\n"മക്കളെ.. നോക്കീം കണ്ടും എറങ്ങണം.. ബീയണ്ട. പിന്നെ ചവ്ട്ടുമ്പോ സൂച്ചിക്കണം..നല്ല മൂര്‍ഖന്മാരും പിന്നെ ഒണങ്ങി കെടക്കണ മറ്റവനും ണ്ടാവും..ബെര്‍തെ നാറ്റിക്കണ്ടാ.."\n"ഓ മറ്റവനില് ചവിട്ട്യാലും കൊഴപ്പല്ലാ...മൂര്‍ഖനാണു പ്രശ്നം.."\nകബീറിന്റെ മറുപടിക്ക് ചെവി കൊടുക്കാതെ മെല്ലെ മാട്ടമിറങ്ങാന് തുടങ്ങി. ഓരോരുത്തരായി താഴെയെത്താന് തുടങ്ങിയപ്പോള് കാദര്‍ക്കാടെ ശബ്ദം.\n"...ന്താ കദര്‍ക്കാ....? "\n"പണ്ടാറടങ്ങാന് ........ന്റെ നാരങ്ങാ പൊതി തായത്ത് ബീണു.."\n"ഓ... അത്രെയുള്ളൂ...ഞ്ഞാന് കരുതി പാമ്പ് കടിച്ചൂന്ന്....."\n"അയ്നിമ്മിണി പുളിക്കും...കഥ പറയാണ്ട് നാരങ്ങ പറക്ക് മക്കളെ.."\n"..ന്താ കാദര്‍ക്കാ എങ്ങനെ പറക്കൂന്നാ..കണ്ണ് കാണാതെ..?"\n"..ഓ... ഒരു നിര്‍ണ്ണ്യം വെച്ച് ആണ്ട് തപ്പ് മക്കളേ..."\nകാദര്‍ക്കാനെ പിണക്കാനുള്ള മടി മൂലം ഞങ്ങളും ആത്മാര്‍ത്ഥമായി നാരങ്ങ തപ്പാന് തുടങ്ങി.\n"അയ്യേ..ശ്ചേ...! " ഹമീദിന്റെതായിരുന്നു ശബ്ദം.\n"വീണ്ടും അയ്യെ ശ്ചേ..!!" ഇത്തവണ കബീര് ആയിരുന്നു.\n" ..ഊം..ന്താണ്ടാ കുരുത്തം കെട്ടോരേ...? " കാദര്‍ക്കാടെ ചോദ്യം.\n"ഏയ് ഒന്നുല്ലാ.." കബീറിന്റെ മറുപടി.\n"ഹലാക്ക് .......കൊയഞ്ഞല്ലള്ളാ...." ഇത് സാക്ഷാല് കാദര്‍ക്ക തന്നെ ആയിരുന്നു.\n"..ന്താ കാദര്‍ക്കാ..? "\nഎന്റെ ചോദ്യത്തിന്ന് കാദര്‍ക്കാടെ മറുപടി.\n"ഒന്നൂല്ലാ... ബിലാത്തീലെ നാരങ്ങ. കിട്ട്യോടത്തോളം മതി. നടക്ക് മക്കളെ........"\nഒരു വിധം തോട് കയറി. പാടമിറങ്ങി തപ്പിത്തപ്പി നടന്നു.\nപാടത്തിന് കരയിലെ മേലെപ്പറമ്പില് ആദ്യം കിട്ടുന്നത് എന്റെ അമ്മായിയുടെ വീടാണു. ആരും നിര്‍ദ്ധേശിക്കാതെ തന്നെ എല്ലാവരും ഒരേ ദിശയിലേക്ക് യാന്ത്രികമായി നടന്നു. കണറിന്നരികിലേക്ക്.\nകിണറിനരികില് തൊട്ടിയും കയറും ഉണ്ട്.പക്ഷെ ആരും വെള്ളം കോരുന്നില്ല. കാദര്‍ക്ക കാബീറിനോടും കബീര് ഹമീദിനോടും ഹമീദും കബീറും ചേര്‍ന്ന് കാദര്‍ക്കാടും വെള്ളം കോരാന് പറയുന്നു.\n"ങ്ങളെ കയ്യിലെന്താ....ബളണ്ടാ..അങ്ങട് കോരിക്കൂട് മക്കളേ..."\n"കാദര്‍ക്കാ.. കയ്യില് വളയില്ല. പക്ഷെ മറ്റവനുണ്ട്..ഇങ്ങളു കോരു.."\n" അത് ശരി... അപ്പൊ ന്റെ കയ്യിലെന്താ മൈലാഞ്ച്യാ... ഞമ്മളെ കയ്യും ബെടക്കായി മക്കളേ..."\n"എന്നാ പിന്നെ സൈനു ....നീ കോരടാ..നിന്റെ ഒച്ചേം അനക്കോം ആണല്ലൊ കേള്‍ക്കാതിരുന്നത്..?"\n"ഊം...ഒച്ചേം.. അനക്കോം..ഉണ്ടായില്ലാന്നുള്ളത് ശരിയാ..പക്ഷെ, ന്റെ രണ്ട് കയ്യിലാ..മൈലാഞ്ചി...!!!!"\nPosted by സൈനുദ്ധീന് ഖുറൈഷി at 8:20 AM\nപലായനം.....( കവിത ) സൈനുദ്ധീന് ഖുറൈഷി\nതപ്ത നിശ്വാസമുതിര്‍ക്കും നിന് മരുമണ്ണില്\nശപ്ത ശാപത്തിന് വരമൊഴി കുറിച്ചിട്ടതാര് ....?\nസപ്തവര്‍ണ്ണങ്ങളാല് തമസ്സിന് കറുപ്പിനെ\nതിക്തമായ് നിന്നില് വലിച്ചിട്ടതാര്....?\nഒരു ശവക്കുഴി -\nജലശ്ശൂന്യമാം മണ്ണിന്റെ നെഞ്ചിലൊരു വിള്ളല്\nതിരിച്ചറിവിനായ് ആരോ നാട്ടിയ കാണ്‍ഠതാരു ശിഖരം,\nശുഷ്കപത്രം പൊഴിച്ചെല്ലിച്ചൊരാ ശിഖരത്തിനടിയില്\nശുഷ്കിച്ചു മറ്റൊരു പട്ടിണിപ്പേക്കോലം.....\nകത്തിയമര്‍ന്ന കനലു പോലൊരു\nഅവനുള്ളിലുറയും മൗനത്തിന് ചിറ പൊട്ടിച്ചു\nആത്മരക്ഷയ്ക്കായ് സര്‍വ്വം ത്യജിച്ചോര്\nഅന്തര്‍ദാഹങ്ങളെ കുഴിവെട്ടി മൂടിയോര്\nപലായനത്തിന് പാപം വഹിപ്പോര്\nപരലുകള് മാതിരി വഴിയില് പിടപ്പോര്\nകത്തും വിശപ്പിന് പശിപ്പാട്ടു പാടുവോര്\nകരിയും കിനാക്കള്‍ക്ക് കണ്ണീര് പൊഴിച്ചോര്\nപെറ്റ പൈതങ്ങളെ മറമാടി ശോഷിച്ച\nമാറത്തടിച്ചാര്‍ത്തു കരയുന്നോര് അമ്മമാര്.\nആരുനിന് ഗര്‍ഭാശയത്തിന്റെ ഭിത്തിയില്\nനരപീഢനത്തിന് പരാഗം വിതച്ചു പോയ്..?\nആരുനിന് ശാന്തിയുടെ ഹരിത വര്‍ണ്ണങ്ങളില്\nഅശാന്തിയുടെ കൈചൂട്ടു കത്തിച്ചെറിഞ്ഞു പോയ്..?\nചൂടിന്റെ ചുരമാന്തി അഗ്നിയാവാഹിച്ചു\nചുടലകള് തീര്‍ക്കുന്ന കാറ്റിന് കരങ്ങളും\nതപബാഷ്പജാലയെ കാറ്റില് ലയിപ്പിച്ചു\nമുകളില് പറക്കുന്ന പോര്‍വിമാനങ്ങളും\nധരണിയില് ടാങ്കറിന് ശലാകക്ഷതങ്ങളും\nതീയില്ല പുകയില്ല ചാരമല്ലൂ മുന്നില്\nകാറ്റില്ല മഴയില്ല വെയിലല്ലൂ വിണ്ണില്\nസംക്രമിച്ചെത്തും ഇരുട്ടിന് കുരുക്കുകള്‍ക്കുള്ളില്\nപിടയ്ക്കുന്ന ജീവന്റെ സ്പന്ദനം....\nഎവിടെ നിന് സായന്തനത്തിലെ പൊന് വെയില്,\nശാദ്വലതയില് പെയ്ത മഞ്ഞും നിലാവും...\nസ്നേഹമന്ത്രത്തിന്റെ *ദര്‍ഭൂഗ താളവും,\n*സഹാറയില് നിന്നുയരും മൃദുരാഗവീചിയും..??\nഒടുവിലൊരു നാളത്തിന്നവസാന ദീപ്തി പോല്\nതെളിയുന്നു മമ ജീവസഖിയുടെ വദനം.!!\nഒട്ടിയൊരുദരവും നീലനിറമാര്‍ന്ന മേനിയും..\nകിടക്കുന്നവള് തന്റെ മടിയില് തലവെച്ച്\nപലായനത്തിന് പാതി പിന്നിട്ട പാതയില്.\nനിശ്ചലമാകുന്നൊരു മേനിയും മടിത്തട്ടില്..!!\nഅവര് പൊട്ടിച്ചെറിഞ്ഞ ടിയര്‍ഗ്യാസിന് നീറ്റലില്\nപെയ്തു തീര്‍ന്നൊരെന് കണ്‍കോണിലിത്തിരി\nകണ്ണുനീര് പോലുമില്ലല്ലോ..മമ സഖീ....!!\nPosted by സൈനുദ്ധീന് ഖുറൈഷി at 11:52 AM\nഅക്ഷരങ്ങളെ വെറുക്കാന് പഠിപ്പിച്ചു.\nചോരമണമുള്ള പൂക്കള് വിരിയുന്നു.\nഉറുമ്പ് തിന്നും ശവങ്ങള്!\nതൊടിയില് നിന്ന് തെരുവിലേക്കിട്ട\nകൊല്ലാന് പതിനെട്ട് വഴികള്\nഒരു കണ്ണ് തുറന്ന്\nഒരു വാള്‍തല നിന്നിലേക്കത്\nനിന്നില് നിന്നു തന്നെയാവാം!!\nവിത്ത് കാള ( കവിത )\nനൂറു നൂറു മക്കളെങ്കിലും\nഅച്ഛന്റെ മുതുകില് നിന്ന്\nതായ് ഗര്‍ഭത്തില് നിന്ന്\nമൂക്ക് തുളച്ച ലോഹക്കൊളുത്തില്\nമുതുക് വളച്ച വിത്തു കാള!\nPosted by സൈനുദ്ധീന് ഖുറൈഷി at 3:10 AM\nസമത്വത്തിന് മാത്ര് രാജ്യം.!\nസ്റ്റാലിനോ മാര് ക്സോ\nകോരനു കുമ്പിളില് ഇന്നുമോണം!\nPosted by സൈനുദ്ധീന് ഖുറൈഷി at 9:10 AM


രണ്ട് ദിവസം മുമ്പ് അദ്ദേഹം ഫേസ്ബുക്കിലൂടെ പുറത്ത് വിട്ട ഒരു വീഡിയോയുടെ ക്യാപ്ഷനാണ് നെയ്മര് ആരാധകരെ ചൊടിപ്പിച്ചത്\n22 Aug, 2019 at 10:37 AM\nതനിക്ക് നേരിട്ട സൈബര് ആക്രമണത്തിന് ഉരുളക്ക് ഉപ്പേരി എന്ന തരത്തില് തിരിച്ചടിച്ച് നടന് ഉണ്ണി മുകുന്ദന്. ഒരു തമാശ പോസ്റ്റിലൂടെ ഫുട്ബോള് സൂപ്പര് താരം നെയ്മറെ ട്രോളിയതിനാണ് ഉണ്ണിക്ക് നേരെ സൈബര് ആക്രമണമുണ്ടായത്.\nരണ്ട് ദിവസം മുമ്പ് അദ്ദേഹം ഫേസ്ബുക്കിലൂടെ പുറത്ത് വിട്ട ഒരു വീഡിയോയുടെ ക്യാപ്ഷനാണ് നെയ്മര് ആരാധകരെ ചൊടിപ്പിച്ചത്. കുട്ടികള്‍ക്കൊപ്പം അദ്ദേഹം ഫുട്ബോള് കളിക്കുന്നതാണ് വീഡിയോ. ഇതിന് താഴെ അടിക്കുറിപ്പായി വീഡിയോയില് മഞ്ഞ ഡ്രസ് ഇട്ടിരിക്കുന്ന കുട്ടി നെയ്മറിനെ പോലെ കളിച്ചുവെന്ന് പറയുന്നു. 2018 ലോകകപ്പില് നെയ്മര് പരിക്കേറ്റെന്ന് പറഞ്ഞ്കൊണ്ട് ഗ്രൌണ്ടില് കിടന്നിരുന്നു. ശേഷം കടുത്ത പരിഹാസത്തിനും ഇടയാക്കി. ഇതിനെ സൂചിപ്പിക്കുന്നതാണ് താരത്തിന്‍റെ അടിക്കുറിപ്പ്. ഇതിനെതിരെയാണ് താരം രംഗത്തെത്തിയത്.\nഇതിനുള്ള മറുപടി സിനിമ വന്നിട്ട് തരാമെന്ന കമന്‍റിന് പേടിച്ച് പോയി കേട്ടോ എന്നാണ് ഉണ്ണിയുടെ മറുപടി. ഇത് ഡിലീറ്റ് ചെയ്തില്ലെങ്കില് വിവരമറിയും എന്ന് പറഞ്ഞ നെയ്മര് ആരാധകന് ഉണ്ണിയും ചുട്ട മറുപടി നല്‍കി. കമന്‍റ് ഇവിടെ തന്നെ ഉണ്ടാകും, നേരിട്ട് വന്ന് പറയു, അപ്പോള് ഡിലീറ്റ് ചെയ്യാം. ഒരു ഫണ് പോസ്റ്റാണ്. അത് അവിടെ തന്നെ അതുപോലെ കിടക്കും. നിന്‍റെ ഇഷ്ടം നോക്കി നടക്കാന് എന്നെ കിട്ടില്ല എന്നായിരുന്നു ഉണ്ണി കുറിച്ചത്.\nസൈബര് ആക്രമണം പരിധി വിട്ടതോടെ വിശദീകരണവുമായി താരം വീണ്ടും രംഗത്ത് വന്നു. ആരേയും മോശക്കാരാക്കാനല്ല പോസ്റ്റെന്നും ഇതിന് ശേഷം ഒരുപാട് കോളുകളും മെസേജുകളും വിശദീകരണം നല്‍കണമെന്നാവശ്യപ്പെട്ട് വന്നെന്നും അദ്ദേഹം പറയുന്നു.


യുപിയില് അസംതൃപ്തി പുകയുന്നു; യോഗി ആദിത്യനാഥ് അമിത് ഷായെ കണ്ടു, നാളെ മോദിയുമായി കൂടിക്കാഴ്ച | Yogi Adityanath Visits Amit Shah, To Meet PM Tomorrow\nകോണ്‍ഗ്രസ് നേതാവും രാഹുല് ഗാന്ധിയുടെ അടുത്തയാളുമായിരുന്ന ജിതിന് പ്രസാദ ബിജെപിയില് ചേര്‍ന്നതിന് പിന്നാലെയാണ് യോഗി ദില്ലിയിലെത്തിയത്. ജിതിന് പ്രസാദയുടെ വരവോടെ ഇടഞ്ഞു നില്‍ക്കുന്ന ബ്രാഹ്മണ സമുദായത്തെ ചേര്‍ത്തുനിര്‍ത്താനാകുമെന്ന പ്രതീക്ഷയിലാണ് ബിജെപി.\nNew Delhi, First Published Jun 10, 2021, 7:08 PM IST\nദില്ലി: ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ് കേന്ദ്ര ആഭ്യന്തര മന്ത്രി അമിത് ഷായുമായി കൂടിക്കാഴ്ച നടത്തി. നാളെ അദ്ദേഹം പ്രധാനമന്ത്രിയുമായും കൂടിക്കാഴ്ച നടത്തും. അടുത്ത വര്‍ഷം തെരഞ്ഞെടുപ്പ് നടക്കാനിരിക്കുന്ന ഉത്തര്‍പ്രദേശില് പാര്‍ട്ടിക്കുള്ളിലെ പ്രശ്‌നങ്ങള് ചര്‍ച്ച ചെയ്യാനാണ് യോഗി തലസ്ഥാനത്തെത്തിയത്. അമിത് ഷായുമായി ഒന്നര മണിക്കൂറാണ് അദ്ദേഹത്തിന്റെ വസതിയില് യോഗി ചര്‍ച്ച നടത്തിയത്. പ്രധാനമന്ത്രിക്ക് പുറമെ പാര്‍ട്ടി അധ്യക്ഷന് ജെപി നദ്ദയുമായും ചര്‍ച്ച നടത്തും.\nഈ മാസം ആദ്യം യുപിയിലെ തെരഞ്ഞെടുപ്പ് ഒരുക്കം ചര്‍ച്ച ചെയ്യാനായി ബിജെപി ജനറല് സെക്രട്ടറി ബിഎല് സന്തോഷ് സംസ്ഥാനത്ത് സന്ദര്‍ശനം നടത്തിയിരുന്നു. പാര്‍ട്ടി നേതാക്കളുമായും എംഎല്‍എമാരുമായും അദ്ദേഹം കൂടിക്കാഴ്ച നടത്തി.\nകോണ്‍ഗ്രസ് നേതാവും രാഹുല് ഗാന്ധിയുടെ അടുത്തയാളുമായിരുന്ന ജിതിന് പ്രസാദ ബിജെപിയില് ചേര്‍ന്നതിന് പിന്നാലെയാണ് യോഗി ദില്ലിയിലെത്തിയത്. ജിതിന് പ്രസാദയുടെ വരവോടെ ഇടഞ്ഞു നില്‍ക്കുന്ന ബ്രാഹ്മണ സമുദായത്തെ ചേര്‍ത്തുനിര്‍ത്താനാകുമെന്ന പ്രതീക്ഷയിലാണ് ബിജെപി. കഴിഞ്ഞ മാസമാണ് യുപി ബിജെപിയിലെ അസ്വരാസ്യങ്ങള് മറനീക്കി പുറത്തുവന്നത്. സംസ്ഥാനത്തെ കൊവിഡ് പ്രതിസന്ധി തരണം ചെയ്തതില് വീഴ്ച പറ്റിയെന്നായിരുന്നു പ്രധാന വിമര്‍ശനം. ഗംഗാനദിയില് മൃതദേഹങ്ങള് ഒഴുകിയതും നദീതീരങ്ങളില് മൃതദേഹങ്ങള് കൂട്ടത്തോടെ സംസ്‌കരിച്ച സംഭവവുമെല്ലാം വിമര്‍ശനങ്ങള്‍ക്കിടയാക്കി. പാര്‍ട്ടി എംഎല്‍എമാരും എംപിമാരും സര്‍ക്കാറിനെതിരെ പരസ്യമായി രംഗത്തെത്തിയിരുന്നു.\nജിതിന് പ്രസാദക്ക് തെരഞ്ഞെടുപ്പില് നിര്‍ണായക സ്ഥാനം നല്‍കുമെന്നാണ് പ്രതീക്ഷിക്കപ്പെടുന്നത്. അങ്ങനെയാണെങ്കില് അത് യോഗി ആദിത്യനാഥിന് തിരിച്ചടിയാകും. എന്നാല്, യോഗി ആദിത്യനാഥ് തന്നെയാകും യുപിയില് തെരഞ്ഞെടുപ്പിനെ നയിക്കുക എന്ന് കേന്ദ്രനേതൃത്വം വ്യക്തമാക്കിയിരുന്നു.\nസംസ്ഥാനത്തെ അഴിമതിക്ക് പൂട്ടിടാന് അമിത് ഷായെ അറസ്റ്റ് ചെയ്ത ഉദ്യോഗസ്ഥനെ നിയമിച്ച് തമിഴ്നാട്


19 Sep 2017 6:02 AM GMT\n“കള്ളിമുണ്ടുടുത്ത് തലയില് തോര്‍ത്തും കെട്ടി സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് പാടത്തേക്കിറങ്ങി. ഞാറുനടീല് യന്ത്രമോടിച്ച് കോടിയേരി ഞാറ് നട്ടതോടെ വരമ്പില് കൂടിനിന്ന ആയിരങ്ങള് ഇന്‍ക്വിലാബിന്റെ ഈരടികള് മുഴക്കി. ഞാറ്റു പാട്ടുകളും നാടന് പാട്ടുകളും വിപ്ലവ ഗാനങ്ങളും മുഴങ്ങി.” ദേശാഭിമാനിയുടെ ഇന്നത്തെ ഈ റിപ്പോര്‍ട്ട് 60 വര്‍ഷങ്ങള്‍ക്ക് മുന്‍പത്തെ ഏതോ ഒരു കെപിഎസി നാടകത്തില് നിന്നും അടിച്ചു മാറ്റിയതാണ് എന്നു തോന്നും വായിക്കുമ്പോള്. വിപ്ലവത്തിന്റെ എല്ലാ കാല്‍പ്പനികതയും തന്റെ വരികളിലേക്ക് ആവാഹിച്ചിട്ടുണ്ട് ലേഖകന്.\n2018 ഫെബ്രുവരി 22 മുതല് 25 വരെ തൃശൂരില് നടക്കുന്ന സിപിഎം സംസ്ഥാന സമ്മേളനത്തില് പങ്കെടുക്കുന്ന പ്രതിനിധികള്‍ക്കുള്ള ഭക്ഷണത്തിനാവശ്യമായ ജൈവ അരി കൃഷി ചെയ്യുന്നതിന്റെ ഭാഗമായുള്ള ഞാറ് നടീലിന്റെ ഉദ്ഘാടന സീനാണ് മേല് കണ്ടത്. ഒല്ലൂരിലെ പുത്തൂര് തളിയാംകുന്ന് പാടശേഖരത്തിലാണ് പാര്‍ട്ടി കൃഷി ചെയ്യുന്നത്. പുത്തൂര് കാര്‍ഷിക കാര്‍ഷികേതര സഹകരണ സംഘത്തിന്റെയും കര്‍ഷക കൂട്ടായ്മകളുടെയും നേതൃത്വത്തിലാണ് കൃഷി നടക്കുക.\nവല്ലാത്തൊരു പ്രതീകാത്മക ഗാഭീര്യമുണ്ട് ആ കാഴ്ചയ്ക്ക്. ചരിത്രം നിന്നു തുടിക്കുന്നുണ്ട് അവിടെ. പ്രത്യേകിച്ചും മൂലധനത്തിന്റെ നൂറ്റി അന്‍പതാം വാര്‍ഷികത്തിന്റെ പശ്ചാത്തലത്തില് കൂടി നോക്കുമ്പോള്. കൊടിയേരിയുടെ ഇരുവശത്തും ഇരിക്കുന്നത് പി കെ ബിജു എംപിയും സിപിഎം ജില്ലാ സെക്രട്ടറി കെ രാധാകൃഷ്ണനുമാണ് എന്നതും അര്‍ത്ഥപൂര്‍ണ്ണം.\nകമ്യൂണിസത്തിന്റെ ആദ്യ നടത്തിപ്പ് പരിപാടിയായ റഷ്യന് വിപ്ലവത്തിന് 40 വര്‍ഷങ്ങള്‍ക്ക് ശേഷം മറ്റൊരു വഴിയിലൂടെ കമ്യൂണിസം അധികാരം പിടിച്ചടക്കിയ സ്ഥലമാണ് കേരളം. ജനാധിപത്യ മാര്‍ഗ്ഗത്തിലൂടെ അധികാരത്തില് വന്ന കമ്യൂണിസ്റ്റ് സര്‍ക്കാരിനെ റഷ്യയെക്കാള് അമേരിക്ക ഭയന്നു. അവര് സി ഐ എ ചാരന്മാരെ അയച്ചു. വിമോചന സമരം എന്ന പേരില് നാട്ടില് കലാപങ്ങള് ഉണ്ടാക്കി. ഒടുവില് റഷ്യന് പ്രേമിയും സോഷ്യലിസ്റ്റുമായ നെഹ്റുവിന് പോലും പിടിച്ചു നില്‍ക്കാനായില്ല. ഇഎംഎസ് നമ്പൂതിരിപ്പാടിന്റെ സര്‍ക്കാര് പിരിച്ചുവിടപ്പെട്ടു.\nആ കമ്യൂണിസ്റ്റ് സര്‍ക്കാര് തുടക്കമിട്ട കാര്‍ഷിക ബന്ധ ബില്ലും ഭൂപരിഷ്ക്കരണവുമാണ് കേരളത്തിലെ കാര്‍ഷിക മേഖലയുടെ നട്ടെല്ലൊടിച്ചത് എന്നു ചില ദോഷൈകദൃക്കുകള് പറയുന്നതു കേട്ടിട്ടുണ്ട്. കാര്‍ഷിക ഭൂമികളെ തുണ്ടുകളാക്കി കിടപ്പാടമാക്കി മാറ്റി പോലും. പക്ഷേ,സ്വന്തമായി കിടപ്പിടം ഇല്ലാതിരുന്ന മഹാഭൂരിപക്ഷം വരുന്ന കര്‍ഷക തൊഴിലാളികള്‍ക്കും അധഃസ്ഥിതര്‍ക്കും അന്തി ഉറങ്ങാന് ഒരു ഇടം കിട്ടി എന്ന യാഥാര്‍ഥ്യത്തിന് മുന്‍പില് എന്തായാലും മുഖം തിരിക്കാന് പറ്റില്ല. എന്നാല് ഇപ്പോള് ദളിത് വിഭാഗങ്ങള് ഭൂമിക്ക് വേണ്ടി നടത്തുന്ന സമരം രണ്ടാം ഭൂപരിഷ്ക്കരണം എന്ന ആവശ്യം ഉയര്‍ത്തുന്നുണ്ട് എന്നതും കണ്ടില്ലെന്നു നടിക്കരുത്.\nഭൂപരിഷ്ക്കരണവും ട്രേഡ് യൂണിയന് പ്രസ്ഥാനങ്ങളും ഗള്‍ഫ് പ്രവാസവും ഒക്കെ കൂടി സൃഷ്ടിച്ച ഒരു സാമൂഹ്യ വികസന അന്തരീക്ഷത്തില് കേരളം വല്ലാതങ്ങ് മാറി എന്നത് യാഥാര്‍ഥ്യമാണ്. റോഡും കറന്‍റും സ്കൂളുകളും പ്രാഥമികാരോഗ്യ കേന്ദ്രങ്ങളും സഹകരണ സംഘങ്ങളും ഇല്ലാത്ത കേരളീയ ഗ്രാമങ്ങളെ കണ്ടെത്തുക പ്രയാസം. സാമൂഹ്യ സൂചികകളില് നാം വികസിത രാജ്യങ്ങളോടൊപ്പം എത്തി. അമേരിക്ക ഭയപ്പെട്ടതും അതുതന്നെയല്ലേ?\nപക്ഷേ, ഇതിനിടയില് ഒരു കാര്യം സംഭവിക്കുന്നുണ്ടായിരുന്നു. കേരളത്തിന്റെ മുഖമുദ്രയായ വയലുകളും കാര്‍ഷിക ഭൂമികളും നീര്‍ത്തടങ്ങളും പതുക്കെ അപ്രത്യക്ഷമായിക്കൊണ്ടിരിക്കുന്നുണ്ടായിരുന്നു. അത് സാമൂഹിക ജീവിതത്തെ മാത്രമല്ല മലയാളിയുടെ ആവാസ വ്യവസ്ഥയെ തന്നെ ബാധിച്ചുകൊണ്ടിരുന്നു.\nയാഥാര്‍ത്ഥത്തില് വയലില് ഇറങ്ങി ഞാറ് നട്ട കേരളത്തിലെ ഏറ്റവും വലിയ രാഷ്ട്രീയ പാര്‍ട്ടികളില് ഒന്നിന്റെ നേതാവ് നല്കിയ സന്ദേശത്തെ ഇങ്ങനെ വായിച്ചെടുക്കുന്നതായിരിക്കും നല്ലത്. കേരളം നേരിടുന്ന പാരിസ്ഥിതിക ആരോഗ്യ പ്രതിസന്ധിയെ സിപിഎം അഭിസംബോധന ചെയ്യാന് തുടങ്ങിയിരിക്കുന്നു.\n“സംസ്ഥാന സമ്മേളനത്തിന് ആവശ്യമായ അരിയും പച്ചക്കറിയും മത്സ്യവും മാര്‍ക്കറ്റില് നിന്നും വാങ്ങാതെ സ്വയം കണ്ടെത്താനാണ് പാര്‍ട്ടി ശ്രമിക്കുന്നത്” കോടിയേരി പറഞ്ഞതായി മലയാള മനോരമ റിപ്പോര്‍ട്ട് ചെയ്യുന്നു.\nഅത് കുറച്ചു കൂടി വ്യക്തമായി ദേശാഭിമാനിയിലുണ്ട്. “സമ്മേളനത്തിന്റെ ഭക്ഷണാവശ്യങ്ങള്‍ക്കുള്ള വിഭവങ്ങളെല്ലാം വിപണിയില് നിന്നും വാങ്ങാതെ കൃഷിയിലൂടെയും ജനകീയമായും സംഭരിക്കും. നെല്ല്, പച്ചക്കറി, മത്സ്യം എന്നിവ കൃഷിയിറക്കും. സംയോജിത കൃഷി, പാര്‍ട്ടി നേതൃത്വത്തില് നടപ്പാക്കും.”\n“ഹരിത കേരളം പദ്ധതിയുടെ ഭാഗമായി സിപിഎം ജൈവകൃഷി വ്യാപിപ്പിക്കുന്നുണ്ട്. മൂന്നു വര്‍ഷമായി ഇത് വിജയകരമായി തുടരുകയാണ്. ഓണനാളുകളില് 2000 വിപണന കേന്ദ്രങ്ങള് തുറന്ന് വിഷരഹിത പച്ചക്കറി വില്‍പ്പന നടത്തി. അടുത്ത ഘട്ടത്തില് പച്ചക്കറിക്കൊപ്പം മറ്റ് കൃഷികളും ഉള്‍പ്പെടുത്തി സംയോജിത കൃഷി നടത്തും. പച്ചക്കറി, നെല്ല്, മത്സ്യ കൃഷി എന്നിവയ്ക്കൊപ്പം ആട്, കോഴി, എരുമ, പശു തുടങ്ങി മാട് കൃഷിയും നടത്തി പാലുല്‍പ്പാദനവും മാംസോല്‍പ്പാദാനവും ലക്ഷ്യം വെക്കുന്നുണ്ട്”- കോടിയേരി പാര്‍ട്ടി കാഴ്ചപ്പാട് വ്യക്തമാക്കുന്നു.\nവേണമെങ്കില് ഒരു ഗാന്ധിയന് അലയൊലിയുണ്ട് ഈ വര്‍ത്തമാനത്തില് എന്നു പറയാം. സ്വാശ്രയത്വം എന്ന ഫിലോസഫി. ഇഎംഎസ്, ജനകീയാസൂത്രണം എന്ന വികസന കാഴ്കപ്പാട് ഇന്ത്യന് കമ്യൂണിസ്റ്റുകളുടെ മുന്‍പില് വെച്ചതും ഗാന്ധിയന് വികസന കാഴ്ചപ്പാടുകളെ അങ്ങനെ തള്ളിക്കളയാന് പറ്റില്ല എന്ന തിരിച്ചറിവിന്റെ അടിസ്ഥാനത്തിലായിരുന്നു.\nഇന്നത്തെ മനോരമയില് പ്രസിദ്ധീകരിച്ച കോടിയേരിയുടെ ചിത്രത്തിന് കൊടുത്തിരിക്കുന്ന അടിക്കുറിപ്പും ആശംസകളുമായി എത്തിയ പുത്തൂര് സെന്‍റ് തോമസ് പള്ളി വികാരി ഫാദര് ഫ്രാന്‍സിസ് താരകന്റെ സാന്നിധ്യത്തെ കുറിച്ചും രണ്ട് വാക്ക് പറയാതെ വയ്യ.\n'യന്ത്രം നടും… ഞങ്ങള് കൊയ്യും..' ഞാറു നടീല് യന്ത്രം പ്രവര്‍ത്തിപ്പിക്കുന്ന കൊടിയേരിയുടെ ചിത്രത്തിന് മനോരമ കൊടുത്തിരിക്കുന്ന അടിക്കുറിപ്പ് ഇതാണ്. കാര്‍ഷിക മേഖലയിലെ യന്ത്രവത്ക്കരണത്തിനെതിരെ ഒരു കാലത്ത് സിപിഎം നേതൃത്വത്തിലുള്ള കര്‍ഷക തൊഴിലാളികള് സമരം നടത്തിയതിനെ ഓര്‍മ്മിപ്പിക്കുകയാണ് മനോരമ. എന്തായാലും ആ ഓര്‍മ്മപ്പെടുത്തല് വായനക്കാരില് ഒരു ചെറു ചിരി ഉണ്ടാക്കും എന്ന കാര്യത്തില് സംശയമില്ല. ചരിത്രത്തിന്റെ വൈരുദ്ധ്യത്തെ കുറിച്ചോര്‍ത്തുള്ള അന്ധാളിപ്പും.\nഅടുത്തത് കാതോലിക്ക പുരോഹിതന്റെ സാന്നിധ്യമാണ് (ജാള്യത കൊണ്ടോ എന്തോ മനോരമ ഈ കാര്യം മറച്ചുവെച്ചു). വിമോചന സമരം ഏറെ തിളച്ചുമറിഞ്ഞ ജില്ല കൂടിയാണ് തൃശൂര്. അതിന്റെ തൃശൂരിലെ നേതാക്കളാകട്ടെ കാത്തോലിക്ക പള്ളിയും. (ടി വി ചന്ദ്രന്റെ 'ഓര്‍മ്മകള് ഉണ്ടായിരിക്കണം' എന്ന ചിത്രത്തില് ചാലക്കൂടി ഭാഗത്തെ ഒരു ഗ്രാമീണ മേഖലയില് നടന്ന വിമോചന സമര അന്തരീക്ഷം വളരെ മനോഹരമായി അവതരിപ്പിച്ചിട്ടുണ്ട്.)\nതൃശൂര് ആര്‍ച്ച് ബിഷപ്പ് അന്ന് സ്കൂളുകളില് വായിക്കാന് തയ്യാറാക്കിയ ഒരു പ്രാര്‍ത്ഥന കേള്‍ക്കുക;\n"സ്നേഹമുള്ള നല്ല ഈശ്വരാ... കമ്യൂണിസം എന്ന ഭീകരനായ ശത്രു ഞങ്ങളെയും ഞങ്ങളുടെ വിദ്യാലയങ്ങളെയും വിഴുങ്ങുന്നതിന് വേണ്ടി ഇന്നിതാ ആഞ്ഞടുക്കുന്നു. ദൈവ വിശ്വാസത്തിലും ശരിയായ വിജ്ഞാനത്തിലും ഞങ്ങളെ വളര്‍ത്തുന്നതിനുവേണ്ടി മാതാവായ തിരുസഭയും ഞങ്ങളുടെ രക്ഷകര്‍ത്താക്കളും നിരവധി ക്ലേശങ്ങള് സഹിച്ചു സ്ഥാപിച്ചിട്ടുള്ള ഞങ്ങളുടെ പരിപാവനമായ പള്ളിക്കൂടങ്ങള് നിരീശ്വരതയും ഭൌതികത്വവും ഞങ്ങളുടെ പിഞ്ചു ഹൃദയങ്ങളില് നട്ടു വളര്‍ത്തുന്ന കളരികളാക്കാന് അങ്ങ് ഒരു നാളും അനുവദിക്കരുത്. രക്തം ചിന്തിയും മരണം കൈവരിച്ചും അവയെ സംരക്ഷിക്കുന്നതിന് വിശ്വാസ തീക്ഷ്ണതയും മനസിന്റെ ധീരതയും ഞങ്ങള്‍ക്ക് തരേണമേ, ആമേന്." (1957-59: വാര്‍ത്തകള്‍ക്കപ്പുറം-ശ്രീകല എം എസ്)\nഎന്തായാലും പുത്തൂര് സെന്‍റ് തോമസ് പള്ളി വികാരിയുടെ വരവ് കേരളത്തിലെ കാതോലിക്ക പള്ളിക്ക് കമ്യൂണിസത്തോടുള്ള വര്‍ഗ്ഗ ശത്രുത തീരുന്നതിന്റെ സൂചനായായിട്ടും കൂടി കാണാം. പോപ്പ് തിരുമേനി ക്യൂബ സന്ദര്‍ശിച്ചല്ലോ. അതില് കൂടുതല് എന്തുവേണം.\nഇനി പാര്‍ട്ടി കൃഷിയിലേക്ക്. കലാവസ്ഥാ വ്യതിയാനം കാരണം തുലാവര്‍ഷം ചതിച്ചില്ലെങ്കില് 110 ദിവസം കൊണ്ട് വിളവെടുക്കാന് കഴിയുന്ന ജ്യോതി നെല്ല് 100 മേനി കൊയ്യും എന്നു പ്രതീക്ഷിക്കാം.\nഅങ്ങനെ വീണ്ടും "ഞങ്ങള് കൊയ്യും വയലെല്ലാം ഞങ്ങളുടേതാകും പൈങ്കിളിയേ" എന്നുറക്കെയുറക്കെ പാടാം.\nമെത്രാന് കായലില് കൃഷി ഇറക്കിയും വരട്ടാര് നദിയെ തിരിച്ചു പിടിച്ചും ഗവണ്‍മെന്‍റും ചില കാര്യങ്ങള് ചെയ്യുന്നുണ്ട്.\nകാര്യങ്ങള് ഇങ്ങനെയും ശരിയാകട്ടെ..\nagriculture cpm environment KodiyeriBalakrishnan OrganicFarming socialdevelopmnet stateconference


ഷാനിമോള് ഉസ്മാനെതിരെ ജാമ്യമില്ലാ വകുപ്പ് പ്രകാരം കേസ് – malabarinews.com\nTuesday March 31 ,2020\nഷാനിമോള് ഉസ്മാനെതിരെ ജാമ്യമില്ലാ വകുപ്പ് പ്രകാരം കേസ്\nPosted on October 3, 2019 by newsmal\nഅരൂര്: റോഡ് നിര്‍മ്മാണം തടസപ്പെടുത്തിയെന്ന പരാതിയില് അരൂരിലെ യുഡിഎഫ് സ്ഥാനാര്‍ത്ഥി ഷാനിമോള് ഉസ്മാനെതിരെ ജാമ്യമില്ലാ വകുപ്പ് പ്രകാരം കേസെടുത്തു. എരമല്ലൂര്-എഴുപുന്ന റോഡിന്റെ അറ്റകുറ്റപ്പണികള് തടസപ്പെടുത്തിയെന്ന് കാണിച്ച് തുറവൂര് പിഡെബ്ല്യുഡി എക്‌സിക്യുട്ടീവ് എഞ്ചിനിയര് നല്‍കിയ പരാതിയിലാണ് നടപടി.\nകഴിഞ്ഞമാസം 27 ാം തിയതി രാത്രി പതിനൊന്നുമണിയോടെയാണ് ഷാനിമോള് ഉസ്മാന്റെ നേതൃത്വത്തില് കോണ്‍ഗ്രസ് പ്രവര്‍ത്തകര് റോഡ് നിര്‍മ്മാണ പ്രവര്‍ത്തികള് തടഞ്ഞത്. പിഡബ്ല്യുഡി ഉദ്യോഗസ്ഥരെ തടഞ്ഞുവെക്കുകയും റോഡ് നിര്‍മ്മാണം നര്‍ത്തിവെക്കണമെന്ന് ആവശ്യപ്പെടുകയും ചെയ്തു.\nതുടര്‍ന്ന് ജോലി ചെയ്യാന് തങ്ങളെ അനുവദിക്കുന്നില്ലെന്ന് ചൂണ്ടിക്കാട്ടി പിഡബ്ല്യുഡി അസിസ്റ്റന്റ് എക്‌സിക്യുട്ടീവ് എഞ്ചിനിയര് ആലപ്പുഴ എസ്പിക്ക് പരാതി നല്‍കുകയായിരുന്നു. ഈ പരാതിയെ തുടര്‍ന്നാണ് കൃത്യനിര്‍വഹണം തടസ്സപ്പെടുത്തിയതടക്കമുള്ള ജാമ്യമില്ലാ കുറ്റം ചുമത്തി പോലീസ് കേസ് രജിസ്റ്റര് ചെയ്തത്.\nPrevious PostPrevious തിരുച്ചിറപ്പള്ളിയില് ജ്വല്ലറിയില് കോടികളുടെ മോഷണം നടത്തിയ ജാര്‍ഖണ്ഡ് സ്വദേശികള് പിടിയില്\nNext PostNext ജിദ്ദയില് മലപ്പുറം സ്വദേശിയായ യുവാവ് ഷോക്കേറ്റ് മരിച്ചു.\nനിരോധനാജ്ഞ ലംഘിച്ചതിന് മലപ്പുറം ജില്ലയില് 38 കേസുകള്\nമലപ്പുറം ജില്ലയില് സൗജന്യ റേഷന് ഏപ്രില് ആദ്യവാരം വിതരണം ചെയ്യും\nകോവിഡ് 19: മലപ്പുറം ജില്ലയിലിപ്പോള് നിരീക്ഷണത്തിലുള്ളത് 12,099 പേര്


Kottayam: Priest Found Dead In Wall of Church Compound | വൈദികന് വീട്ടുവളപ്പിലെ കിണറ്റില് മരിച്ച നിലയില്; ചില സൂചനകള് ദൂരൂഹതയിലേക്ക് - Malayalam Oneindia\n35 min ago4ദിവസത്തിനിടെ 12 റാലികൾ, ബിഹാറിൽ 'മോദി മാജിക്' എൻഡിഎയെ തുണക്കുമോ?കണക്കുകൾ പറയുന്നത്\n51 min ago കെഎസ്ആർടിസിയ്ക്കുവേണ്ടി സർക്കാർ ചെലവഴിക്കുന്നത് 20000 കോടിയോളം രൂപ: തോമസ് ഐസക്\nUpdated: Mon, Jun 22, 2020, 12:48 [IST]\nകോട്ടയം: വൈദികനെ വീട്ടുവളപ്പിലെ കിണറ്റില് മരിച്ച നിലയില് കണ്ടെത്തി. കോട്ടയം അയര്‍കുന്നത്താണ് സംഭവം. അയര്‍കുന്നം പുന്നത്തറ വെള്ളാപ്പള്ളി സെന്റ് തോമസ് പള്ളി വികാരി ഫാ. ജോര്‍ജ് എട്ടുപറയെയാണ് പള്ളിവളപ്പിലെ കിണറ്റില് മരിച്ച നിലയില് കണ്ടെത്തിയത്.\nകഴിഞ്ഞ ദിവസം മുതല് വൈദികമെ കാണാതായിരുന്നു. തുടര്‍ന്ന് നാട്ടുകാരും പൊലീസും തിരച്ചില് നടത്തിയെങ്കിലും കണ്ടെത്താനിയിരുന്നില്ല. തിങ്കളാഴ്ച്ച രാവിലെയാണ് കിണറ്റില് മൃതദേഹം കണ്ടെത്തിയത്.\nഞായറാഴ്ച്ച രാവിലെ ശുശ്രൂഷകള്‍ക്ക് ശേഷം പത്തരയോടെയാണ് വൈദികന് പുറത്തേക്ക് പോയത്. എന്നാല് രാത്രി വൈകിയും അദ്ദേഹം തിരിച്ചെത്തിയിരുന്നില്ല. പള്ളിയോട് ചേര്‍ന്നുള്ള വീട്ടില് താമസിച്ചിരുന്ന വൈദികന് കാര് എടുക്കാതെയായിരുന്നു പുറത്തേക്ക് പോയത്. അദ്ദേഹത്തിന്റെ മൊബൈല് ഫോണ് മുറിയില് നിന്നും കണ്ടെത്തിയിട്ടുണ്ട്. ഫോണ് സൈലന്റ് മോഡിലായിരുന്നു ഉണ്ടായിരുന്നത്.\nപള്ളിയിലെ ക്യാമറകള് ഓഫ് ചെയ്ത നിലയിലാണുള്ളത്. ഇത് ദുരൂഹത വര്‍ധിപ്പിക്കുകയാണ്. അദ്ദേഹത്തിന്റെ മുറിയുടെ വാതില് ചാരിയ നിലയിലായിരുന്നു. നേരത്തെ വിദേശത്തായിരുന്ന വൈദികന് ഏതാനും മാസങ്ങള്‍ക്ക് മുമ്പാണ് പള്ളിയില് ചുമതലയേറ്റത്.\nചൈനീസ് ഉല്‍പ്പന്നങ്ങള് വേണ്ട; വന് നീക്കത്തിനൊരുങ്ങി 87% ഇന്ത്യക്കാര്; ഈ ബ്രാന്‍ഡുകള് ഇനി ഇല്ല\nസിപിഎമ്മിന്റെ വിലാപം വേശ്യയുടെ ചാരിത്ര്യ പ്രസംഗം പോലെ; അച്യുതാനന്ദന് മുതല് വിജയരാഘവന് വരെ\nkottayam വൈദികന് priest കോട്ടയം\nKottayam: Priest Found Dead In Wall of Church Compound